সোণৰ খনি - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nঅসমীয়া প্ৰতিদিন ৰ দ্বাৰা Sep 22, 2021 ত শেষ সম্পাদনা কৰা হৈছে\nদুদিন পূৰ্বে দেশৰ স্থল পৰিবহন মন্ত্ৰী নীতিন গাডকাৰীয়ে সগৰ্বে ঘোষণা কৰিছে যে ৰাষ্ট্ৰীয় ঘাইপথ প্ৰাধিকৰণ এতিয়া সোণৰ খনিত পৰিণত হৈছে। কেন্দ্ৰীয় মন্ত্ৰীগৰাকীয়ে এই দাবী কিয় কৰিছে, সেই কথা বুজাত অসুবিধা আমাৰ ৰাজ্যবাসীৰো হোৱা নাই। কাৰণ ৰাষ্ট্ৰীয় ঘাইপথত নিৰ্দিষ্ট ব্যৱধানত অন্তৰে অন্তৰে স্থাপন কৰা টোলপ্লাজাবিলাকত প্ৰতিখন চাৰিচকীয়া বা ততোধিক চকাৰ বাহনৰ পৰা কি হাৰত প্ৰতিদিনে ধন সংগ্ৰহ কৰা হৈ আছে, সেয়া ৰাষ্ট্ৰীয় পথবিলাকৰে অহা যোৱা কৰা প্ৰত্যেকেই দেখিছে।\nমন্ত্ৰীগৰাকীৰ মতেই বৰ্তমান বছৰি ৪০ হাজাৰ কোটি টকাকৈ ৰাষ্ট্ৰীয় পথবিলাকৰ পৰা সংগ্ৰহ হৈ আছে আৰু অহা ৫ বছৰত এই পৰিমান ১.৪০ লাখ কোটি টকালৈ বৃদ্ধি পাব। চাৰিশৰীয়া (ফ’ৰলেন) ৰাষ্ট্ৰীয় ঘাইপথবিলাকৰ নিৰ্মানৰ লগে লগে পথ পৰিবহনৰ ব্যৱস্থাটোৰ যে অভাৱনীয় পৰিবৰ্তন ঘটিছে, তাত সন্দেহ নাই। কিন্তু তাৰ সমান্তৰালকৈ বাহনবিলাকে ভৰিবলগীয়া হোৱা কৰৰ বোজাই সাধাৰণ মানুহক পেপুৱা লগাইছে।\nআনহাতে, বাতৰিত প্ৰকাশ পাইছে যে বাণিজ্যিক কাৰণত ব্যৱহৃত যান বাহনবিলাকৰ এতিয়াৰ পৰা ৰাষ্ট্ৰীয় অনুজ্ঞাপত্ৰৰ প্ৰয়োজন হ’ব। অৰ্থাৎ জিলা, ৰাজ্যিক কিম্বা নিকটৱৰ্তী কেইখনমান ৰাজ্যত চলাচল কৰাৰ অনুজ্ঞাপত্ৰ লৈ ক্ষুদ্ৰ পৰিসৰৰ পৰিবহন ব্যৱসায়ত জড়িত হৈ পেটৰ ভাত মোকলোৱাসকলৰ ওপৰত অবাঞ্চিতভাৱে আহি পৰিল অন্য এক বোজা।\nকাৰণ ৰাষ্ট্ৰীয় অনুজ্ঞাপত্ৰ লৈ এই ব্যৱসায় চলাব লগা হোৱাৰ অৰ্থ হ’ব নতুনকৈ বিশাল পৰিমানৰ কৰৰ বোজা এটা এজন অতি ক্ষুদ্ৰ উদ্যোগীৰ ওপৰত জাপ খাই পৰা। লগে লগে এই বাণিজ্যিক বাহনবিলাকৰ পৰা ৰাজ্যবিলাকে আহৰণ কৰা কৰৰো এতিয়াৰে পৰা কেন্দ্ৰৰ সৈতে ভাগ বাটোৱাৰ হ’ব। তাৰমানে পথ পৰিবহনৰ ক্ষেত্ৰখনটো কেন্দ্ৰৰ অৰ্থ আহৰণৰ অন্য এক সোণৰ খনিলৈ ৰূপান্তৰ কৰিব খোজা হৈছে।\nস্বৰাজোত্তৰ দেশৰ ৭৫ বছৰীয়া ইতিহাসত দেশবাসীৰ বাবে এইবোৰ নতুন অভিজ্ঞতা। ইয়াৰ আগলৈকে নিৰ্বাচিত চৰকাৰবিলাকৰ চৰিত্ৰ আছিল মুলত কল্যাণকামী। কৰ আৰোহ হৈছিল। দেশ চলিবলৈ নাগৰিকে কৰ কাটল দিবই লাগিব। কিন্তু কৰবোৰৰ মাত্ৰা আছিল বহনক্ষম। কেতিয়াবা কৰৰ বোজা অতিৰিক্ত বুলি বোধ হ’লে দেশত প্ৰতিবাদ হৈছিল আৰু তেনে প্ৰতিবাদৰ প্ৰতি চৰকাৰৰ সন্মান আছিল আৰু জনসাধাৰণৰ প্ৰতিবাদৰ যুক্তি চৰকাৰৰ বিবেচনালৈ গৈছিল।\nকিন্তু এতিয়া সকলো ক্ষেত্ৰতে কৰৰ বোজাত যি মাত্ৰা আৰু ইয়াক আৰোপ কৰাৰ যি ধৰণ, সেয়া সাধাৰণ জনতাৰ বাবে দুৰ্বোধ্য। বিভিন্ন পণ্য আৰু সেৱাৰ নামত পূৰ্বৰ ভিন্নমুখী কৰৰ ব্যৱস্থাটো সৰলীকৰণৰ যুক্তি প্ৰদৰ্শনেৰে জি এছ টি অৰ্থাৎ পণ্য সেৱা কৰ ব্যৱস্থা প্ৰবৰ্তন কৰা হৈছে। ফলত ইও এক সোণৰ খনি হৈ মাহে লক্ষাধিক কোটি টকাৰ এনে কৰ কেন্দ্ৰৰ ৰাজকোষত সোমাইছে।\nএনে ব্যৱস্থাৰ মাজতে আকৌ ৰহস্যজনকভাৱে পেট্ৰ’-ডিজেলৰ দৰে পেট্ৰ’ পণ্যবোৰক জি এছ টি ব্যৱস্থাৰ পৰা আঁতৰাই ৰখা হৈছে। এনে পেট্ৰ’ পণ্যৰ ওপৰত প্ৰায় দৈনিক বৃদ্ধই কৰা কৰৰ জৰিয়তে প্ৰকাৰান্তৰে জনসাধাৰণক লুন্ঠন কৰি কেন্দ্ৰীয় চৰকাৰে কিমান বিশাল ধন দেশৰ ৰাজকোষত জমা কৰিছে, সেয়া কল্পনাতীত।\nৰাইজে শুনিলে স্তম্ভিত হ’ব যে যোৱা ৬ বছৰত পেট্ৰ’ল-ডিজেলত কেন্দ্ৰীয় চৰকাৰে আৰোপ কৰা কৰৰ মাত্ৰা ৩০০ শতাংশ বৃদ্ধি পাইছে। লোকসভাত যোৱা মাৰ্চ মাহত চৰকাৰে দিয়া তথ্যমতেই ২০২০-২১ বৰ্ষৰ প্রথম দহটা মাহতে কেন্দ্ৰীয় চৰকাৰে এই দুবিধ পেট্ৰ’ পণ্যৰ পৰা সংগ্ৰহ কৰিছে ২.৯৪ কোটি । কি এক বিশাল সোণৰ খনি! এনেদৰে বৰ্তমানৰ বিজেপি কৰ্তৃত্বাধীন কেন্দ্ৰীয় চৰকাৰখনৰ ক্ষেত্ৰত দেখা গৈছে যে প্ৰতিটো ক্ষেত্ৰতে কেৱল ধনৰ মতলব।\nকেৱল ধন আহৰণৰ স্বাৰ্থতে ইটোৰ পাছত সিটো ৰাজহুৱা খণ্ডৰ উদ্যোগত নিৰ্বিনিয়োজন ঘটাই চৰকাৰে এই সম্পদবোৰ ইটোৰ পাছত সিটোকৈ তুলি দিছে পুঁজিপতিৰ হাতত। অসমবাসীয়েও সেই ৰূপ প্ৰত্যক্ষ নকৰাকৈ থকা নাই। অ’ এন জি চি-অইলৰ লাভদায়ক তৈল ক্ষেত্ৰবোৰ এতিয়া দেশী-বিদেশী পুঁজিপতি কোম্পানীৰ হাতত। বন্ধ কৰি দিয়া হ’ল নগাঁও কাছাৰ কাগজ কল। প্ৰতিবাদ নোহোৱা হ’লে হয়তো বিপিচিএলৰ লগতে পুঁজিপতিৰ হাতত পৰিলেহেঁতেন নুমলীগড় শোধনাগাৰ। লোকপ্ৰিয় গোপীনাথ বৰদলৈ আন্তঃৰাষ্টীয় বিমান বন্দৰ এতিয়া গৌতম আদানিৰ হাতত। এইবোৰতো সোণৰ খনিৰেই অংক!\nওপৰত যিখিনি কথা উল্লেখ কৰা হ’ল সেয়ই এক বিহংগম আলোকপাতহে। সকলো কথা বিস্তাৰিতভাৱে আলোচনা কৰিবলৈ হ’লে এখন মহাভাৰত হ’ব। পঢ়ুৱৈসকলে গম পায়েই যে যিখ এখন বিতৰ্কিত কৃষি আইনৰ বিৰুদ্ধে দেশৰ বুজনসংখ্যক কৃষক জনতাই প্ৰতিবাদ অব্যাহত ৰাখিছে, তাৰো অন্তনিৰ্হিত কাৰণ মুকেশ আম্বানি, গৌতম আদানিৰ কোম্পানীক কৃষকৰদ উৎপাদিত সামগ্ৰী ক্ৰয়ৰ কৰ্তৃত্ব গতোৱাটোৱেই বুলি খোদ প্ৰতিবাদী কৃষকসকলেই অভিযোগ কৰিছে।\nঅৰ্থাৎ দেশৰ কৃষি ক্ষেত্ৰখনৰ সমস্ত লাভালাভ কুক্ষিগত হ’ব বৃহৎ পুঁজিপিত গোষ্ঠীৰ হাতত! জনসাধাৰণ বাবে সমস্ত বিষয়বোৰেই অবুজ সাঁথৰ হৈ পৰিছে। এফালে নিত্যনতুন কৌশলেৰে জনসাধাৰণৰ ওপৰত কৰৰ বোজা বঢ়াই গৈ থকা হৈছে, আনফালে দেশৰ মুষ্টিমেয় বৃহৎ পুঁজিপতি গোষ্ঠীক দেশৰ সমস্ত সম্পদৰ কৰ্তৃত্ব গতাই দিব খোজা হৈছে। তেনেহ’লে কল্যাণকামী ৰাষ্ট্ৰৰ অস্তিত্ব ক’ত!\nকৃষকৰ আয় স্থবিৰ হৈ পৰিছে, দেশত নিবনুৱাৰ সংখ্যা বিদ্যুৎ ক্ষিপ্ৰ গতিত বৃদ্ধি হৈ গৈ আছে, সাধাৰণ মানুহৰ উৎপাদন-উপাৰ্জনৰ উৎসবোৰ বন্ধ হৈ পৰিচে। কোটি কোটি কৰ্মচাৰী কৰ্মচ্যুত হৈছে, ছাটাই হৈছে শ্ৰমিক। কিন্তু দেশ বিশ্বৰ এনে দুৰ্যোগৰ মাজতে বৃদ্ধি পাই গৈ আছে বৃহৎ পুঁজিপতিবোৰৰ আয়।\n২০১৮চনৰ বৰ্তমানলৈকে দেশৰ দৈনিক ৭০ জনকৈ বিলিয়নেয়াৰৰ সৃষ্টি হৈছে । ২০০০ চনত দেশৰ ৯ গৰাকী বিলিয়নেয়াৰ আছিল। সেই সংখ্যা এতিয়া ১৭৭ৰ অধিক হৈছে। এই বিলিয়নেয়াৰ সকলৰ সম্পত্তিৰ পৰিমান বৰ্তমানৰ এটা বৰ্ষৰ কেন্দ্ৰীয় বাজেটৰ সমান। লকডাউনৰ পাছত মুকেশ আম্বানিৰ দৈনিক আয় ৯০ কোটি হৈছে আৰু বৰ্তমান তেওঁৰ সম্পত্তিৰ পৰিমান ৬.৬ লাখ কোটি । একেদৰে বাঢ়ি গৈ আছে গৌতম আদানিৰ সম্পত্তি। ৰহস্য কি? দেশবাসীৰ বাবে সঁচাকৈয়ে এয়া এক অবুজ সাঁথৰ।\nআমেৰিকালৈ তিনিদিনীয়া সূচীৰে যাব প্রধানমন্ত্ৰী নৰেন্দ্ৰ মোডী…\nগঁড়ৰ খৰ্গ দাহন কাৰ্যসূচীঃ ‘খৰ্গ বিক্ৰী কৰি চৰকাৰ চলাব নোৱাৰো’- মুখ্যমন্ত্ৰী হিমন্ত বিশ্ব শৰ্মা…


মোৰ জীৱনৰ লক্ষ্য - Growhills Publishing\nPosted on December 3, 2018 July 29, 2019\nমোৰ জীৱনৰ লক্ষ্য\nকোনো এক নিৰ্দ্দিষ্ট স্থান বা অৱস্থানত উপনীত হোৱা সংগ্ৰামৰ নামেই লক্ষ্য। প্ৰত্যেকজন মানুহৰ জীৱনত এক লক্ষ্য থকা উচিত। লক্ষ্য নোহোৱা মানুহ গুৰিয়াল নোহোৱা নাওৰ দৰে। কিন্তু ব্যক্তি এজনে তেওঁৰ দক্ষতা আৰু অভিৰুচি অনুসৰি লক্ষ্য নিৰ্দ্ধাৰণ কৰা উচিত।\nবহুতো চিন্তা-ভাৱনাৰ পিছত মই মোৰ লক্ষ্য স্থিৰ কৰিছো আৰু সেয়া হৈছে –এজন পৰিপূৰ্ণ শিক্ষক হোৱা। ইংৰাজী বিষয়ৰ প্ৰতি মোৰ বিশেষ ৰাপ আছে আৰু সেয়ে মই হাই স্কুল শিক্ষান্ত পৰীক্ষা পাছ কৰি উচ্চতৰ মাধ্যমিকত কলা বিভাগত ভৰ্তি হম আৰু তাৰ পাছত ইংৰাজী গুৰু বিষয় হিচাপে লৈ বি. এ. আৰু তাৰ পিছত কোনো এখন ভাল বিশ্ববিদ্যালয়ত এম. এ. পঢ়িম বুলি সিদ্ধান্ত লৈছো।\nমই দেখা পাইছো যে সমাজত এজন আদৰ্শ শিক্ষকৰ যথেষ্ট প্ৰয়োজন আছে আৰু সুস্থ সমাজ গঠনত এজন আদৰ্শ শিক্ষকৰ বিশেষ ভূমিকা আছে। মই সেয়ে এজন শিক্ষক হ’ব বিচাৰো। কিন্তু গতানুগতিক শিক্ষকৰসকলৰ দৰে মই ছাত্ৰ-ছাত্ৰীসকলক শিক্ষা প্ৰদানত অকল পাঠ্যপুথিৰ মাজতে সীমাবদ্ধ নাথাকি সকলোকে এক আদৰ্শ, সৎ আৰু নৈতিক জীৱন শৈলীৰ শিক্ষা দিব বিচাৰো। আজিকালি সমাজে সর্বসাধাৰণ মানুহে অনুসৰণ কৰিব পৰা আদৰ্শ, সৎ আৰু নৈতিক শিক্ষকৰ অভাৱ বাৰুকৈয়ে উপলব্ধি কৰি আছে । মই জীৱনত এনে এজন প্ৰকৃত শিক্ষক হ’বলৈ লক্ষ্য স্থিৰ কৰিছো। মই ভাবো শিক্ষক এজন সকলোৰে ভাল বন্ধু, পদপ্ৰদৰ্শক, দাৰ্শনিক আৰু সর্বোপৰি এজন মহাপুৰুষ হ’ব লাগে যাতে তেওঁ তেওঁৰ উচ্চ নৈতিক, সৎ আৰু আদৰ্শ জীৱন শৈলীৰ জৰিয়তে অকল ছাত্ৰ-ছাত্ৰীসকলকে নহয়, তেওঁৰ সংস্পৰ্শলৈ অহা সকলো মানুহক সুশিক্ষা দিব পাৰে। মই ছাত্ৰ জীৱনৰ পৰাই সহজ, সৰল, সৎ আৰু নৈতিক জীৱন শৈলী অনুশীলন কৰি আছো যাতে মই মোৰ অনুজসকলক আৰু মোৰ সংস্পৰ্শলৈ অহা সকলো মানুহক প্ৰকৃত অৰ্থত আৰ্হিসহ মানৱীয় গুণৰ শিক্ষা দিব পাৰো।\nএখন দেশৰ ভৱিষ্যত ছাত্ৰ-ছাত্ৰীসকলৰ ওপৰত নিৰ্ভৰ কৰে। দেশ এখনৰ বাবে আদৰ্শ সুনাগৰিক গঢ়াৰ ক্ষেত্ৰত শিক্ষকৰ ভূমিকা অপৰিসীম। মই মোৰ লক্ষ্যত উপনীত হোৱাৰ বাবে যথাসাধ্য চেষ্টা কৰি আছো। মই এতিয়া যিহেতু এজন ছাত্ৰ গতিকে বৰ্তমান মই এজন ভাল ছাত্ৰ হোৱাৰ বাবে চেষ্টা কৰি আছো।\nমই ঈশ্বৰক প্ৰৰ্থনা কৰো যাতে ঈশ্বৰে মোক মোৰ লক্ষ্যত উপনীত হোৱাত সহায় কৰে আৰু মানৱ সেৱাৰ সুযোগ দিয়ে।\nSome Useful Books for Students:\nSEBA Ready Guide English X (Grammar & Composition) for HSLC Exam 2020 by Growhills Publishing\nSchool Essays by Menonim Menonimus\nSchool English Grammar by Menonim Menonimus\n← দৈনন্দিন জীৱনত বিজ্ঞান।বিজ্ঞান আৰু দৈনন্দিন জীৱন।Science…\nমোৰ দৈনন্দিন জীৱন →\nMay 21, 2019 at 6:04 pm Reply\nআপোনাৰ এই ৰচনাটো বহুত ভাল লগিছে।\nMay 24, 2019 at 5:00 am Reply\nCategories Select Category A. Ankur/ L.K.G. A. Preprimary/ U.K.G. Class-I Class-II Class-III Class-IV Class-V GK Assamese GK English Growhills Text Books HSLC Exam Que Papers Assamese HSLC Exam Que Papers English HSLC Exam Que Papers Science HSLC Exam Que Papers Social Science Islamic Books Job Information Person Photos Photos / Paintings by Samima Rabbi Masrur’s Books Ready Guides Seba X অসম তথ্য অসমীয়া কবিতা সমালোচনা অসমীয়া লিখক পৰিচয় অসমীয়া সাহিত্য সমালোচনা জীবনী বিজ্ঞান আৰু প্রযুক্তি বিবিধ ভাব সম্প্রসাৰণ ভাৰত তথ্য মছৰুৰ কবিতা ৰচনা


কলউচ বাৰ্ণ ষ্টপ কিমান দিন ৰ'ব লাগে? কলউচ টেপ কেনেকৈ আৰু কিমান দিন প্ৰয়োগ কৰা হয়?\nকেলছ বাৰ্ণ ষ্টেণ্ড কিমান দিন আৰু কেনেকৈ কলছ টেপ প্ৰয়োগ কৰিব লাগে ব্যৱহাৰকাৰীৰ সমীক্ষা কি? আমি আপোনাৰ বাবে কলউচ টেপৰ বিষয়ে প্ৰশ্নবোৰ গৱেষণা কৰিছো। কিছুমান কলছত চেলিচিলিক এচিডে কলচবোৰ ক্ৰমান্বয়ে বাকলি পেলাবলৈ সৃষ্টি কৰে। এই পদাৰ্থটোৱে ছালৰ আৰ্দ্ৰতা বৃদ্ধি কৰি আৰু ছালৰ কোষবোৰ একেলগে ধৰি ৰখা পদাৰ্থবোৰ দ্ৰৱীভূত কৰি খোলি দিয়া প্ৰদান কৰে।\nকেনেকৈ লেডৱেল টেপ প্ৰয়োগ কৰিব আৰু কলউচ বাৰ্ণ কেনেদৰে বন্ধ কৰিব লাগে\nকলচবোৰ কিমান দিন থিয় হ'ব, টেপৰ প্ৰকাৰ আৰু ব্ৰেণ্ড অনুসৰি। সেয়েহে, সমগ্ৰ সামগ্ৰী পেকেজ নিৰ্দেশনাবোৰ অনুসৰণ কৰক। সাধাৰণতে, এই পোৰাবোৰ কেৱল কলচত ব্যৱহাৰ কৰা হয় ৰ বাবে। জ্বালা প্ৰতিহত কৰিবলৈ, এই ঔষধটো আপোনাৰ চকু, নাক, মুখ, গ্ৰীণত পোৱা যায় বা ইয়াক যিকোনো আঘাতৰ সংস্পৰ্শলৈ আহিবলৈ দিয়ক। এনে অঞ্চলত যদি আপুনি অচেতনভাৱে বাৰ্ণ ব্যৱহাৰ কৰে তেন্তে ক্ষতিকাৰক প্ৰভাৱ পৰিহাৰ কৰিবলৈ 15 মিনিটৰ বাবে ঠাণ্ডা পানীৰে অঞ্চলটো পৰিষ্কাৰ কৰক। ব্যৱহাৰ কৰাৰ পিছত আপোনাৰ হাত ধুব।\nবাৰ্ণ বেণ্ড প্ৰয়োগ কৰাৰ আগতে প্ৰায়5মিনিটৰ বাবে গৰম পানীত কঠোৰ এলেকাটো কোমল কৰক আৰু তাৰ পিছত ভালদৰে শুকান। আপোনাৰ চিকিৎসক, সি তিয়াই যোৱাৰ পিছত, ঔষধ প্ৰয়োগ কৰাৰ পিছত আৰু আগতে কঠিন ওপৰৰ স্তৰটো পৰিষ্কাৰ কৰিবলৈ বাণ্ডিং বোৰ্ড আৰু পোনজা শিল ব্যৱহাৰ কৰাৰ পৰামৰ্শ দিব পাৰে। এইটো মৃত ছাল আঁতৰোৱা। কেৱল ঔষধৰ কাম ভালদৰে কৰাত সহায় কৰিবলৈ।\nকলউচ বাৰ্ণ ষ্টপ কিমান দিন আৰু কিমান দিন প্ৰয়োগ কৰিব লাগে\nকলচ কিমান দিন বন্ধ হ'ব লাগে আৰু কিমান দিন প্ৰয়োগ কৰিব লাগে সেই বিষয়ে প্ৰশ্ন এইটো প্ৰায়ে আহে। কলচৰ কলচৰ চাৰিওফালে ছাল নহয়, নিশ্চিত কৰক যে আপুনি কেৱল কলচবোৰ থকা অঞ্চলত প্ৰয়োগ কৰে। বেণ্ড ইয়াৰ ওপৰত সুৰক্ষামূলক লেপটো বাকলি দিয়ক আৰু জ্বলাটো কঠোৰ স্থানত ৰাখক। পেকেজনিৰ্দেশনাবোৰ অনুসৰণ কৰক। কলউচ বাৰ্ণ সাধাৰণতে হয় ইয়াৰ ওপৰত নিৰ্ভৰ কৰি প্ৰতি 8 ৰ পৰা 48 ঘণ্টাত সলনি হয়। এই প্ৰক্ৰিয়াটো 14 দিনৰ পৰা 12 সপ্তাহলৈকে প্ৰয়োগ কৰিব পাৰি। নিৰ্দেশনাৰ বাহিৰত বৃহৎ পৰিমাণ ব্যৱহাৰ কৰক। অত্যাধিক ব্যৱহাৰে দ্ৰুত পুনৰুদ্ধাৰ ৰখাৰ ফলত কেৱল পাৰ্শ্বক্ৰিয়াৰ সম্ভাৱনা নহয় বৃদ্ধি হ'ব পাৰে। ইয়াৰ পৰা আটাইতকৈ বেছি পাবলৈ, কলউচ বেণ্ডটো সঠিকভাৱে ব্যৱহাৰ কৰক আৰু নিয়মীয়াকৈ ব্যৱহাৰ কৰক। যদি আপুনি কলউচ টেপ ব্যৱহাৰ কৰে আৰু কোনো নিৰাময় নাই বা যদি পৰিস্থিতিৰ অৱনতি হয়, ইয়াক ব্যৱহাৰ কৰা বন্ধ কৰক আৰু চিকিৎসকৰ পৰা সহায় বিচাৰক।\nকলউচ টেপৰ ক্ষতি আৰু কলব্যৱহাৰ বাৰ্ণ পাৰ্শ্বক্ৰিয়া\nকলউচ টেপৰ ক্ষতি অত্যাধিক আৰু অচেতন ব্যৱহাৰৰ ফলত হয় এইটো হ'ব পাৰে কাৰণ আপোনাৰ এটা সংবেদনশীল শৰীৰ আছে। Callব্যৱহাৰ বাৰ্ণ পাৰ্শ্বক্ৰিয়া ছালৰ ৰঙা আৰু খোলি দিয়াৰ ৰূপত মৃদু জ্বলা হ'ব পাৰে। এইটো সম্ভৱ। কিন্তু যদি কোনো গুৰুতৰ পাৰ্শ্বক্ৰিয়া লগে লগে হয় আপোনাৰ চিকিৎসকক অৱগত কৰক: যদি চিকিৎসা কৰা স্থানৰ বাহিৰত ছালৰ ৰঙা বিয়পি যায়, সংক্ৰমণৰ লক্ষণ (যেনে। পুজ, ৰক্তক্ষৰণী স্ৰাৱ) হয়, চিকিৎসা যদি অঞ্চলটোত গভীৰ ক্ষত আৰু জ্বলা হয় তেন্তে টেপটো ব্যৱহাৰ নকৰিব আৰু এজন চিকিৎসকক চাওঁক। যদিও কলছৰ এলাৰ্জিক প্ৰভাৱ অতি বিৰল, তালিকাত যদি আপুনি অন্তৰ্ভুক্ত প্ৰভাৱসহ এটা গুৰুত্বপূৰ্ণ এলাৰ্জিক প্ৰতিক্ৰিয়া দেখিছে, আপুনি লগে লগে কৰিব পাৰে স্বাস্থ্য সেৱা প্ৰদানকাৰীৰ সৈতে যোগাযোগ কৰক: খজুৱতি, খজুৱতি /ফুলা (জিভা / মুখ/ কণ্ঠ), উশাহ স্নোচিছ আৰু তীব্ৰ মূৰ ঘূৰি অহা। এই পদাৰ্থবোৰে পাৰ্শ্বক্ৰিয়া সৃষ্টি কৰিব পাৰে এটা সম্পূৰ্ণ সূচক নহয়। যদি আপুনি ওপৰত উল্লেখ কৰা নহয় আন প্ৰভাৱলক্ষ্য কৰে, আপোনাৰ চিকিৎসক বা ফাৰ্মাচিষ্টলৈ।\nকলউচ বাৰ্ণ ষ্টপ আৰু কিমান দিন ৰখা উচিত\nকেলউচ টেপ ছালৰ স্বাস্থ্যৰ বাবে ঔষধত আছে নিৰ্দেশনাতকৈ অধিক সময় কলচত থকা উচিত নহয়। সংস্খলিত, কলউচ টেপ তেওঁ কম বেছি কলচত থকা উচিত নহয়। আনকি যদি আপুনি নিৰ্দেশনাবোৰ অনুসৰণ কৰে যদি আপুনি ওপৰোক্ত সমস্যাবোৰ অনুভৱ কৰে, আপুনি লগে লগে বাৰ্ণ ব্যৱহাৰ কৰা বন্ধ কৰিব আপুনি এজন চিকিৎসকক দেখা কৰা উচিত। যদি পোৰা ক্ৰয় আৰু প্ৰয়োগ কৰাৰ আগতে আপোনাৰ এলাৰ্জি আছে আপোনাৰ চিকিৎসক বা ফাৰ্মাচিষ্টক কওঁক কিয়নো কলচ, এলাৰ্জিক সমস্যা বা নিষ্ক্ৰিয় পদাৰ্থ থাকিব পাৰে যিয়ে আন ৰোগসৃষ্টি কৰিব পাৰে। মধুমেহ /ডাইবেটিক যদি আপোনাৰ সংক্ৰমণ, ছালৰ ঘা বা ৰক্ত সঞ্চালনৰ সমস্যা থাকে তেন্তে কলউচ টেপ ইয়াক ব্যৱহাৰ কৰাৰ আগতে আপোনাৰ চিকিৎসকৰ পৰামৰ্শ লওক। যদি আপুনি এটা এমআৰআই ডিভাইচ ব্যৱহাৰ কৰিব, আপুনি বাৰ্ণ ব্যৱহাৰ কৰি আছে বুলি প্ৰতিবেদন দিয়ক, কিয়নো কিছুমান বাৰ্ণত ধাতুৰ সামগ্ৰী থাকিব পাৰে, মি. অপাৰেচন টোৰ সময়ত টেপত থকা ধাতুৰ পদাৰ্থৰ ফলত ক্ষতি হ'ব পাৰে।\nযদি আপুনি গৰ্ভৱতী হয় বা গৰ্ভৱতী হোৱাৰ পৰিকল্পনা কৰে তেন্তে কলচ ইয়াক ব্যৱহাৰ কৰাৰ আগতে। চেলিচিলিক এচিডৰ দৰে, যি টোপনিত থাকিব পাৰি পদাৰ্থ ব্যৱহাৰ কৰোঁতে আপুনি গৰ্ভৱতী হোৱা উচিত নহয়। চেলিচিলিক এচিড, গৰ্ভজাত কেঁচুৱালৈ ক্ষতি কৰিব পাৰে। স্তন্যপানৰ সময়ত কলউচ টেপ ব্যৱহাৰৰ ওপৰত ৰাসায়নিক পদাৰ্থবোৰ মাতৃদুগ্ধলৈ পাৰ হৈ গৈছে নে নাই জনা নাযায়। স্তন্যপানৰ সময়তও কলউচ টেপ ব্যৱহাৰ কৰাৰ আগতে আপোনাৰ চিকিৎসকৰ পৰামৰ্শ লওক।\nকলচে ঔষধৰ সৈতে বাৰ্তালাপ কৰে নেকি?\nযদি আপুনি আপোনাৰ চিকিৎসকৰ পৰামৰ্শ অনুসৰি কলচ আৰু টেপ প্ৰাপ্ত কৰে, আপোনাৰ চিকিৎসক বা ফাৰ্মাচিষ্টে সম্ভৱ ঔষধৰ আন্তঃক্ৰিয়া নিৰীক্ষণ কৰিব পাৰে। ঔষধত কলউচ টেপ ব্যৱহাৰ নকৰাকৈ ক্ষতিকাৰক ঔষধৰ মিথস্ক্ৰিয়া আপোনাৰ চিকিৎসক আৰু ফাৰ্মাচিষ্টক প্ৰথমে সুৰক্ষিত কৰিবলৈ আপুনি ব্যৱহাৰ কৰা অন্যান্য ঔষধ তথ্য ।\nকি চৰ্তাৱলীৰ অধীনত লেডাৰ টেপ সংৰক্ষণ কৰা উচিত?\nকেলউচ টেপ কোঠাৰ উষ্ণতাত সংৰক্ষণ কৰিব লাগে, পোহৰ আৰু আৰ্দ্ৰতাৰ পৰা আঁতৰত। বিভিন্ন কোম্পানীৰ দ্বাৰা এই বাৰ্ণাৰবোৰ উৎপাদনৰ বাবে, বিভিন্ন সংৰক্ষণৰ স্থিতি থাকিব পাৰে। ব্ৰেণ্ডটো কেনেদৰে সংৰক্ষণ কৰিব লাগে তাৰ নিৰ্দেশনাৰ বাবে সামগ্ৰী পেকেজটো পৰীক্ষা কৰক বা আপোনাৰ ফাৰ্মাচিষ্টৰ পৰামৰ্শ লওক। সকলো ঔষধৰ দৰে, কলউচ টেপবোৰ শিশু আৰু পোহনীয়া জন্তুৰ পৰা আঁতৰত ৰাখক। নিৰ্দেশ নাদিয়ালৈকে বাৰ্ণাৰবোৰ শৌচাগাৰটো তললৈ নাঢালিব বা নৰ্দমা নলাত ঢালি নিদিব। কিয়নো এনে টেপ আৰু পোৰাৰ ৰাসায়নিক পদাৰ্থবোৰে কেইবাখনো নেতিবাচক প্ৰভাৱ সৃষ্টি কৰিব পাৰে যিয়ে পৰিৱেশক দূষিত কৰে আৰু জীৱিত বস্তুৰ ক্ষতি কৰিব পাৰে। যদি আপুনি বিচাৰে, ভৰিৰ কলচবোৰ কেনেকৈ পাৰ হয়, এটা নিৰাময় আছে নেকি? আপুনি শীৰ্ষক প্ৰবন্ধটোৰ সুবিধাও ল'ব পাৰে।\nSonraki মই ব্যায়াম কৰোঁ কিন্তু মই ওজন হ্ৰাস কৰিব নকৰোঁ, মই ওজন হ্ৰাস কৰিব নকৰোঁ কিয়? »


নিবাৰণ বৰা - অসমীয়া ৱিকিপিডিয়া\n২৬ এপ্ৰিল, ১৯২১\nচিলেট জিলা, বাংলাদেশ\n৬ জানুৱাৰী, ২০০৫\nৰাজনীতিবিদ, লেখক, সাংবাদিক, খেলুৱৈ, কৃষক নেতা\nনিবাৰণ বৰা (ইংৰাজী: Nibaran Bora) আছিল একেধাৰে এজন ৰাজনীতিবিদ, লেখক, সাংবাদিক, শিক্ষক, খেলুৱৈ, সুবক্তা, সমাজকৰ্ম্মী শ্ৰমিক নেতা তথা কৃষক নেতা।  কুৰি শতিকাৰ দ্বিতীয়াৰ্ধৰ অসমপ্ৰেমী আৰু জনমুখী ৰাজনীতিবিদসকলৰ এখন তালিকা যদি কৰা হয়, তেন্তে নিবাৰণ বৰাৰ নাম একেবাৰে আগফালে থাকিব।  অসমত যি ছবছৰীয়া গণ আন্দোলন হ'ল তাৰো অন্যতম পুৰোহিত আছিল নিবাৰণ বৰা। অসম চুক্তিৰ যুক্তিযুক্ততা সম্পৰ্কে তেওঁ প্ৰশ্ন তুলিছিল আৰু আমৃত্যু এই চুক্তিক ভাৰতৰ সংবিধান বিৰোধী আৰু অসমীয়াৰ স্বাৰ্থৰ প্ৰতি বিশ্বাসঘাতকতা বুলি কৈছিল। \n3 সাহিত্যক্ষেত্ৰলৈ বৰঙণি\n3.1 প্ৰকাশিত গ্ৰন্থ\nনিবাৰণ বৰাৰ পিতৃ নাৰায়ণ বৰা ডিব্ৰুগড় জিলাৰ শান্তিপাৰা অঞ্চলৰ নিবাসী। মাক মাহিন্দ্ৰী বৰা। চাকৰিসূত্ৰে দেউতাক বাংলাদেশৰ ছিলেট জিলাৰ শ্ৰীমংগলমত থাকোঁতে তাতে ১৯২১ চনৰ ২৬ এপ্ৰিলৰ দিনা নিবাৰণ বৰাৰ জন্ম হয়। দেউতাক এগৰাকী পুলিচ বিষয়া আছিল। ১৯৩১ চনত তেখেতে নলবাৰী আৰক্ষী থানাৰ ভাৰপ্ৰাপ্ত বিষয়া ৰূপে কাৰ্যনিবাহ কৰিছিল। নলবাৰীত তেখেতে ছবছৰ কাৰ্যনিৰ্বাহ কৰিছিল।\nবৰাৰ আনুষ্ঠানিক শিক্ষা আৰম্ভ হৈছিল নলবাৰীৰ গৰ্ডন উচ্চতৰ মাধ্যমিক বিদ্যালয়ত। তেজপুৰ চৰকাৰী হাইস্কুলৰপৰা তেখেতে শিক্ষান্ত পৰীক্ষাত উৰ্ত্তীণ হয়। ১৯৩৮ চনত কটন মহাবিদ্যালয়ত নামভৰ্তি কৰে যদিও পিছত কলিকতাৰ চেইণ্ট পল কলেজলৈ পঢ়িবলৈ যায়। ১৯৪১ চনত পুনৰ কটনলৈ উভতি আহে।\nদেউতাক পুলিচ বিষয়া আছিল বাবে ল'ৰা নিবাৰণকো দেউতাকে পুলিচত কাম কৰাটো বিচাৰিছিল। কিন্তু ত্যাগবীৰ হেমচন্দ্ৰ বৰুৱাৰ প্ৰভাৱত নিবাৰণ বৰাই স্বাধীনতা সংগ্ৰামত জঁপিয়াই পৰে। দেউতাকৰ লগত সংঘাত হয় আৰু বৰা লাহোৰলৈ গুচি যায়। তাত তেওঁ লাহোৰ বিশ্ববিদ্যালয়ত ৰাজনীতি বিজ্ঞান আৰু সাংবাদিকতা বিষয়ত অধ্যয়ন আৰম্ভ কৰে যদিও সেয়া সম্পূৰ্ণ নকৰাকৈ পুনৰ অসমলৈ ঘূৰি আহে। স্বাধীনতা সংগ্ৰামী ৰূপে জেললৈ যায় আৰু জেলৰ পৰা ওলাই বনুৱা সংগঠনত নামে। আমৃত্যু তেখেত সংগ্ৰামী পথত থাকে। বনুৱা আন্দোলন, কৃষক আন্দোলন, তেল শোধনাগাৰ আন্দোলন, ভাষা আন্দোলন, ৰেলৱে ডিভিজন আন্দোলন, বিদেশী বহিস্কাৰ আন্দোলনৰ নিবাৰণ বৰা আছিল অক্লান্ত সেনানী। \nসাহিত্যক্ষেত্ৰলৈ বৰঙণি[সম্পাদনা কৰক]\nড° বীৰেন্দ্ৰ কুমাৰ ভট্টাচাৰ্যৰ দ্বাৰা সম্পাদিত নৱযুগ আলোচনীখনৰ যোগেদি লিখক নিবাৰণ বৰাৰ জন্ম হৈছিল। অসম বাতৰি, নীলাচল, নাগৰিক, অসমবাণী, সাদিন, বুধবাৰ, জনমত আদি কাকত-আলোচনীত তেখেতৰ প্ৰৱন্ধ প্ৰকাশ হৈছিল।\nস্বাধীন অসম সম্ভৱনে\nঅপাৰেচন ব্ৰহ্মপুত্ৰ (গৱেষণামূলক গ্ৰন্থ)\nছাত্ৰ নেতা তথা কংগ্ৰেছৰ ভলণ্টিয়াৰ ৰূপে ছাত্ৰাৱস্থাতাতে তেখেতৰ ৰাজনৈতিক জীৱন আৰম্ভ হয়।\nসৰ্বভাৰতীয় পৰ্যায়ত সমাজবাদী পাৰ্টি গঠনৰ সময়তে অসমত হেম বৰুৱা, লক্ষ্যধৰ চৌধুৰী আদিৰ সৈতে নিবাৰণ বৰাই সমাজবাদী পাৰ্টিত যোগদান কৰে। ইয়াত তেওঁক ট্ৰেড ইউনিয়নৰ দায়িত্ব দিয়া হয়।\nনিবাৰণ বৰা সৰ্বভাৰতীয় ৰেইলৱে মজদুৰ য়ুনিয়নৰ সাধাৰণ সম্পাদক আছিল। ১৯৪৯ চনৰপৰা ১৯৫৫ চনৰ অক্টোবৰ মাহলৈকে নিবাৰণ বৰাই এই পদত কাৰ্যনিৰ্বাহ কৰিছিল। ১৯৬২ চনত তেখেত এই য়ুনিয়নৰ কাৰ্যবাহী সভাপতি হৈছিল।\nৰেল ইউনিয়নৰপৰা ওলাই আহি তেখেতে তেল শোধনাগাৰ আন্দোলনৰ সত্যাগ্ৰহ পৰিচালনা কৰে আৰু এই সত্যাগ্ৰহৰ ফলস্বৰূপে নুনমাটিত গুৱাহাটী তেল শোধনাগাৰ আৰু বঙাইগাঁৱত বঙাইগাঁও শোধনাগাৰ স্থাপিত হয়।\n১৯৬০ চনত তেখেত দলৰ সভাপতি আছিল। সেইসময়ত অসমীয়াৰ ওপৰত জোৰকৈ মাতৃভাষা ৰূপে হিন্দীভাষাক জাপি দিয়াৰ ৰাজনৈতিক অভিসন্ধি চলিছিল। ইয়াৰ প্ৰতিবাদত সমাজবাদী দলৰ আন্দোলনৰ ফলস্বৰূপে অসমীয়া ভাষাই ৰাজ্যভাষা ৰূপে স্বীকৃতি পায়।\n১৯৬৬ চনত খাদ্য আন্দোলনত অন্যান্য নেতাৰে সৈতে নিবাৰণ বৰাই শিৱসাগৰ জেলত জেল খাটে। পুনৰ ১৯৭৬ চনত ইন্দিৰা গান্ধী চৰকাৰে প্ৰৱৰ্তন কৰা জৰুৰীকালিন সময়ত ৰাজনৈতিক বন্দীৰূপে কাৰাবাস বৰণ কৰে। ১৯৭৮ চনত পূৰ্বাঞ্চলীয় লোক পৰিষদ গঠন হয় আৰু বৰা ইয়াৰ সভাপতি নিৰ্বাচিত হয়। ইয়াৰ পিচতে তিনিচুকীয়া ছাত্ৰ সন্থা, যুৱ ছাত্ৰ পৰিষদ আৰু পূৰ্বাঞ্চলীয় লোক পৰিষদ লগ লাগি অসম গণ সংগ্ৰাম পৰিষদ গঠন কৰে। গণ সংগ্ৰাম পৰিষদৰ পৰিচালনাত ছবছৰ জুৰি অসমত বিদেশী বহিষ্কৰণৰ আন্দোলন হয় যদিও এই আন্দোলন ফলপ্ৰসূ নহয়।\n২০০৫ চনৰ ৬ জানুৱাৰী তাৰিখে গুৱাহাটীৰ খাৰঘূলিস্থিত বৰঠাকুৰ ক্লিনিকত চিৰ সংগ্ৰামী নিবাৰণ বৰাৰ দেহাৱসান ঘটে।\n↑ 1.0 1.1 1.2 1.3 প্ৰিয়ম বৰা. মহানায়ক নিবাৰণ বৰা. ভাস্কৰ কিৰণ. পৃষ্ঠা. ৭০ পৃষ্ঠা.\n↑ 2.0 2.1 "মৃত্যুঞ্জয়ী নিবাৰণ বৰা" (Press release). অসমীয়া প্ৰতিদিন. ৮ জানুৱাৰী, ২০0৫.\n↑ 3.0 3.1 অৰুন্ধতী দত্ত (ডিচেম্বৰ, ২0১৪). আত্মজাৰ আত্মানুসন্ধান. আলিবাট. পৃষ্ঠা. ৩৭ পৃষ্ঠা.\n↑ ইন্দ্ৰেশ্বৰ গোস্বামী (২২ আগষ্ট, ২০০৪). "নিবাৰণ বৰা মানুহজনক আৰু তেখেতৰ কৰ্মৰাজীক মই যিভাবে জানো". আজি. সংগ্ৰহ কৰা হৈছে: 23 June 2019.\n"https://as.wikipedia.org/w/index.php?title=নিবাৰণ_বৰা&oldid=228806"ৰ পৰা সংকলিত\nএই পৃষ্ঠাখন ১৮ মে’, ২০২০ তাৰিখে ২২:১৯ বজাত অন্তিম সংশোধন কৰা হৈছিল।


ওপৰত সূৰ্য দেৱতাৰ খাও খাও মূৰ্তি, তলত বিদ্যুতৰ লুকাভাকু! কেতিয়া আহিব বৰষুণ?|today-weather-report-assam– News18 Assam\nওপৰত সূৰ্য দেৱতাৰ খাও খাও মূৰ্তি, তলত বিদ্যুতৰ লুকাভাকু! কেতিয়া আহিব বৰষুণ?\nUpdated:August 7, 2019, 3:24 PM IST\nগৰমে দহিছে সমগ্ৰ ৰাজ্য। অতিক্ৰম কৰিছে ৪০ ডিগ্ৰী চেলছিয়াছৰ ঘৰ\nLast Updated: August 7, 2019, 3:24 PM IST\nগৰম বন্ধ শেষ, কিন্তু কমা নাই গৰমৰ প্ৰকোপ! ওপৰত সূৰ্য দেৱতাৰ খাও খাও মূৰ্তি, তলত বিদ্যুতৰো লুকাভাকু, লোডশ্বেডিঙৰ বাবে এতিয়া ৰাজ্যজুৰি হাহাকাৰ ৰাইজৰ! আগষ্ট মাহৰ প্ৰথম সপ্তাহত এতিয়া গৰমে জ্বলা ক’লা খুৱাইছে সমগ্ৰ ৰাজ্যবাসীক। বুধবাৰৰ দিনটোত ৰাজ্যৰ বিভিন্ন প্ৰান্তত গৰমে অতিক্ৰম কৰিলে ৩৮ ৰ পৰা ৪০ ডিগ্ৰী চেলছিয়াছৰ ঘৰ। বুধবাৰে গুৱাহাটী মহানগৰত গৰমে অতিক্ৰম কৰিছে ৩৮ ডিগ্ৰী ছেলছিয়াছৰ ঘৰ। সেইদৰে যোৰহাট, ডিব্ৰুগড়, লখিমপুৰ, তেজপুৰ, শিলচৰত গৰমে অতিক্ৰম কৰিছে ৩৬ ৰ পৰা ৩৮ ডিগ্ৰী ছেলছিয়াছৰ পাৰাস্তম্ভ।\nএই উৎকট গৰমৰ পৰা কেতিয়া সকাহ পাব ৰাজ্যবাসীয়ে? এতিয়া এজাক বৰষুণলৈ অধীৰ আগ্ৰহেৰে অপেক্ষা কৰিছে সকলোৱে! শুক্ৰবাৰৰ পৰা লখিমপুৰ, ডিব্ৰুগড়, যোৰহাটত কম বেছি পৰিমাণে বৰষুণ হোৱাৰ সম্ভাৱণা আছে যদিও, গুৱাহাটীত আগন্তুক এসপ্তাহলৈকে নাই বৰষুণ হোৱাৰ কোনো ধৰণৰ সম্ভাৱণা।


কৃষক মুক্তিৰ পৃথক ৰাজনৈতিক দল; কি হ’ব ৭০ জাতীয় সংগঠনৰ ৰাজনৈতিক ভৱিষ্যত?\n৭০ সংগঠনৰ উমৈহতীয়া ৰাজনৈতিক দল গঠনৰ ঘোষণাৰ পাছতো কিয় পৃথকে দল গঠন KMSS ৰ?\nগুৱাহাটী , September 3, 2020 9:06 pm\nসমাগত ২০২১ ৰ বিধানসভাৰ নিৰ্বাচন। বিজেপি- কংগ্ৰেছৰ বিকল্প শক্তি হিচাপে এতিয়া আঞ্চলিকতাবাদৰ পোষকতা কৰি এচাম সংগঠন আগবাঢ়িছে ৰাজনৈতিক দল গঠনৰ দিশে।\nপিছ পৰি নাথাকিল সদৌ অসম ছাত্ৰ সন্থা আৰু কৃষক মুক্তি সংগ্ৰাম সমিতি।\nসদৌ অসম ছাত্ৰ সন্থা, জাতীয়তাবাদী যুৱ ছাত্ৰ পৰিষদ আৰু ২৮ টাকৈ জাতি-জনগোষ্ঠীয় সংগঠনৰ নেতৃত্বত নতুন আঞ্চলিক ৰাজনৈতিক দল গঠনৰ ইতিমধ্যে কুচ-কাৱাজ আৰম্ভ হৈছে।\nতাৰ সমান্তৰালকৈ কৃষক মুক্তি সংগ্ৰাম সমিতিৰ নেতৃত্বতো নতুনকৈ ৰাজনৈতিক দল গঠনৰ কুচ-কাৱাজ ইতিমধ্যে আৰম্ভ হৈছে। কৃষক মুক্তিৰ নেতৃ বৃন্দ বিশেষকৈ ধৈয্য কোঁৱৰ, বিতু সোণোৱাল, মানস কোঁৱৰ, ভাস্কো ডি শইকীয়াই ইতিমধ্যে ৰাজ্যৰ বিভিন্ন প্ৰান্তত গৈ প্ৰচাৰ অভিযান চলোৱা আৰম্ভ কৰিছে।\nহয়তো অক্টোবৰৰ শেষৰ ফালে কৃষক মুক্তিৰ ঔৰশত ভুমিষ্ঠ হ’ব নতুন ৰাজনৈতিক দল।\nকিন্তু এইখিনিতে এটা কথা উল্লেখ কৰিব লাগিব, যোৱা ২ আগষ্টত কৃষক মুক্তি সংগ্ৰাম সমিতিৰ কাৰ্য্যালয়ত ৭০ সংগঠনৰ প্ৰতিনিধিৰ উপস্থিতিত এখন বৈঠক অনুষ্ঠিত হৈছিল য’ত ৭০ সংগঠনে একত্ৰিতভাৱে ৰাজনৈতিক দল গঠনৰ সন্দৰ্ভত প্ৰাৰম্ভিক আলোচনা কৰিছিল।\nইয়াৰোপৰি, যোৱা ২০ আগষ্টৰ দিনা নৰ্থ ইষ্ট নাওলৈ প্ৰেৰণ কৰা এক ভিডিঅ’ যোগে অনুসুচিত জাতি যুৱ ছাত্ৰ পৰিষদৰ সভাপতি ৰুবুল দাসে ৭০ সংগঠনৰ নেতৃত্বত নতুন ৰাজনৈতিক দল গঠনৰ কথা কৈছিল।\nকিন্তু তাৰ ঠিক দুদিনৰ পাছতে অৰ্থ্যাৎ ২২ আগষ্টৰ দিনা কৃষক মুক্তি সংগ্ৰাম সমিতিয়ে পৃথকে এটা ৰাজনৈতিক দল গঠনৰ কথা ঘোষণা কৰিলে।\nস্বাভাৱিকতে প্ৰশ্ন হয় ‘কি হ’ব ৭০ সংগঠনৰ ৰাজনৈতিক ভৱিষ্যত? ৭০ সংগঠনৰ উমৈহতীয়া ৰাজনৈতিক দল গঠনৰ ঘোষণাৰ পাছতো কিয় পৃথকে দল গঠন KMSS ৰ?’\nএই প্ৰশ্নৰ উত্তৰ বিচাৰি আমি যোগাযোগ কৰিছিলো ৭০ সংগঠনৰ অন্যতম নেতা তথা অনুসূচিত জাতি যুৱ ছাত্ৰ পৰিষদৰ সভাপতি ৰুবুল দাস আৰু অসমীয়া যুৱ মঞ্চৰ সচিব প্ৰধান জিতুল ডেকাৰ সৈতে।\nৰুবুল দাসক আমাৰ সাংবাদিকৰ প্ৰশ্ন ‘৭০ সংগঠনৰ বেনাৰত এটা ৰাজনৈতিক দল গঠনৰ ঘোষণাৰ পাছতো যিহেতু কৃষক মুক্তি সংগ্ৰাম সমিতিয়ে পৃথককৈ ৰাজনৈতিক দল গঠনৰ কথা ঘোষণা কৰিলে, এতিয়া বাকী থকা ৬৯ টা জাতীয় সংগঠনে এখন উমৈহতীয়া ৰাজনৈতিক মঞ্চ বা দল গঠন কৰিব নেকি যি কৃষখ মুক্তিৰ সৈতে নিৰ্বাচনত মিত্ৰতা কৰিব?\nতাৰ উত্তৰত দাসে কয় ‘যিহেতু যোৱা দুটা বছৰ নিৰবিচ্ছিন্নভাৱে কৃষক নেতা অখিল গগৈৰ নেতৃত্বত কেব আৰু কা বিৰোধী আন্দোলনত ৭০ সংগঠনে সহযোগিতা কৰিছিল গতিকে আমি আশাবাদী অখিল গগৈ শীঘ্ৰে মুকলি আকাশৰ তললৈ আহিব আৰু তেওঁৰ নেতৃত্বত জাতীয় জনগোষ্ঠীয় শক্তিৰ সহযোগত ২০২১ ত ভ্ৰষ্টাচাৰী স্বৈৰাচাৰী বিজেপি চৰকাৰক উৎখাত কৰাৰ স্বাৰ্থত প্ৰগতিশীল গণতান্ত্ৰিক ৰাজনৈতিক দলে নিৰ্বাচনত অংশগ্ৰহণ কৰিব বুলি আশাবাদী।‘\nৰুবুল দাসলৈ সাংবাদিকৰ দ্বিতীয় প্ৰশ্ন ‘যিহেতু চৰ্চা চলিছিল ৭০ সংগঠনৰ বিভিন্ন নেতাই বিভিন্ন সমষ্টিৰ পৰা প্ৰতিদ্বন্দিতা কৰিব। এইক্ষেত্ৰত কৃষক মুক্তি সংগ্ৰাম সমিতিয়ে পৃথককৈ যিহেতু ৰাজনৈতিক দল গঠনৰ কথা ঘোষণা কৰিলে গতিকে প্ৰাৰ্থীৰ নিশ্চিতকৰণ হোৱাৰ ক্ষেত্ৰত ৭০ সংগঠনৰ প্ৰতি কৃষক মুক্তিলৈ দাবী থাকিব নেকি?\nএই প্ৰশ্নৰ উত্তৰত দাসে কয় ‘কৃষক মুক্তিৰ নতুন দলটোৰ প্ৰতি আমাৰ শুভেচ্ছা আৰু অভিনন্দন থাকিব। আমি আশা কৰিম কৃষক মুক্তি সংগ্ৰাম সমিতি, সদৌ অসম ছাত্ৰ সন্থা, যুৱ ছাত্ৰ পৰিষদকে ধৰি বিভিন্ন প্ৰগতিশীল আঞ্চলিকতাবাদী চিন্তা চৰ্চা কৰা দল বিলাক সহায় আৰু সমৰ্থন আগবঢ়াব।\nৰুবুল দাসলৈ সাংবাদিকৰ তৃতীয় প্ৰশ্ন- ’৭০ সংগঠনৰ ফালৰ পৰা এইটো নিশ্চিত নেকি যে তেওঁলোকে পৃথককৈ ৰাজনৈতিক দল গঠন নকৰে?’\nদাসে উত্তৰত কয়-’৭০ সংগঠন যিহেতু বিভিন্ন জাতি জনগোষ্ঠীৰ উমৈহতীয়া মঞ্চ, এই মঞ্চৰ নেতৃত্ব যিহেতু অখিল গগৈয়ে কৰিছিল গতিকে তেওঁ মুকলি আশাৰ তললৈ আহিলে আলাপ আলোচনা কৰিব আৰু এক ঐক্যবদ্ধ সিদ্ধান্ত ল’ব। কিন্তু বাকী সংগঠনৰ কথা নাজানো, অনুসুচিত জাতি যুৱ ছাত্ৰ পৰিষদে আদৰ্শগত মিল থকা শক্তিয়ে বিচাৰিলে আমাৰ সংগঠনৰ প্ৰতিনিধিয়ে নিৰ্বাচনত অংশগ্ৰহণ কৰিব।\nসাংবাদিকৰ প্ৰশ্ন ‘তেওঁলোক নিৰ্দলীয় প্ৰাৰ্থী হ’ব নে কোনো ৰাজনৈতিক দলৰ বেনাৰত নিৰ্বাচন খেলিব?\nৰুবুল দাসৰ উত্তৰ ‘যদিহে অনুসুচিত জাতি যুৱ ছাত্ৰ পৰিষদৰ ফালৰ পৰা কোনো প্ৰতিনিধি প্ৰেৰণ কৰিবলগীয়া বিষয় আহি পৰিলে নিশ্চয় প্ৰস্তাৱিত জোঁট বন্ধনত নিৰ্বাচনত অংশগ্ৰহণ কৰিব। যদিহে জোঁট বন্ধনৰ বিষয় আহি পৰে তেন্তে নিশ্চয় নিৰ্দলীয় হ’ব। কংগ্ৰেছ বিজেপি এআইয়ুডিএফৰ দৰে পঞ্জীয়ণভুক্ত দলক বাদ কৰি যদি নিৰ্বাচনত অৱতীৰ্ণ হ’বলগীয়া হয় তেন্তে নিশ্চয় নিৰ্দলীয় হ’ব লাগিব।‘\nআনহাতে, এই সন্দৰ্ভত আমি প্ৰশ্ন কৰিছিলো অসমীয়া যুৱ মঞ্চৰ সচিব প্ৰধান জিতুল ডেকাৰ লগত।\nতেওঁক আমাৰ সাংবাদিকৰ প্ৰশ্ন ’৭০ টাকৈ জাতীয় সংগঠনৰ উমৈহতীয়া ৰাজনৈতিক দল গঠনৰ চিন্তা চৰ্চা চলি আছিল। কিন্তু সেই সময়তে কৃষক মুক্তি সংগ্ৰাম সমিতিয়ে এক নতুন ৰাজনৈতিক দল গঠনৰ কথা ঘোষণা কৰিলে। এইক্ষেত্ৰত আপুনি কি ক’ব?\nজিতুল ডেকাই উত্তৰত কয় ‘কা আন্দোলনৰ সময়ত ৭০ টা জাতীয় সংগঠন একত্ৰিত হৈছিলো। ৰাজনৈতিক দল গঠন কৰা হ’ব বুলি প্ৰাৰম্ভিক আলোচনা হৈছিল।\nসকলোৰে এটা কথাই আছিল যে এই দলটো গঠন হ’লেও কৃষক মুক্তি সংগ্ৰাম সমিতিকে নেতৃত্ব ল’বলৈ দিয়াৰ কথা আছিল। কিন্তু পৰৱৰ্তী সময়ত ৭০ সংগঠনৰ তেনে কোনো বৈঠক অনুষ্ঠিত হোৱা নাই। তাৰ মাজতে কৃষক মুক্তি সংগ্ৰাম সমিতিয়ে দল গঠনৰ কথা প্ৰকাশ কৰিছে। সুকীয়াকৈ দল গঠনৰ কথা প্ৰকাশ কৰাৰ পাছত এতিয়ালৈকে আনুষ্ঠানিকভাৱে বাকী সংগঠনৰ লগত আলোচনা কৰা নাই। তথাপি তেওঁলোকে কৈছে দলটো গঠন কৰাৰ পাছত বা অখিল গগৈ কাৰাগাৰৰ পৰা ওলাই অহাৰ পাছত অন্য জাতি-জনগোষ্ঠীয় সংগঠনৰ লগত যোগাযোগ কৰিব।কি আলোচনা কৰে সেই পৰ্য্যায়টোলৈ ৰৈ থকা হৈছে।‘\nডেকালৈ আমাৰ সাংবাদিকৰ প্ৰশ্ন ‘কৃষক মুক্তি সংগ্ৰাম সমিতিৰ ৰাজনৈতিক দল গঠন হ’লে আপোনাৰ সংগঠনৰ স্থিতি হ’ব?\nউত্তৰত ডেকাই কয় ‘দলটো গঠন হ’ব বুলি কোৱা হৈছে আৰু আঞ্চলিকতাবাদী দল বুলি কোৱা হৈছে। গতিকে আমিও বিচাৰিছো যে অসম গণ পৰিষদৰ যি ধ্বজ্জা সেয়া বহন কৰি ৰাখিব পৰা নাই গতিকে শক্তিশালী আঞ্চলিক দলৰ প্ৰয়োজন আছে।\nতেওঁলোকৰ এজেণ্ডা, ইস্তাহাৰ বা লক্ষ্য উদ্দেশ্য ৰাজহুৱা হোৱা নাই। আমি ভবা মতে জাতীয় স্বাৰ্থত আপোচবিহীন দিশ থাকিলে আমি নিশ্চয়কৈ সমৰ্থন জনাম।‘\nতেওঁৱো ৬৯ টা দল মিলি কোনোধৰণৰ ৰাজনৈতিক দল বা মঞ্চ গঠনৰ কোনোধৰণৰ সিদ্ধান্ত বৰ্তমানলৈকে লোৱা নাই বুলি অৱগত কৰে।


দীপাৱলীৰ পোহৰে পোহৰাই তোলক ~ শিশু দিৱসৰ বিশেষ প্ৰবন্ধ- হেমেন হাজৰিকা\nআজি ১৪ নৱেম্বৰ দিনটো আমি শিশু দিৱস হিচাবে কিয় পালন কৰো তোমালোক সকলোৱে জানা ,নহয় জানো মইনাহঁত | এই দিনটোতেই আমাৰ ভাৰতবৰ্ষৰ প্ৰথম গৰাকী প্ৰধানমন্ত্ৰী জৱাহৰলাল নেহৰুৰ জন্ম হৈছিল | তেখেতে তোমালোকৰ দৰে মইনাহঁতক খুউব মৰম কৰিছিল আৰু ভাল পাইছিল | তেখেতে শিশু সকলক বেছি ভাল পোৱাৰ বাবে আমি সকলোৱে তেখেতৰ জন্মদিনটো শিশু দিৱস হিচাবে পালন কৰো | এইবাৰ আৰু মজাৰ কথাটো হৈছে এই শিশু দিৱসৰ লগতে তেমালোকে ভালপোৱা দীপাৱলীও একে দিনাই পালন কৰাৰ সৌভাগ্য ঘটিছে | পোহৰৰ উছৱ দীপাৱলী আৰু শিশু দিৱস কিমান যে আনন্দৰ দিন সেইটো নহয় জানো ? আমি কামনা কৰিছোঁ এই পোহৰক উছৱে পোহৰাই তোলক তোমালোকৰ অনাগত জীৱন | কাৰণ তোমালেকেই আমাৰ ভৱিষ্যত | তোমালোকক আশা কৰিয়েই অধিৰ আগ্ৰহেৰে বাট চাই আছে এখন দেশ | আজিৰ দিনটোত থিয় হৈ তোমালোকে নিশ্চয় অনুমান কৰিব পাৰিছা, বিভিন্ন প্ৰচাৰ মাধ্যমত প্ৰকাশ পোৱা বাতৰি বিলাকে আমাৰ স্বপ্নাতুৰ মন বিলাক ভীতিগ্ৰস্ত কৰি তোলা নাইনে ? আমি অগ্ৰজসকলে তোমালোকক এখন সুস্থ সবল সমাজ কেনেদৰে উপহাৰ দিম সেয়া চিন্তাৰ কাৰণ হৈ পৰিছে |\nতোমালোকৰ শৈশৱ উদযাপন কৰিব পৰাকৈ এটা পৰিৱেশ আমি তেমালোকক দিব পৰা নাই তাৰ বাবে আমি চিন্তাত পৰিছো | এইবাৰ পোহৰৰ উছৱ দীপাৱলী আৰু শিশু দিৱস, মানে তোমালোকৰ দিৱস , কিমান যে আনন্দৰ দিন সেইটো | এইবাৰৰ শিশুদিৱস আমাৰ নিশ্চয়কৈ মনত থাকিব | কাৰণ দুয়োটা দিৱসেই আমি একেলগে পালন কৰিম | অৱশ্যে এইবাৰ চৰকাৰে ফটকা আদি ফুটুৱাত নিষেধাজ্ঞা জাৰি কৰিছে | সেইটো ভাল কথা হৈছে | নহ'লে কমান যে নঘটিবলগীয়া ঘটনা ঘটে |\nমইনাহঁত তোমালোক আটাইলৈ তোমালোকৰ দিনটোৰ বাবে আৰু দীপাৱলীৰ শুভ কামনা জনাইছোঁ তোমালোকৰ সকলোৰে ভাল হওক | তোমালোকৰ ভাল হ'লেহে আমাৰ সকলোৰে ভাল হ'ব , জাতিটোৰ ভাল হ'ব, দেশখনৰ ভাল হ'ব | দেশৰ প্ৰথমগৰাকী প্ৰধানমন্ত্ৰীয়ে কি কৰি থৈ গৈছিল সেয়া ডাঙৰ হৈ অধ্যয়ন কৰিলে জানিব পাৰিবা | তেখেতৰ আদৰ্শৰে আগবাঢ়িবলৈ প্ৰেৰণা পাবা |\nআহা মইনাহঁত আমি সকলোৱে এই ঐতিহাসিক দিনটোতে শপত লওঁ আমি প্ৰত্যেকেই আমাৰ ভাষাটোৰ বাবে , জাতিটোৰ বাবে , মাতৃভূমিৰ বাবে কাম কৰি যাম | এই দিনটোক এইবাবেই ঐতিহাসিক বুলি কৈছো কাৰণ এই দিনটোতেই আমি দুটাকৈ অতি গুৰুত্বপূৰ্ণ দিৱস একেলগে পালন কৰাৰ সুবিধা পাইছো | প্ৰতিবাৰে এনে সুযোগ নাহে | সেয়েহে এয়া পণ লোৱাৰ সুবৰ্ণ সুযোগ |\nমইনাহঁত তোমালোক সদায় তোমালোক হৈ থাকা | ফুলনিৰ একোপাহি সুকোমল ফুল হৈ সমাজ ফুলনিত ফুলি থাকা | তাৰ সুগন্ধি আমাক বিলাই দিয়া |\nমিৰ্জা,কামৰূপ, অসম |


Assam Flood: পঞ্চম দিনাও অপৰিৱৰ্তিত অৱস্থাত কামপুৰৰ বান পৰিস্থিতি ! বন্যাৰ্তৰ মাজত হাহাকাৰ পৰিস্থিতি, ন ন অঞ্চল প্লাৱিত ...– News18 assam\nAssam Flood: পঞ্চম দিনাও অপৰিৱৰ্তিত অৱস্থাত কামপুৰৰ বান পৰিস্থিতি ! বন্যাৰ্তৰ মাজত হাহাকাৰ পৰিস্থিতি, ন ন অঞ্চল প্লাৱিত ...\nঘৰৰ মধুচ পৰ্যন্ত পানী উঠিছে কামপুৰ,তেতেলীসৰাৰ বিভিন্ন অঞ্চলত।শেহতীয়াকৈ নিশাৰী নৈ বানে তেতেলীসৰা গ্ৰান্টৰ প্ৰায় ৭০ খনকৈ গাঁও প্লাবিত কৰিছে। নিশাৰীৰ বাঢ়নী পানী কামপুৰ-কঠীয়াতলী সংযোগী গড়কাপ্তানী পথৰ ওপৰৰে বাগৰাৰ ফলত স্থানীয় প্ৰশাসনে পথটোৰ যাতায়াত সাময়িকভাবে বন্ধ কৰি দিছে।\nLast Updated : May 18, 2022, 22:20 IST\nপঞ্চম দিনাও অপৰিবৰ্তিত অৱস্থাত আছে কামপুৰৰ বান পৰিস্থিতি।কপিলী, বৰপানী আৰু নিশাৰী নদীৰ বাঢ়নী পানীয়ে এতিয়া সাগৰ সদৃশ পৰিবেশৰ সৃষ্টি কৰিছে কামপুৰৰ বিভিন্ন অঞ্চলত।নিতৌ প্লাবিত হৈছে ন ন অঞ্চল সমূহ।\nযেনিয়ে চোৱা যায় কেৱল পানী আৰু পানী।ঘৰৰ মধুচ পৰ্যন্ত পানী উঠিছে কামপুৰ,তেতেলীসৰাৰ বিভিন্ন অঞ্চলত।শেহতীয়াকৈ নিশাৰী নৈ বানে তেতেলীসৰা গ্ৰান্টৰ প্ৰায় ৭০ খনকৈ গাঁও প্লাবিত কৰিছে। নিশাৰীৰ বাঢ়নী পানী কামপুৰ-কঠীয়াতলী সংযোগী গড়কাপ্তানী পথৰ ওপৰৰে বাগৰাৰ ফলত স্থানীয় প্ৰশাসনে পথটোৰ যাতায়াত সাময়িকভাবে বন্ধ কৰি দিছে। সাগৰ সদৃশ পৰিবেশৰ মাজত এক অৰ্বণনীয় পৰিবেশ এতিয়া কামপুৰৰ তেতেলীসৰাকে ধৰি অঞ্চলত।বৰ্ণাত্যসকলে ঘৰ দুৱাৰ এৰি টালি টোপোলা লৈ ওখ স্থানলৈ ঢাপলি মেলিছে।আনকি ৭ দিনীয়া পানী কেচুৱা,মাতৃক লৈ টুলুঙা নাৱত ওখ স্থানলৈ বিপদ সংকুল যাত্ৰা কৰিছে বৰ্ণাত্য সকলে।অস্থায়ী শিৱিৰত থকা বৰ্ণাত্য সকলে এটুপি বিশুদ্ধ খোৱাপানী আৰু আহাৰৰ বাবে হাহাকাৰ কৰিবলগীয়া পৰিৱেশৰ সৃষ্টি কৰিব লগা হৈছে। জিলা প্ৰশাসনে থায়ে থায়ে আহাৰৰ ব্যৱস্থা কৰিছে যদিও সেয়া পৰ্যাপ্ত হৈ উঠা নাই। পশুধনৰ বিলাই বিপত্তি নোহোৱা অৱস্থাৰ সৃষ্টি হৈছে।উদ্ধাৰ অভিযান ক্ষীপ্ৰতৰ নোহোৱাৰ বাবে কামপুৰৰ বহু অঞ্চলৰ বৰ্ণাত্য পানীৰ মাজতেই আবদ্ধ হৈ থাকিব লগা হৈছে।আজি বিয়লি সমষ্টিটোৰ বিধায়ক জিতু গোস্বামীয়ে তৎপৰতাত কিছু বৰ্ণাত্য ওখ স্থানলৈ স্থানান্তৰিত কৰা হয়। বিধায়ক গৰাকীয়ে জানিব দিয়া মতে সন্ধিয়া ভাগত গুৱাহাটীৰ পৰা অহা এন ডি আৰ এফৰ দলৰ জৰিয়তে বৰ্ণাত্য সকলক উদ্ধাৰ অভিযান চলোৱাৰ লগতে খাদ্য‌ও যোগান ধৰা হ'ব। ইপিনে কপিলী আৰু নিশাৰী নৈৰ বাঢ়নী পানীয়ে কালি নিশা নগাঁৱৰ ৰাঙলু,ননৈ, জুমৰমুৰ,গৰুবন্ধাৰ লগতে তুলসী দেউৰী পঞ্চায়তৰ কুৰাবাহী,পাখিমৰীয়া পঞ্চায়তৰ অলপীয়া বেবেজীয়া আৰু দক্ষিণপাট পঞ্চায়তৰ বৰক'লা অঞ্চল প্লাবিত কৰে।বৰক'লা অঞ্চলত আজি স্থানীয় ৰাইজে বানত উটি অহা এটা হৰিনা উদ্ধাৰ কৰে।পিছত হৰিনাটোক বন বিভাগক গটাই দিয়া হয়।ইপিনে সদৰ সমষ্টিৰ অন্তৰ্গত অঞ্চল সমূহত বানে প্লাবিত কৰা পাছতেই আজি উক্ত স্থান সমূহ পৰিদৰ্শন কৰে সদৰ সমষ্টিৰ বিধায়ক ৰূপক শৰ্মাই। বিধায়কগৰাকীয়ে লগতে বানাক্ৰান্ত সকলৰ সৈতে মত বিনিময় কৰি তেওঁলোকৰ সুবিধা-অসুবিধাৰ বুজ ল‌য়। লগতে বৰ্নাত্য সকলৰ প্ৰয়োজনীয় সুবিধাৰ বাবে ক্ষীপ্ৰতাৰে পদক্ষেপ গ্ৰহণ কৰে।\nFirst published: May 18, 2022, 22:20 IST


মৃত্যুঘণ্টা! দিল্লীৰ হাস্পতালসমূহত মাত্ৰ বাকী আছে কেই ঘণ্টামানৰ অক্সিজেন! কেন্দ্ৰৰ সহায় বিচাৰি কেজৰিৱালৰ টুইট|delhi-cm-kejriwal-urges-to-centre-serious-oxygen-crisis-in-delhi-provide-urgent-few-hours-oxygen-left– News18 assam\nমৃত্যুঘণ্টা! দিল্লীৰ হাস্পতালসমূহত মাত্ৰ বাকী আছে কেই ঘণ্টামানৰ অক্সিজেন! কেন্দ্ৰৰ সহায় বিচাৰি কেজৰিৱালৰ টুইট\nমুখ্যমন্ত্ৰী অৰবিন্দ কেজৰিৱালে চিকিৎসালয়সমূহত অক্সিজেনৰ সংকট গভীৰ হোৱাৰ ওপৰত উদ্বেগ প্ৰকাশ কৰিছে।\nLast Updated : April 20, 2021, 20:47 IST\nনতুন দিল্লী। ৰাজধানীত কৰোনা সংকট গভীৰ হৈ আছে। ইয়াৰ পূৰ্বে মঙলবাৰে দিল্লীৰ চিকিৎসালয়সমূহত আইচিইউৰ বিচনাৰ অভাৱৰ খবৰ পোৱা গৈছিল৷ ইয়াৰ মাজতে সন্ধিয়া মুখ্যমন্ত্ৰী অৰবিন্দ কেজৰিৱালে চিকিৎসালয়সমূহত অক্সিজেন সংকট গভীৰ হোৱাৰ বাবে উদ্বেগ প্ৰকাশ কৰিছে৷\nমুখ্যমন্ত্ৰী কেজৰিৱালে কেন্দ্ৰীয় চৰকাৰক অতি সোনকালে দিল্লীৰ চিকিৎসালয়সমূহত অক্সিজেন ৰখাৰ ব্যৱস্থা কৰিবলৈ আহ্বান জনাইছে কিয়নো এতিয়া কেইঘণ্টামানৰহে অক্সিজেন বাকী আছে হাস্পতালসমূহত। মুখ্যমন্ত্ৰীয়ে টুইট কৰি কয় যে তেওঁ এই সন্দৰ্ভত নিৰন্তৰ অনুৰোধ কৰি আহিছে, এতিয়া সংকট গভীৰ হৈ পৰিছে। সেয়েহে, কেন্দ্ৰীয় চৰকাৰৰ পৰা অতি সোনকালে অক্সিজেনৰ যোগান বৃদ্ধি কৰাৰ দাবী আছে যাতে কৰোনা সংক্ৰমিত ৰোগীসকলৰ জীৱন ৰক্ষা কৰিব পৰা যায়।\nউল্লেখ্য যে, দিল্লীত কৰোনা ভাইৰাছৰ ফলত হোৱা সংক্ৰমণে পৰিস্থিতি অতি উদ্বেগজনক কৰি তুলিছে। প্ৰতিদিনে 20,000 ৰো অধিক নতুন সংক্ৰমিত ৰোগীৰ তথ্য পোৱা গৈছে। এই মহামাৰীৰ ফলত দৈনিক বহু মানুহ মৃত্যুমুখত পৰিছে। আজিৰ দিনটোতে খবৰ পোৱা গৈছিল যেস মুখ্যমন্ত্ৰী অৰবিন্দ কেজৰিৱালৰ পত্নী সুনীতা কেজৰিৱালক কৰোনা পজিটিভ পোৱা গৈছে। তেওঁ ঘৰত নিজকে পৃথক কৰি ৰাখিছে। একে সময়তে, মুখ্যমন্ত্ৰী অৰবিন্দ কেজৰিৱালেও নিজকে কোৰোণৰ সাৱধানতা লৈছে।\nআনহাতে দিল্লী উচ্চ ন্যায়ালয়েও আজি দিল্লীত অক্সিজেন আৰু বিচনাৰ অভাৱৰ শুনানি গ্ৰহণ কৰিছিল।\nশুনানিৰ সময়ত দিল্লী উচ্চ ন্যায়ালয়ে কয় যে আমি এতিয়া দিল্লীত দৈনন্দিন অক্সিজেন যোগান আৰু চিকিৎসালয়ৰ বিচনা নিৰীক্ষণ কৰিম। ভেকছিন পৰিপূৰকৰ অপচয়ক লৈ অসন্তুষ্টি প্ৰকাশ কৰি দিল্লী উচ্চ ন্যায়ালয়ে কয় যে ইমান বৃহৎ অপচয়ৰ বাবে ভেকছিনঅপচয় কৰা হৈছে, ইমান বৃহৎ পৰিমাণত ব্যৱহাৰ কৰা হোৱা নাই। কেন্দ্ৰীয় চৰকাৰে ১৮ বছৰ বয়সৰ সকলো লোকক টিকাকৰণ কৰাৰ সিদ্ধান্ত এতিয়া এটা ভাল পদক্ষেপ। প্ৰতিদিনে আমি আমাৰ যুৱ সঙ্গীসকলক হেৰুৱাই আছো। প্ৰতিটো জীৱন মূল্যৱান। পৰিস্থিতি অনুসৰি জৰুৰী কালীন পদক্ষেপ লোৱাৰ সময় আহি পৰিছে। আদালতে কৈছিল যে মহামাৰীটোৱে কোনো বৈষম্য নকৰে, সেয়েহে সকলোকে টিকাকৰণৰ প্ৰয়োজন, এই মুহূৰ্তত যুৱসকলৰ ওপৰত এক গভীৰ সংকট আছে। দিল্লী উচ্চ ন্যায়ালয়ে কেন্দ্ৰীয় চৰকাৰক টিকাকৰণৰ ক্ষেত্ৰত জোৰ দিবলৈ কৈছিল।\nFirst published: April 20, 2021, 20:47 IST\nCorona CasesDelhiHospitalOxygen Supply


উৰিয়ামঘাট সীমান্ত আঞ্চলিক ছাত্ৰ সন্থাৰ উৰিয়ামঘাট আৰ্দশ চিকিৎসালয়ৰ কোৱাৰেন্টাইনৰ বাবে খাদ্য সামগ্ৰী প্ৰদান - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nছিহাবুদ্দিনৰ সেউজীয়া কণী পৰা কুকুৰা…\nউৰিয়ামঘাট সীমান্ত আঞ্চলিক ছাত্ৰ সন্থাৰ উৰিয়ামঘাট আৰ্দশ চিকিৎসালয়ৰ কোৱাৰেন্টাইনৰ বাবে খাদ্য সামগ্ৰী প্ৰদান\nঅসমৰ বিধানসভা সমষ্টি পুনৰ নিৰ্ধাৰণ আয়োগৰ পেনেলত কোন কোন সাংসদ... • অসম পাবহি নেকি কাকতি ফৰিং? ৫ ৰাজ্যত কাকতি ফৰিঙৰ সন্ত্ৰাস... • অসম পাবহি নেকি কাকতি ফৰিং? ৫ ৰাজ্যত কাকতি ফৰিঙৰ সন্ত্ৰাস... • কোৰোনাৰ আতংক! ৫খন ৰাজ্যৰ পৰা কৰ্ণাটকলৈ ঘূৰি যাব নোৱাৰিব প্ৰবাসী শ্ৰমিক... • পুনৰ ২৫জনৰ দেহত ধৰা পৰিল কোভিড-১৯... • অৰুণাচল প্ৰদেশৰ মিয়াওত সেনাৰ ব্যাপক অভিযান... • অৰুণাচল প্ৰদেশৰ মিয়াওত সেনাৰ ব্যাপক অভিযান... • কোৰোনা ৰোগীক চিকিৎসালয়লৈ আনিবলৈ গৈ হঠাৎ পথৰ ওপৰতে ঢলি পৰিল এম্বুলেন্সৰ কৰ্মী... • দেহত কোভিডৰ লক্ষণ, চিকিৎসালয়ত ভৰ্তি বিজেপিৰ এজন ৰাষ্ট্ৰীয় মুখপাত্ৰ... • বন্তি শইকীয়াৰ সৈতে দিল্লীলৈ যোৱা কংকনজ্যোতি বৰাৰ কোৰোনা পৰীক্ষাৰ ফলাফল নিগেটিভ, কোৱাৰেন্টাইন কক্ষৰ পৰা উভতিল ঘৰলৈ\nডিজিটেল সংবাদ, উৰিয়ামঘাটঃ কোভিড’১৯ৰ বাবে বহিঃৰাজ্যৰ বিভিন্ন উদ্যোগত ৰ্কমৰত যুৱকসকল নিজ মাতৃভূমি অসমলৈ ওভতি আহিছে। উৰিয়ামঘাট থানাৰ অন্তৰ্গত কেইবাজনো লোক আহি আৰ্দশ চিকিৎসালয়ৰ কোৱাৰেণ্টাইন ৱাৰ্ডত আছে। তেওঁলোকৰ বাবে প্ৰশাসনে খাদ্য সামগ্ৰী যোগান ধৰিছে যদিও উৰিয়ামঘাট সীমান্ত আঞ্চলিক ছাত্ৰ সন্থাই তেওঁলোকক বাবে খাদ্য সামগ্ৰী প্ৰদান কৰে। বহিঃ ৰাজ্যৰ ভিন্ন স্থানত আৱদ্ধ হৈ থকা লোকসকলক অসম চৰকাৰৰ তত্বাৱধানত বিশেষ ৰেলযোগে নিজ ৰাজলৈ অনাৰ ব্যৱস্থা কৰা হৈছে।\nধনশিৰি মহকুমাৰ উৰিয়ামঘাট আৰ্দশ চিকিৎলায়ত থকা বহিঃ ৰাজ্যৰ পৰা অহা লোকসকলৰ কোৱাৰেণ্টাইন চেণ্টাৰটোত বাবে খাদ্য সামগ্ৰী প্ৰদান কৰা আছুৰ সজাঁতি দলটোৱে উৰিয়ামঘাট সীমান্ত আঞ্চলিক ছাত্ৰ সন্থাৰ উপদেষ্টা ৰুহিনী গগৈৰ নেতৃত্বত প্ৰদান কৰে। উল্লেখ্য যে, চাউল, দাইল, কণী আলু, আৰু চাবুন গ্ৰহণ কৰি চিকিৎসালয়খনৰ অধীক্ষকে ধন্যবাদ জ্ঞাপন কৰে।\nউপস্থিত থকা ধনশিৰি মহকুমাৰ সীমান্ত দণ্ডাধিশে আছুক ধন্যবাদ জ্ঞাপন কৰাৰ লগতে সজাগ আৰু সচেতন হ’বৰ বাবে আহ্বান জনায়। উল্লেখ্য যে, খাদ্য সামগ্ৰী প্ৰদান কৰাৰ লগতে চিকিৎসালয়খনৰ অধীক্ষক আৰু আৰু সীমান্ত দণ্ডাধীশক কোৰোনাৰ বিৰুদ্ধে যুঁজ দি থকাৰ বাবে গামোছাৰে সম্বৰ্ধনা জনোৱাৰ উপৰিও ধন্যবাদ জ্ঞাপন কৰে।\nঅসমত পুনৰ ১০ জন লোকৰ দেহত কোৰোনা ভাইৰাছ…\nকোকৰাঝাৰত ৰাজ্যপালৰ নিৰ্দেশত মাস্ক বিতৰণ, ৰাইজৰ হেতা-ওপৰা, VIDEO\nআগৰ\tপিছৰ 1 of 5,909


176 তথ্য পোৱা গ’ল\nphulmoni saikia 1 বছৰ5হিচাপপূৰ্বে\nনাম --ফুলমণি শইকীয়া চেতিয়া।\nঠিকনা--ফৰেষ্ট গেট । পো,অ---কাকপথাৰ।\nBASHIRAM BASUMATARY 1 বছৰ5হিচাপপূৰ্বে\nA Poem Writter by : Bashi Ram Basumatary. M no :9957850136 Vill Rowmari po Orang Pin 784114 Udalguri Assam Indian.\nDiganta Deka 1 বছৰ5হিচাপপূৰ্বে\nCategory -B(open for all)\nAdddress -Panchami book stall\nC.D Road,Ward no-7\nRanjit Saikia 1 বছৰ5হিচাপপূৰ্বে\nNakatani Fakum Gaon\nmriga kshi 1 বছৰ5হিচাপপূৰ্বে\nWritten by :Miss Mrigakshi Sarma\nB.Sc 5th sem\nBajali College, Barpeta, Assam.\nAddress :Tihu Town, Nalbari, Assam.\nMinakshi Puzari 1 বছৰ5হিচাপপূৰ্বে\nSYED ARIF HUSSAIN 1 বছৰ5হিচাপপূৰ্বে\nFROM SYED ARIF HUSSAIN\nPranjit Boruah 1 বছৰ5হিচাপপূৰ্বে\nঅটল বিহাৰী বাজপেয়ী দেৱৰ সোঁৱৰণত অনুষ্ঠিত কবিতা প্ৰতিযোগিতাৰ বাবে।\nখ শাখাৰ বাবে।\nভাষা : অসমীয়া ।\nকবিতাৰ শিৰোনাম : অটল ।\nকবি প্ৰাণজিৎ বৰুৱা ।\nকোঁৱৰ গাঁও, ডাক মৈদমীয়া , পিন 787001, উত্তৰ লখিমপুৰ। অসম ।\nRonak Bagri 1 বছৰ5হিচাপপূৰ্বে\nAtal bihari ji was suchaNobel person who was appreciated even by opposite & their criticism.\nSuchaperson borns ones inacentury.\nKhanindra kalita 1 বছৰ5হিচাপপূৰ্বে\nName:Aranyam Kashyap vill.Mahkhali.po Rangia pin 781354 mob 7002540439 Kamrup Assam Medium Assamese Category B(open to all)


মোদী চৰকাৰৰ ভুৱা উন্নয়ন ফাদিল! – Mahabahoo\nHome/Assam News & Articles/মোদী চৰকাৰৰ ভুৱা উন্নয়ন ফাদিল!\nশেহতীয়াকৈ মোদীৰ চৰকাৰৰ এক বৃহৎ ফাঁকি ধৰা পৰিছে।ধৰা পৰিছে কেনেকৈ দেশৰ মুঠ ঘৰুৱা উৎপাদন(GDP)ৰ প্ৰকৃত সংখ্যাক কাৰচাজি কৰি কৃত্ৰিমভাৱে বৃদ্ধি কৰা হৈছিল চৰকাৰৰ দ্বাৰা। NSSO, National Sample Survey Officeৰ দ্বাৰা ১২ মাহজোৰা সমীক্ষা ২০১৭ চনৰ জুন মাহত সমাপ্ত হৈছিল,ই দেশৰ অৰ্থনৈতিক ক্ষেত্ৰত অন্যতম বৃহৎ সমীক্ষাৰূপে পৰিগণিত হৈছে।সেই সমীক্ষাৰ তথ্য যোৱা সপ্তাহত প্ৰকাশ পাইছে। প্ৰকাশ হোৱা লগে লগে কেনেকৈ এইখন চৰকাৰ মাত্ৰ কাগজে-পত্ৰইহে উন্নয়নৰ ফটাঢোল বজাই চমক দি আহিছে,বাস্তৱত যে তেনে কোনো উন্নয়ন হোৱা নাই,তাৰে প্ৰমাণ পোৱা গল! GDP গণনা বাবে Ministry of Corporate Affairs,MCAৰ দ্বাৰা স্বীকৃতি দিয়া যি কোম্পানীসমূহৰ তথ্য লোৱা হৈছিল;যিবোৰ MCA-21ৰ অংশীদাৰীত্ব বুলি স্বীকৃতি দিছিল, ইয়াৰে ৩৬% কোম্পানীৰ প্ৰকৃতাৰ্থত অস্তিত্বহীন বুলি সমীক্ষাটোত প্ৰকাশ পাইছে। সমীক্ষাটোৰ ৰিপৰ্টত কোৱা হৈছে ,১৫% কোম্পানী ইতিমধ্যেই বন্ধ হৈছিল আৰু ২১% কোম্পানী গোপনীয় আছিল(Out of coverage) তেন্তে দেখদেখকৈ চৰকাৰে GDP গণনাৰ বাবে ভুল তথ্য প্ৰদান কৰিছিল।সেই কথা ইতিমধ্যেই ৰঘুৰাম ৰাজনৰ দৰে অৰ্থনীতিবিদেও সন্দেহ কৰি আহিছিল,সেইবাবে তেওঁ মোদী চৰকাৰৰ দ্বাৰা টাৰ্গেটো হৈ পৰিছিল। কিয়নো দেশত GDPৰ বৃদ্ধি সৈতে সংস্থান সৃষ্টিৰ কোনো সামঞ্জস্য নাছিল,অৰ্থাৎ ভাৰতবৰ্ষত দৈনিক নিবনুৱা সমস্যা অধিক ঘনীভূত হ’বলৈহে ধৰিছে। মই মাৰ্চ মাহত মোদী চৰকাৰে কেনেকৈ বিভিন্ন তথ্য লুকুৱাইছে আৰু মিছা তথ্যৰ মায়াজাল সৃষ্টি কৰিছে,এই সমন্ধে কাকতলৈ এটা প্ৰবন্ধ পঠাইছিলোঁ যদিও প্ৰকাশ পোৱা নাছিল, মই লিখিছিলোঁ,”আমি জানো যে কেন্দ্ৰীয় চৰকাৰৰ ৰাষ্ট্ৰীয় আৰ্হি সমীক্ষা কাৰ্যালয়(National Sample Survey Office)ৰ দ্বাৰা চালিত ‘নিযুক্তি আৰু অমকৰল সমীক্ষা'(Employment& Unemployment Survey)জৰিয়তে চৰকাৰে প্ৰতিবছৰে নিযুক্তিৰ তথ্য প্ৰকাশ কৰিব লাগে,ইয়ে একমাত্ৰ চৰকাৰী তথ্যৰ সম্বল।ইয়াতে অতি পৰিতাপৰ কথাটো হৈছে যে নিজকে ৫৬ ইঞ্চিৰ বুকুৰ সাহসী বুলি জহাই ফুৰা নৰেন্দ্ৰ মোদীয়ে এই চৰকাৰী তথ্য প্ৰকাশ কৰিবলৈ অসমৰ্থ অথবা অপাৰগ।এই অপাৰগতাই তেওঁৰ ভীৰুতাকে প্ৰতিফলিত নকৰে নে?এটা কথা স্পষ্টকৈ জানি থওঁক যে মোদীৰ চৰকাৰ ‘তথ্য লুকুৱাত’ আৰু বিভিন্ন তথ্যৰ ‘গণনা পদ্ধতি’ সলোৱাত সাংঘাতিকভাবে পাকৈত। মোদী চৰকাৰে এতিয়ালৈকে প্ৰকাশ নকৰা কেইটামান বিভাগৰ তথ্যসমূহ হ’ল,(বান্ধনী ভিতৰত শেষ কেতিয়া প্ৰকাশ পাইছিল দিয়া হৈছে)\n১)কৰ্মসংস্থাপনৰ তথ্য(২০১২-১৩),২) ২) FDI,বিদেশী প্রত্যক্ষ বিনিয়োগৰ তথ্য(জুন২০১৮,আংশিক), ৩)NCRB,ৰাষ্ট্ৰীয় অপৰাধ নিৰীক্ষক বিভাগৰ তথ্য(২০১৫-১৬), ৪)পৰিপুষ্টিৰ তথ্য(২০১৩-১৪), ৫)কৃষিজনিত মজুৰিৰ তথ্য(২০১৫-১৬) ,আনহাতে মোদী চৰকাৰে,’গণনা পদ্ধতি'(Calculation Methodology) সলনি ক’ত কেনেকৈ কৰিছে,তাৰ দুটা উদাহৰণ দিওঁ:১)দেশৰ GDP,মুঠ ঘৰুৱা উৎপাদন গণনা পদ্ধতি একেবাৰে সলাই প্ৰকৃত তথ্যতকৈ বেছি দেখুৱা পদ্ধতি প্ৰচলন,পূৰ্বৰ পদ্ধতি অনুযায়ী গণনা কৰিলে মনমোহন সিঙৰ দিনতকৈ কম GDP হ’ব,ইতিমধ্যে যশোৱন্ত সিনহাই Indian Express কাকতত তাক ফাদিলো কৰিছে।২) NRCB(National Crimes’ Records Bureau)ৰ তথ্য প্ৰস্তুত কৰণৰ নিয়ম সলনি কৰি কৃষকৰ আত্মহত্যা সংখ্যা কমাবলৈ মোদীৰ নতুন নিয়ম প্ৰৱৰ্তন।” এতিয়া আমি কোৱা কথাবোৰ যে তথ্য ভিত্তিক আছিল,ইয়ে প্ৰমাণ নকৰেনে?


Class 8 Social Chapter 8 ভূগোল বিজ্ঞান অধ্যয়নত প্ৰযুক্তিৰ প্ৰয়োগ » Dev Library\nClass 8 Social Chapter 8 ভূগোল বিজ্ঞান অধ্যয়নত প্ৰযুক্তিৰ প্ৰয়োগ\nClass 8 Social Science Question Answer Chapter 8 ভূগোল বিজ্ঞান অধ্যয়নত প্ৰযুক্তিৰ প্ৰয়োগ The answer to each chapter is provided in the list so that you can easily browse throughout different chapter Class 8 Social Chapter 8 ভূগোল বিজ্ঞান অধ্যয়নত প্ৰযুক্তিৰ প্ৰয়োগ – সমাধান and select needs one.\nClass 8 Social Science Chapter 8 ভূগোল বিজ্ঞান অধ্যয়নত প্ৰযুক্তিৰ প্ৰয়োগ\nAlso, you can read SCERT book online in these sections Solutions by Expert Teachers as per SCERT (CBSE) Book guidelines. These solutions are part of SCERT All Subject Solutions. Here we have given Class 8 Social Chapter 8 ভূগোল বিজ্ঞান অধ্যয়নত প্ৰযুক্তিৰ প্ৰয়োগ for All Subject, You can practice these here.\nভূগোল বিজ্ঞান অধ্যয়নত প্ৰযুক্তিৰ প্ৰয়োগ\nপাঠ – ৮ ( সমাজ বিজ্ঞান )\n১/ চমু উত্তৰ দিয়া–\n(ক) স্কেল বা মাপনী বুলিলে কি বুজা ?\nউত্তৰ:- যিটো অনুপাতত পৃথিৱীৰ উপৰিভাগৰ বিভিন্ন ঠাইৰ মাজৰ প্ৰকৃত দূৰত্বক কম কৰি লোৱা হয় তাকেই মানচিত্ৰ বিদ্যাত স্কেল বা মাপনী বুলি কোৱা হয় ।\n(খ) ভৌগোলিকা তথ্য ব্যৱস্থা বুলিলে কি বুজা ?\nউত্তৰ:- যিটো ব্যৱস্থাই তথ্য সংগ্ৰহ, পৰীক্ষণ, বিশ্লেষণ, প্ৰদৰ্শন আদি কাৰ্য পৃথিৱীৰ বিভিন্ন স্থানৰ পৰিপ্ৰেক্ষিতত নিয়াৰিকৈ সম্পন্ন কৰে তাক ভৌগোলিকা তথ্য ব্যৱস্থা বুলি কোৱা হয় ।\n২/ শুদ্ধ উত্তৰটোত (✓ ) চিন দিয়া –\n(ক) দ্ৰাঘিমাংশ আৰু অক্ষাংশৰ ভিত্তিত প্ৰথমতে মানচিত্ৰ অংকন কৰিছিল –\n(iii) কাৰ্ল ৰিটাৰে ।\nউত্তৰ:- (ii) টলেমিয়ে ।\n(খ) ১/১০,০০০ এনেদৰে প্ৰকাশ কৰা স্কেলবিধ হল –\n(i) নিৰূপক ভগ্নাংশ\n(ii) ৰৈখিক স্কেল\n(iii) ভাষাৰ স্কেল ।\nউত্তৰ:- (i) নিৰূপক ভগ্নাংশ ।\n(গ) আটাইতকৈ প্ৰাচীন মানচিত্ৰ উদ্ধাৰ হৈছে –\n(iii) চীনত ।\nউত্তৰ:- (ii) মেছ’প’টেমিয়াত ।\n৩/ বহলাই লিখা –\nমানচিত্ৰ অংকনৰ ক্ৰমবিকাশৰ সম্বন্ধে এটি টোকা লিখা ?\nউত্তৰ:- আটাইতকৈ প্ৰাচীন মানচিত্ৰ উদ্ধাৰ হৈছে মেছোপটেমিয়াত । এই মানচিত্ৰ টেৰাকোটা ফলকত অংকিত কৰা হৈছিল । মিছৰতো এনে ধৰণৰ মানচিত্ৰ প্ৰস্তুত কৰা হৈছিল। তেওঁলোকে নীল নদীৰ বানাক্ৰান্ত অঞ্চলৰ মানচিত্ৰ অংকন কৰিছিল । খ্ৰীষ্টপূৰ্ব দ্বিতীয় শতিকাত চীন দেশত স্কেলৰ ধাৰণাৰে মানচিত্ৰ অংকন কৰাৰ প্ৰমাণ পোৱা গৈছে।\nতেওঁলোকে পাটৰ কাপোৰত পৰ্বত – পাহাৰ, নদ – নদী, ৰাস্তা – ঘাট আদি দেখুৱাই মানচিত্ৰ অংকন কৰিছিল । প্ৰাচীন যুগৰ পণ্ডিতসকলৰ ভিতৰত ট’লেমিয়ে মানচিত্ৰ অংকনৰ ক্ষেত্ৰত বিশেষ দক্ষতা দেখুৱাইছিল । ভাৰতত খ্ৰীষ্টপূৰ্ব ২৫০০ চনৰ পৰাই মানচিত্ৰ তৈয়াৰ কৰাৰ প্ৰমাণ পোৱা যায় ।\nভাৰতৰ ৰজা – মহাৰজা সকলে তেওঁলোকৰ ৰাজ্যৰ সীমা দেখুৱাবলৈ মানচিত্ৰ তৈয়াৰ কৰিছিল । আমাৰ দেশত প্ৰথমতে ইংৰাজসকলে মানচিত্ৰ প্ৰস্তুতকৰণত বিজ্ঞানসন্মত কৌশলৰ সূচনা কৰে । তেওঁলোকেই ১৭৬৭ চনত চাৰ্ভে অব ইণ্ডিয়া নামৰ প্ৰতিষ্ঠানটো প্ৰতিষ্ঠা কৰিছিল ।\n১৯ শতিকাৰ আৰম্ভণিতে চাৰ্ভেয়ৰ জেনেৰেল উইলিয়াম লেমটনে মানচিত্ৰ অংকনত বৈজ্ঞানিক পদ্ধতি অৱলম্বন কৰিছিল । সম্প্ৰতি দূৰসংবেদন প্ৰযুক্তি আৰু কম্পিউটাৰ ব্যৱহাৰ কৰি অতি নিখুত মানচিত্ৰ তৈয়াৰ কৰাটো সম্ভৱ হৈ উঠিছে ।


আজিৰ চিন্তাঃ ক’ভিড-১৯, কঁঠালগুটিৰ পৰা ৰেডিমেড প্ৰেমপত্ৰলৈ-খজেন ডেকা - সাহিত্য ডট অৰ্গ\nAugust 18, 2020 March 10, 2021 1 Comment\nদিনবোৰ নাযায় নুপুৱাই যেন হৈছে। সময়বোৰ ক্ৰমাৎ অসহনীয় হৈ আহিছে। কৰোনাৰ প্ৰভাৱত সলনি হৈছে প্ৰতিজন মানুহৰ দিনপঞ্জী। আৰম্ভণিৰে পৰা চৰকাৰৰ আহ্বান বা আদেশক মানিব নোখোজা এচাম ওভতগোৰে নচা মানুহৰ বাবে আজিৰ পৰিস্থিতি জটিলৰ পৰা জটিল হৈ গৈ আছে। দিনক দিনে ক’ভিড-19 ত আক্ৰান্ত মানুহৰ সংখ্যা বাঢ়ি গৈয়েই আছে।\nকালিৰ পৰা মোৰো গাটো ইমান ভাল নহয়। বতৰেও এইবাৰ যথেষ্ট বিধি-পথালি দি আছে। যোৱা এমাহৰো অধিক কাল বৰষুণ দিয়েই আছে। ফলত শাক-পাচলিৰ উৎপাদন একেবাৰে কমি গৈছে। বজাৰত জুই-ছাই দাম হৈছে শাক-পাচলিৰ। পৰহিদিনা আবেলি অলপ সময়ৰ কাৰণে টাউনলৈ ওলাই গৈছিলোঁ। এক নিৰাপদ ঠাইত বহি লৈ দুজনমানৰ সৈতে মত বিনিময় কৰিছিলোঁ মাত্ৰ। তাতে এজনে আহি জনালে যে ওৰাং হায়াৰ ছেকেণ্ডাৰীৰ অধ্যক্ষ পুণ্য প্ৰসাদ উপাধ্যায়ৰ লগতে তেওঁৰ পুত্ৰ আৰু পৰিবাৰো আক্ৰান্ত হৈছে ক’ভিড-১৯ ত। তেওঁক গুৱাহাটী মেডিকেল কলেজলৈ নিয়াৰ লগতে পৰিবাৰ আৰু পুত্ৰক ওদালগুৰি চিভিল হস্পিতেললৈ নিয়া বুলি জনালে। লগে লগে উপস্থিত আটাইকেইজনৰে মনবোৰ কিবা হৈ গ’ল। আমি লগে লগে আটাইকেইজনে ঘৰাঘৰি গুচি আহিলোঁ। যোৱা দুদিন মই ঘৰৰ পৰা ওলোৱা নাই। আজি ৰাতিপুৱা বতৰৰ বাবে ঘৰতে ‘মৰ্ণিংৱাক’ কৰিলোঁ। ৰাতিপুৱা কৰিবলগীয়া অইন কামখিনি কৰি ৬.০০ বজাত কম্পিউটাৰ অন কৰি হুৱাটচ্এপৰ মেছেজবোৰ চালোঁ। এটা মেছেজৰ পৰা গম পালো পুণ্য প্ৰসাদ উপাধ্যায় আৰু নাই। মেছেজটো পঢ়ি কিছু সময় মৌন হৈ ৰ’লো। এই আপডেটটো লিখি থকাৰ সময়ত গম পালোঁ যে তেওঁৰ মৃত্যু প্ৰেচাৰ ষ্ট্ৰোকৰ বাবেহে হৈছে। যাহওক মৃত্যু মৃত্যুৱেই। কোনো মৃত্যুৱেই কাৰো কাম্য নহয়। মেছেজবোৰ চাই কিছুসময় ফেচবুক চালোঁ। দেখিলো ভালেকেইটা আপডেট আছে কঁঠালঠালগুটিক লৈ। দুখৰ মাজতো অলপ হাঁহি উঠি গ’ল। মনটো উৰি গ’ল ল’ৰালিলৈ। সেইসময়ত আমাৰ বাবে সৰুসুৰা একোটা পকা কঁঠাল খোৱাটো তেনেই সাধাৰণ কথা আছিল। লগৰবোৰৰ লগত অঘোষিত কঁঠাল খোৱাৰ প্ৰতিযোগিতা। পোৰা কঁঠালগুটিৰ কথা ক’বই নালাগে। ভাতৰ লগত খোৱাৰ বাদেও এনেয়েও জেপত লৈ ফুৰো পোৰা কঁঠালগুটি। খুন্দনাত জলকীয়াৰ সৈতে খুন্দি গুড়ি কৰি খাওঁ। মচুৰ দাইলত মেষ্টা টেঙাৰ পাত আৰু কঁঠালগুটি দি খোৱাৰ সোৱাদেই সুকীয়া। তেতিয়াৰ দিনত পথাৰত হাল বাওতে পঁইতা ভাতৰ সৈতে দুটামান পোৰা কঁঠালগুটি হ’লেই হ’ল। লগত আৰু একো নালাগে। গ’ল কথা গুচিল। সেইবোৰ গাঁৱলীয়া কথা আৰু কোনে মনত ৰাখে। গাঁৱৰ পৰা আহি টাউনীয়া হ’লোঁ। কঁঠালগুটিকো পাহৰি গ’লোঁ। হওঁতে মোৰ বাৰীত দুজোপা কঁঠাল গছ নথকা নহয়। যোৱা বছৰলৈকে ডালভৰি লাগিছিল। কিন্তু খোৱা মানুহ নাই। ৰাস্তাৰে গৈ থকা ঠেলাৱালা আৰু ৰিক্সাৱালাক জোৰকৈ মাতি আনি পাৰি লৈ যাবলৈ দিও। এইবাৰ এটাও ফল নধৰিল। অথচ এইবাৰ কঁঠালগুটিৰ বন্দনা আন্তৰ্জাতিক পৰ্য্যায়ত দেখি আচৰিত লাগিল। তাকে দেখি আজি গা ধোৱাৰ আগে আগে কঁঠালগছৰ তলত গৈ জুমি জুমি চালো ক’ৰবাত পাতৰ আঁৰত সৰুকৈ হ’লেও আছেই নেকি দুই এটা সৰুসুৰা কঁঠাল! পিছে নাই।\nকালি আৰু এটা আপডেট দিছিলোঁ। ক্লাচ টেনত পঢ়ি থাকোঁতে হাতে লিখা ভৌতিক গল্পৰ পাণ্ডুলিপিৰ ফটোক’পিৰ। বহুজনৰ আফচোচ গল্পটো ভালদৰে পঢ়িব নোৱাৰাৰ বাবে। বহুতৰ আকৌ মন্তব্য মোৰ হাতৰ আখৰক লৈ। সকলোৱে ভাল বুলি কৈছে। কিন্তু প্ৰশংসা কৰাৰ ধৰণে ভাল নহয়। তথাপি ৰাইজে কৈছে যেতিয়া ভালেই বুলি ধৰক। অৱশ্যে আখৰ ভাল কৰিবলৈ মই সদায় চেষ্টা কৰি আহিছোঁ। ডিগ্ৰীত পঢ়ি থকা সময়ত মোৰ আখৰ যথেষ্ট ভাল হৈছিল। মন্তব্যবোৰ পঢ়ি গৈ থাকোঁতে দুটামান মন্তব্যত মোৰ বিশেষ দৃষ্টি পৰিল। মন্তব্য দুটা মোৰ বান্ধৱী আৰু এজন ভাতৃপ্ৰতিম বন্ধুৰ। আখৰ ভাল কাৰণে বেলেগক চিঠি লিখি দিয়াৰ প্ৰসংগত। কথাটো নোহোৱা নহয়। দুজনমানক লিখি দিছিলোঁ প্ৰেম পত্ৰ। বিনিময়ত লাভ কৰিছিলোঁ চিনেমা চোৱা আৰু চাহৰ খৰচ। এজন বন্ধুৰ মন গ’ল ভনীয়েকৰ বান্ধৱীক ভাল পাবলৈ। কিন্তু বন্ধুৰ হাতৰ আখৰ বেয়া আৰু চিঠি লিখিব নাজানে। গতিকে বন্ধু মোৰ শৰনাপন্ন হ’ল। প্ৰথমখন এনেয়ে খা-খবৰ লোৱাৰ ভাবত লিখিলোঁ। উত্তৰ আহিল। বন্ধুৰ মন আনন্দত উগুল-থুগুল। দ্বিতীয়খনত অলপ প্ৰেমৰ ৰহণ সানি লিখি দিলোঁ। তেওঁ দুই তিনিবাৰ পঢ়ি এপ্ৰ’ভ কৰি দিলে। এইবাৰো ভাল ভাবেই উত্তৰ আহিল। তৃতীয়খনত প্ৰেমৰ ৰস অলপ বেছিকৈ ঢালি দিলোঁ। এইবাৰো বন্ধুই চাই মেলি এপ্ৰ’ভ কৰি দিলে। এইবাৰ কিন্তু উত্তৰ নাহিল। বন্ধুৰ মন মৰি গ’ল। এবাৰ সেই বন্ধুজনলৈয়ে এখন গ্ৰিটিংছ কাৰ্ড আহিল এগৰাকী বেংগলী ছোৱালীৰ পৰা। বঙালী ভাষাৰে লিখা। বন্ধু আকৌ মোৰ ওচৰ চাপিল। দোকানলৈ গৈ বেছি দামৰ গোলাপ ফুল থকা গ্ৰীটিংছ কাৰ্ড এখন কিনি আনিলে। ছোৱালীয়ে অসমীয়া ভাষা বুজি নাপায়। বঙালীত লিখিব লাগিব। বঙালীত লিখা যায় কেনেকৈ? প্ৰথমতে কথাখিনি অসমীয়াত লিখি ল’লো। বঙালীলৈ অনুবাদ কৰিব লাগে। কোনে কৰি দিব। যাকে তাকে ক’ব নোৱাৰি। দুয়ো গ’লো মহাভৈৰৱ দৈনিক বজাৰলৈ। তাতে পানদোকানী এজনক সুধি বঙালীলৈ অনুবাদ কৰি লৈ আহিলোঁ। পিছত আন এজনৰ হতুৱাই বন্ধুজনে কাৰ্ডখন দিয়াইছিল। এনেদৰে আৰু দুজনমানক চিঠি লিখি দিবলগীয়া হৈছিল। পিছলৈ এখন ৰেডিমেড চিঠিয়েই লিখি থোৱা হৈছিল। ভাষা লগাই লিখা চিঠি। যাৰ দৰকাৰ তাকে দিছিলোঁ। গ’ল কথা গুচিল। কলেজ এৰিলোঁ। এদিন দীঘলীয়া খাম এটাত অহা চিঠি এখন পালোঁ। সাধাৰণতে তেনে ধৰণৰ খামত ৰাজহুৱা বা চৰকাৰী চিঠি আহে। দুই এটা সৰুসুৰা চাকৰিৰ কাৰণে ইণ্টাৰভিউ দিয়া আছিল। চিঠিখন পাই মুহূৰ্ততে বহু কথাই মনলৈ আহি গ’ল। ঘৰলৈ গৈ এক উৎকন্ঠিত মন এটা লৈ খামটো খুলিলোঁ। লাহেকৈ মেলি চালোঁ। ফুলস্কেপ কাগজৰ তিনিপৃষ্ঠা জোৰা এখন চিঠি। তলত নামটো চাই দেখিলো জুনিয়ৰ এজনীৰ নাম। চিঠিখন পঢ়ি দেখিলো মই প্ৰস্তুত কৰি লোৱা ৰেডিমেড চিঠিখনেই দেখোন। মোকেই ভাল পাই বুলি লিখিছে। মাজে মাজে দুই এটা শব্দ সলনি কৰি লিখা। অকলে অকলে হাঁহিছিলোঁ।\nআজি ৰাতিপুৱাৰে পৰা বৰষুণ। ক’লৈকো যাব নোৱাৰি। এগৰাকী লেখিকাৰ উপন্যাস এখনৰ প্ৰুফ চাই দিব লাগে। এবাৰ চালোঁ। আকৌ এবাৰ চাই দিব লাগে। কালি প্ৰকাশকে ফোন কৰিছে। ৰাতিপুৱাৰে পৰা তাকে কৰি আছোঁ। তাৰ মাজতে মনলৈ অহা এইখিনি কথা লিপিবদ্ধ কৰি থলোঁ।\n← ক’ভিডোত্তৰ সময়ৰ বিয়া: কিছু প্ৰাসংগিক চিন্তা —কৰবী দত্ত\nৰঙীন ৰসগোল্লা–কস্তুৰি শৰ্মা →\nসঁডসঁচাসোৱাকালৰৰান্ধনীঘৰৰপোৰাকঠঠাল গুটিৰ মিঠা গোন্ধ টোৰ দৰে সঁচা…. মৃন্ময় মৃন্ময়


ICUত এখন বিছনা বিচৰা দৰিদ্ৰৰ বেদনা বুজিব কোনে? - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nঅব্যাহত বিজেপিৰ কেন্দ্ৰীয় নিৰ্বাচনী কমিটিৰ বৈঠক, কাৰ মুখত…\nICUত এখন বিছনা বিচৰা দৰিদ্ৰৰ বেদনা বুজিব কোনে?\nঅব্যাহত বিজেপিৰ কেন্দ্ৰীয় নিৰ্বাচনী কমিটিৰ বৈঠক, কাৰ মুখত বিৰিঙিব হাঁহি • অব্যাহত বিজেপিৰ কেন্দ্ৰীয় নিৰ্বাচনী কমিটিৰ বৈঠক, কাৰ মুখত বিৰিঙিব হাঁহি • গৃহকন্দল! মোডীভক্ত পিতৃয়ে কংগ্ৰেছৰ টিকট লাভ কৰা পুত্ৰক কৰিলে 'ত্যাজ্যপুত্ৰ’ • ৭ আলফা (স্বাঃ)ৰ কেডাৰে আৰক্ষীক চমজালে কি কি অস্ত্ৰ-শস্ত্ৰ, চাওক VIDEO • শিৱসেনাৰ ভৱিষ্যৎবাণী- ২০১৯ত ২১০ খন আসন লাভ কৰিব বিজেপিয়ে • যোৰহাট আৰু লখিমপুৰ সমষ্টিত চিপিআইৰ প্ৰাৰ্থীৰ নাম ঘোষণা... • যোৰহাট আৰু লখিমপুৰ সমষ্টিত চিপিআইৰ প্ৰাৰ্থীৰ নাম ঘোষণা... • বিজেপিৰ নিৰ্বাচনী কমিটীৰ বৈঠক অব্যাহত, বিলম্ব হ’ব প্ৰাৰ্থী তালিকা ঘোষণাত • বিজেপিৰ নিৰ্বাচনী কমিটীৰ বৈঠক অব্যাহত, বিলম্ব হ’ব প্ৰাৰ্থী তালিকা ঘোষণাত • যোৰহাটত ১৪৪ ধাৰা জাৰি, দুচকীয়া বাহনত দুজন লোক উঠাত নিষেধাজ্ঞা প্ৰশাসনৰ\nঅসমীয়া প্ৰতিদিন ৰ দ্বাৰা\t Aug 9, 2018 ত\nস্বাস্থ্যই পৰম ধন। দেহা থাকিলেহে বেহা। আজি-কালি সকলোৱে স্বাস্থ্যৰ প্ৰতি সজাগ। আন কাৰণত নহ’লেও এতিয়া মানুহে কয়, বেমাৰ-আজাৰ হ’লে চিকিৎসা কৰাবলৈকে সাচতীয়া ধন লাগে। লাহে লাহে চিকিৎসা এক ব্যয়বহুল বিষয় হৈ পৰিছে। ডাক্টৰৰ কাষ চাপিলেই ধনৰ প্ৰয়োজন হয়। মধ্যবিত্ত আৰু উচ্চ-মধ্যবিত্ত লোকসকলৰ বাবে চিকিৎসা এক প্ৰত্যাহ্বান হৈ নপৰিলেও সাম্প্ৰতিক সময়ত ৰাজ্যত নিম্ন আৰু দৰিদ্ৰ শ্ৰেণীৰ লোকৰ বাবে চিকিৎসা এক ডাঙৰ বোজা হৈ পৰিছে।\nচৰকাৰীখণ্ডৰ চিকিৎসালয়ত প্ৰতিদিনেই ৰোগীৰে ভৰি থাকে। মানুহৰ মনত এনে ধাৰণাও গঢ় লৈ উঠিছে যে, চৰকাৰী চিকিৎসালয়ত ভাল চিকিৎসা পোৱা নাযায়। ইয়াৰ ফলত ব্যক্তিগত খণ্ডৰ চিকিৎসালয়ে সুযোগ গ্ৰহণ কৰি চিকিৎসাৰ নামত লুণ্ঠনৰাজ চলাইছে। সেই অভিযোগত কম-বেছি পৰিমাণে প্ৰতিখন ব্যক্তিগত খণ্ডৰ চিকিৎসালয় অভিযুক্ত।\nকোনো এক দুৰ্ঘটনাত আহত এজন ব্যক্তিক কোনখন হাস্পতাললৈ নিব তাক লৈও এম্বুলেন্স তথা আৰক্ষীৰ ছত্ৰছায়াত এক ছিণ্ডিকেট গঢ় লৈ উঠিছে। সেই সময়ত ৰোগীৰ জীৱনৰ মূল্য অধিক আৰু এনেবোৰ দিশ ভবাৰ অৱকাশ নাথাকে। কিন্তু তেনে এজন ৰোগীক প্ৰথমে কোনো এখন ব্যক্তিগত চিকিৎসালয়ৰ আই চি ইউত ভৰ্তি কৰোৱাৰ পাছত তাত ৫-৬দিন ৰখাই চিকিৎসকে পৰিয়ালৰ লোকক অনুৰোধ কৰে যে- উন্নত চিকিৎসাৰ বাবে তেওঁক বেলেগ এখন অত্যাধুনিক সা-সুবিধা থকা চিকিৎসালয়লৈ নিয়াৰ প্ৰয়োজন। এই দিনকেইটাত সেইখন চিকিৎসালয়ত দিবলগীয়া ধনৰ পৰিমাণ নিশ্চয় লাখৰ কম নহয়!\nতাৰ পাছত আন এখন চিকিৎসালয়লৈ নিয়া মানে সেই চিকিৎসালয়তো ইয়াতকৈ বেছি ধন ব্যয় কৰিবলৈ পৰিয়ালটোক সবল আৰু প্ৰস্তুত হৈ যাব লাগিব। ধন থকা সকলৰ ক্ষেত্ৰত সেয়া কোনো সমস্যা নহয়। কিন্তু দৰিদ্ৰ যিসকল লোকে মাটি-ভেটি বেচি ধন আনি প্ৰথম চিকিৎসালয়খনত চিকিৎসাৰ বিল আদায় দি আন এখন চিকিৎসালয়লৈ ৰোগীক স্থানান্তৰ কৰিবৰ বাবে হাজাৰ বাৰ ভাবিব লগা হয়। সেই ক্ষেত্ৰত কোনো চৰকাৰী চিকিৎসালয়লৈ নিয়াৰ বাদে গত্যান্তৰ নাথাকে।\nচৰকাৰী চিকিৎসালয়ত নিৰ্দ্দিষ্ট সংখ্যক আই চি ইউ বা উন্নত চিকিৎসাৰ কক্ষত বিচনা নথকা হেতু বিচাৰিলেই এজন ৰোগীক আই চি ইউত ভৰ্তি কৰাব নোৱাৰে। এই সমস্যা প্ৰায় লোকে সন্মুখীন হ’বলগীয়া হয়। ইয়াৰ সমাধান ক’ত? টকা দিলেই ধনীলোকে চিকিৎসা সেৱা লাভ কৰিব পাৰে। ইচ্ছা অনুসৰি যিকোনো এখন ব্যক্তিগত খণ্ডৰ চিকিৎসালয়লৈ নিয়াৰ সুবিধা থাকে। কিন্তু, দুখীয়া লোকসকলৰ বাবে ইয়াৰ বিকল্প চিন্তা চৰকাৰে কৰা নাই আজিও।\nব্যক্তিগত খণ্ডৰ চিকিৎসালয়ত কিয় দুখীয়া বা নিম্ন-মধ্যবিত্ত লোকসকলৰ বাবে আই ইউ চিকে ধৰি আন চিকিৎসাৰ ক্ষেত্ৰত এক নিৰ্দিষ্ট পৰিমাণৰ সা-সুবিধা প্ৰদান কৰা নহয়। যেনে- তেনে দুখীয়া ৰোগীৰ বাবে প্ৰতিখন ব্যক্তিগত খণ্ডৰ চিকিৎসালয়ত চিকিৎসা প্ৰদানৰ বাবে কিয় ১০ শতাংশ আসন সংৰক্ষণ কৰি থব নোৱাৰি। চৰকাৰে নিশ্চয় এই দিশত পদক্ষেপ গ্ৰহণ কৰিব পাৰে।\nএই সংৰক্ষণ ব্যৱস্থাৰ অধীনত চিকিৎসা কৰোৱা দৰিদ্ৰ ৰোগীক চিকিৎসা ব্যয় ক্ষেত্ৰতো ৫০ শতাংশ বা তাতকৈ বেছি ৰেহাই দিয়া ব্যৱস্থা কৰিব লাগে। তেনে কৰিলে অন্তত বহু দৰিদ্ৰ ৰোগীৰ জীৱন ৰক্ষা পৰিব। অচিৰেই স্বাস্থ্য বিভাগে এনে ব্যৱস্থা গ্ৰহণ কৰাৰ প্ৰয়োজন আহি পৰিছে। উদাহৰণ স্বৰূপে, মহানগৰীত ভালে কেইখন গুণগত ব্যক্তিগতখণ্ডৰ চিকিৎসালয় আছে। সেই চিকিৎসালয়সমূহৰ আই চি ইউৰ ব্যয় এজন দৰিদ্ৰ বা সাধাৰণ লোকে বহন কৰিব নোৱাৰে। তাৰ বিপৰীতে সকলোৱে জি এম চি এইচত এখন আই চি ইউৰ বিচনাৰ বাবে হাহাকাৰ কৰিব লগা হয়।\n৪০খন বিচনাযুক্ত গুৱাহাটী চিকিৎসা মহাবিদ্যালয়ত আই চি ইউৰ বাবে এক দীঘল অপেক্ষাৰ তালিকা থাকে। বহু ৰোগীয়ে আই চি ইউৰ বিচনাৰ বাবে অপেক্ষা কৰিয়েই মৃত্যুক সাৱতি লয়। অথচ সেইসকল ৰোগী আমি মহানগৰীত থকা আন চিকিৎসালয়ৰ আই চি ইউত চিকিৎসা প্ৰদানৰ ব্যৱস্থা কৰিব পাৰো যদিহে চৰকাৰে এনে এক বিকল্পৰ চিন্তাৰে সামাজিক দায়ৱদ্ধতাৰ প্ৰতি ব্যক্তিগতখণ্ডৰ চিকিৎসালয়সমূহক অধিক দায়ৱদ্ধশীল কৰি তুলিব পাৰে। কেৱল ধন ঘটাৰ বাবেই ব্যক্তিগত খণ্ডৰ চিকিৎসালয় স্থাপনৰ নামত বহুতে বিভিন্ন ধৰণেৰে ৰোগীক শোষণ কৰে। মৃত্যু হোৱাৰ পাছতো চিকিৎসাৰ বিলৰ নামত আত্মীয়ৰ সৈতে ধনৰ দৰদাম চলায়। চিকিৎসাৰ ব্যয় আদায় দিব নোৱাৰিলে মৃতদেহ উলিয়াই নিদিয়া পৰিস্থিতি পৰি আত্মীয়ক হেৰুৱাৰ বেদনাক পাহৰি ধন ধাৰে বিচাৰি চিকিৎসালয়ৰ পৰা ওলায় যায়।\nএনেবোৰ পৰিস্থিতিত ব্যক্তিগত খণ্ডৰ চিকিৎসালয়সমূহক চৰকাৰী আইন প্ৰয়োগেৰে দৰিদ্ৰ আৰু শ্ৰমজীৱি শ্ৰেণী তথা সাধাৰণ লোকক চিকিৎসা সেৱা গ্ৰহণৰ বাবে এক সকাহ চৰকাৰে দিব পাৰে। ইফালে, চৰকাৰী চিকিৎসালয়সমূহত থকা আই চি ইউৰ সংখ্যা সীমিত হোৱাৰ লগতে ব্যক্তিগত খণ্ডত বহু সময় দৰিদ্ৰ ৰোগীক চিকিৎসালয় কৰ্তৃপক্ষই আই চি ইউৰ বিচনা কৌশলপূৰ্ণভাৱে নিদিয়াৰো অভিযোগ আছে। তেওঁলোকে জানে যে, কোনবোৰ পৰিয়ালে আই চি ইউৰ বাবদ তেওঁলোকে বিচৰা ধন দিব পাৰিব।\nসেয়েহে কোনো ৰোগীক আই চি ইউত ভৰ্তি কৰোৱাৰ পূৰ্বে পৰিয়ালৰ আৰ্থিক সচ্ছলতাৰ উমান লৈ লয়। পঞ্জীয়নৰ নামত তেওঁলোকে ৰোগীৰ পৰিয়ালৰ বিষয়ে সবিশেষ জানি লোৱাৰ পাছতহে ৰোগীক আই চি ইউৰ বিচনাত আৱণ্টন দিয়ে। কোনো চিকিৎসালয়ে আই চি ইউত ভৰ্তি কৰোৱাৰ পূৰ্বেই ৰোগীৰ আত্মীয়ৰ পৰা শকত অংকৰ ধন আগতীয়া ধন ৰূপে সংগ্ৰহ কৰি লয়। তাৰ পাছত পৰ্যায়ক্ৰমে সেই ধন ৰোগীৰ পৰিয়ালৰ পৰা কিস্তি কিস্তিকৈ সংগ্ৰহ কৰি থাকে।\nইফালে, সামাজিক দায়ৱদ্ধতাৰ বাবে যি ধন এই ব্যক্তিগতখণ্ডৰ চিকিৎসালয়ে বিভিন্ন শিতানত ব্যয় কৰিব লাগে সেয়াও অতি কৌশলপূৰ্ণভাৱে বিভিন্ন প্ৰক্ৰিয়াৰে তেওঁলোকে নাম মাত্ৰ ধন ব্যয় কৰি সংবাদমাধ্যমৰ সহযোগত ৰূপায়ন কৰাৰ অভিযোগো উত্থাপিত হয়। কোনো সাংবাদিক সংস্থাৰ বেনাৰত স্বাস্থ্য শিবিৰ অনুষ্ঠিত কৰা, নিয়মীয়াকৈ স্বাস্থ্য পৰীক্ষা কৰোৱা বা দুই এক দৰিদ্ৰ পৰিয়ালক চিকিৎসা প্ৰদান কৰি সংবাদ মাধ্যমৰ জৰিয়তে বাতৰি পৰিবেশন কৰোৱাই এনে দায়িত্বৰ সামৰণি মাৰে। প্ৰকৃতাৰ্থত সামাজিক দায়ৱদ্ধতাৰ উদ্দেশ্য সেই ধৰণৰ কাৰ্যসূচীৰ মাজতেই সীমাৱদ্ধ কৰি থয়। তাৰ ফলশ্ৰুতিত এফালে তেওঁলোকৰ নাম প্ৰচাৰ হয় আৰু আনফালে তেওঁলোকৰ উদ্দেশ্যও সফল হয়।\nআনহাতে, চৰকাৰে দৰিদ্ৰ ৰোগীসকলৰ নামত বিভিন্ন আঁচনি গ্ৰহণ কৰে যদিও সেই আঁচনিসমূহে কিমান ৰোগীক উপকৃত কৰে তাৰো সন্দেহ ৰৈ যায়। শেহতীয়াকৈ অটল অমৃত অভিযানৰ জৰিয়তে চৰকাৰে যিকোনো চিকিৎসালয়ত ৰোগীক বহু কেইটা ৰোগৰ চিকিৎসা প্ৰদানৰ বাবে সুবিধা দিয়া বুলি প্ৰচাৰ চলাইছে। প্ৰকৃতাৰ্থত এনে অটল অমৃত কাৰ্ডপ্ৰাপ্ত ৰোগীক চিকিৎসাৰ নামত দিবলগীয়া ধন চৰকাৰে সংশ্লিষ্ট চিকিৎসালয়ত আদায় নিদিয়াৰ বাবে বহু সময়ত ৰোগীক বিচনাৰ অভাৱ বা আন সমস্যাৰ কথা কৈ ঘূৰাই পঠিওৱাৰ দৰে ঘটনাও ঘটিছে।\nচিকিৎসা ক্ষেত্ৰখনত এতিয়া যথেষ্ট জটিলতাৰ সৃষ্টি হৈছে। চিকিৎসকে নিজেই দালালৰ দৰে একাংশ লেব’ৰেটৰীৰ সৈতে মিলি বিভিন্ন পৰীক্ষা কৰিবলৈ নিৰ্দিষ্ট লেব’ৰেটৰীটোলৈ পঠিয়াই দিয়ে। দৰকাৰী বা অদৰকাৰী বহু স্বাস্থ্য পৰীক্ষা কৰাৰ বিনিময়ত এফালে ৰোগীয়ে বৃহৎ পৰিমাণৰ ধন ব্যয় কৰিবলগীয়া হয়। সেই ধনতেই থাকে ৰোগীজনক সেই নিৰ্দিষ্ট লেব’ৰেটৰীটোলৈ পঠিয়াই দিয়া চিকিৎসকজনৰ অংশ। এইবোৰ এতিয়া সকলোৱে জনা কথা হৈ পৰিছে। কিন্তু তেনে কাৰ্যৰ বিৰুদ্ধে ব্যৱস্থা ল’বলৈ চৰকাৰে কোনো পদক্ষেপ গ্ৰহণ কৰা চকুত নপৰে।\nজীৱন ৰক্ষাৰ বাবে কোনো এজন ৰোগীক যেতিয়া উপযুক্ত চিকিৎসাৰ প্ৰয়োজন হয় বা এখন আই চি ইউৰ বিচনাৰ বাবে হাহাকাৰ কৰিব লাগে তেতিয়া এইবোৰ কথা গৌণ হৈ পৰে। সেই সময়ত কেনেদৰে ৰোগীৰ জীৱন ৰক্ষা কৰিব পাৰি সেইটোহে মুখ্য উদ্দেশ্য হয় পৰিয়ালৰ বাবে। এতিয়া চিকিৎসাৰ নামত বিভিন্ন ধৰণৰ বেহা চলে।\nদৰিদ্ৰ বা সাধাৰণ শ্ৰেণীৰ ৰোগীসকলৰ বাবে তেনে সময়ত কোনো বিকল্প নথকাৰ বাবে ৰোগীক সন্মুখত লৈ মৃত্যুৰ ক্ষণ গণাৰ বাদে আন একো উপায় নাথাকে। বিশেষকৈ অতি সংকটজনক অৱস্থাত আই চি ইউৰ এখন বিচনাৰ বাবে কিমান হাহাকাৰ কৰিবলগীয়া হয় সেয়া ভুক্তভোগীৰ বাদে আনে বুজিব নোৱাৰে। ব্যয়বহুল হৈ পৰা আজিৰ চিকিৎসা ব্যৱস্থা চৰকাৰে যদি সঁচাকৈয়ে সাধাৰণ শ্ৰেণীৰ ৰোগী কথা অলপো ভাবিব খোজে তেন্তে ব্যক্তিগত খণ্ডৰ চিকিৎসালয়ৰ বাবে এখন বিশেষ আইন প্ৰয়োগ কৰি তেওঁলোকক সঁচা অৰ্থৎ সমাজৰ প্ৰতি দায়ৱদ্ধ কৰি তুলিব লাগিব।\nগৰাখহনীয়া ৰোধৰ কামনাৰে বেঁকী নৈৰ পাৰত বড়ো সমাজৰ গংগা পূজা\nনগাঁৱত ২ ফৈদৰ ভূমিকেন্দ্ৰিক সংঘাতত ৫ জন অাহত\nঅব্যাহত বিজেপিৰ কেন্দ্ৰীয় নিৰ্বাচনী কমিটিৰ বৈঠক, কাৰ মুখত বিৰিঙিব হাঁহি


Big B-Sonu Sood: 'ছনু চুড অমিতাভৰ পুত্ৰ নেকি?' -বিগ বিয়ে শ্বেয়াৰ কৰা এখন ফটোৱে নেটিজেনৰ মনলৈ আনিলে সহস্ৰ প্ৰশ্ন– News18 Assam\nBig B-Sonu Sood: 'ছনু চুড অমিতাভৰ পুত্ৰ নেকি?' -বিগ বিয়ে শ্বেয়াৰ কৰা এখন ফটোৱে নেটিজেনৰ মনলৈ আনিলে সহস্ৰ প্ৰশ্ন\n»Big B-Sonu Sood: 'ছনু চুড অমিতাভৰ পুত্ৰ নেকি?' -বিগ বিয়ে শ্বেয়াৰ কৰা এখন ফটোৱে নেটিজেনৰ মনলৈ আনিলে সহস্ৰ প্ৰশ্ন\nUpdated:July 19, 2021, 6:34 PM IST\nনেটিজেনৰ দাবী যে দুয়োজন অভিনেতাৰ মাজত 'অস্বাভাৱিক' সাদৃশ্য আছে।\nLast Updated: July 19, 2021, 6:34 PM IST\nবিগ বিয়ে শনিবাৰে তেওঁৰ ডেকা কালৰ এখন ফটো পোষ্ট কৰিছিলহে ইনষ্টাগ্ৰামত। কিন্তু এই ফটোক লৈ চৰম প্ৰশ্ন আৰু কৌতূহলৰ সমাহাৰ ঘটিল ছ'চিয়েল মিডিয়াত। নেটিজেনৰ মাজতো প্ৰশ্নৰ ভিৰ দেখা গ'ল- অভিনেতা ছনু চুড প্ৰবীণ অভিনেতা অমিতাভ বচ্চনৰ পুত্ৰ নেকি? তেওঁলোকৰ মাজত কোনো সম্পৰ্ক আছে নেকি?\nএনে প্ৰশ্ন উঠাৰ কাৰণ সেই ছবিখন। নেটিজেনৰ দাবী যে দুয়োজন অভিনেতাৰ মাজত 'অস্বাভাৱিক' সাদৃশ্য আছে। পোষ্ট কৰা অমিতাভৰ ছবিখন ছনু চুডৰ সৈতে প্ৰায় মিলে। কিছুসংখ্যক নেটিজেনৰ মতে এয়া অমিতাভ হ'বই নোৱাৰে আৰু যদি হয়ো তেন্তে অমিতাভৰ সৈতে ছনু চুডৰ তেজৰ সম্পৰ্ক থাকিব লাগিব।\nবহুতে আকৌ মত দিছে যে চনু প্ৰকৃততে অমিতাভৰ পুত্ৰ। অভিষেক আৰু শ্বেতাৰ উপৰি প্ৰবীণ অভিনেতাজনৰ আন এটা সন্তান আছে, আৰু তেওঁ হৈছে চনু।\nউল্লেখ্য অমিতাভে ছবিখন পোষ্ট কৰি লিখিছিল– 'ৰেচমা ঔৰ শ্বেৰা'ত মোৰ চেহেৰা পৰীক্ষা। ১৯৬৯ চনত তোলা ফটো। মই সেই ছবিখনতো সুযোগ পাইছিলো।'\nছনু চুডে নিজেও এই ছবিখনৰ কমেণ্ট বক্সত অভিনেতাজনৰ প্ৰতি আন্তৰিকতা জ্ঞাপন কৰিছে। এই ঘটনাই নেটিজেনৰ সন্দেহৰ তীব্ৰতা আৰু বৃদ্ধি কৰে। ছবিখন পোষ্ট কৰাৰ ৩ ঘণ্টাৰ ভিতৰত, প্ৰায় ৪,৫০০ লোকে ফটোখনৰ কমেণ্ট বক্সত বিভিন্ন প্ৰশ্ন উত্থাপন কৰিছিল।\nFirst published: July 19, 2021, 5:47 PM IST


এইখন শেহতীয়াকৈ লাডাখত চীন-ভাৰত সংঘৰ্ষত মৃত্যুবৰণ কৰা চীনা সৈন্যৰ তালিকা নহয়! - Factcrescendo Assamese\nশেহতীয়াকৈ লাডাখৰ গলৱান উপত্যকাত চীনা আৰু ভাৰতীয় সৈন্যৰ মাজত হোৱা সংঘৰ্ষত ভাৰতৰ ২০ গৰাকী সেনা জোৱানৰ মৃত্যু হৈছে । দুয়োখন দেশৰ মাজত পৰিস্থিতি যথেষ্ট উত্তেজনা পূৰ্ণ হৈ আছে । সংঘৰ্ষত চীনৰ ফালৰ সৈন্যৰ হতাহতিৰ বিষয়ে কোনো তথ্য বৰ্তমানলৈকে ৰাজহুৱা কৰা হোৱা নাই ।\nএনে সময়তে ছচিয়েল মিডিয়াত এই বিষয়ে বিভিন্ন উৰা বাতৰি ভাইৰেল হৈ পৰা দেখা গৈছে । সম্প্ৰতি ‘ছিগা ছিটিগা এন্টাৰটেইনমেন্ট’ নামৰ এক ফেচবুক পে’জৰ পৰা ৫৬টা নামৰ এখন লিষ্ট আপলোড কৰা হৈছে আৰু দাবী কৰা হৈছে যে এইসকল শেহতীয়া সংঘৰ্ষত মৃত্যু বৰণ কৰা চীনা সৈন্য হয় । ফেচবুক পোষ্টটো ২০ জুন, ২০২০ তাৰিখে আপলোড কৰা হৈছে আৰু ধীৰে ধীৰে ভাইৰেল হব ধৰিছে ।\nসঁচাকৈ এই তালিকাখনত লাডাখৰ গলৱান উপত্যকাত চীনা আৰু ভাৰতীয় সৈন্যৰ মাজত হোৱা সংঘৰ্ষত মৃত্যু বৰণ কৰা চীনা সৈন্যৰ নাম আছে নেকি? সত্য কি? জানোঁ আহক ।\nপ্ৰথমে আমি তালিকাখনত থকা প্ৰথম নাম কেইটা গুগল চাৰ্ছ কৰিলোঁ আৰু দেখিলোঁ যে তেওঁলোক বৰ্তমানৰ চীনৰ সৈন্যৰ নহয় যদিয়ো সেই নামৰ চীনৰ জেনেৰেল এটা সময়ত আছিল ।\nআমি ইয়াৰ পাছত কিছুমান বিশেষ কীৱৰ্ডছ ব্যৱহাৰ কৰি গুগল চাৰ্ছ কৰিলোঁ আৰু প্ৰাক্তন চীনা জেনেৰেলৰ এখন তালিকা পালোঁ । আমি দেখিলোঁ যে ভাইৰেল হোৱা তালিকাখনৰ প্ৰথম ৩১টা নাম এই প্ৰাক্তন চীনা জেনেৰেলৰ ১৯৫৫ চনৰ তালিকাখনৰ পৰা লোৱা হৈছে ।\nআমি আৰু দেখিলোঁ যে বাকীবোৰ নাম ১৯৯৩ আৰু ১৯৯৪ চনৰ প্ৰাক্তন চীনা জেনেৰেলৰ তালিকাখনৰ পৰা লোৱা হৈছে ।\nএই চীনা জেনেৰেলবোৰৰ মাজৰ বহুতৰ ইতিমধ্যে মৃত্যু হৈছে বা তেঁওলোক উচ্চ পদস্থ বিষয়া হৈ আছে আৰু সীমান্তত থকাটো সম্ভৱ নহয় । গতিকে উক্ত তালিকাখন ভুৱা হয় ।\nউক্ত ভাইৰেল তালিকাখন ভুৱা হয় । তালিকাখনত থকা নামবোৰ চীনৰ প্রাক্তন আৰ্মী জেনেৰেলৰ হয়, বৰ্তমান সীমান্তত থকা চীনা সৈন্যৰ নহয় । উক্ত ভুৱা তালিকাখনে জনসাধাৰণক বিপথে পৰিচালিত কৰিছে ।\nTitle:এইখন শেহতীয়াকৈ লাডাখত চীন-ভাৰত সংঘৰ্ষত মৃত্যুবৰণ কৰা চীনা সৈন্যৰ তালিকা নহয়!


/the-unwanted-last-lession-article/ | Asom Live 24\nThe Unwanted Last Lession\nin অসম, গুৱাহাটী, ভাৰত, লেখা\nলেখকৰ ফোন নংঃ ৮৬৩৮০০০৭৮৯\nএটা জাতিলৈ আহিব পৰা আটাইতকৈ বৃহৎ প্ৰত্যাহ্বানবোৰৰ সকলোখিনিয়েই অসমীয়া জাতিটোৱে সন্মুখীন হৈছে৷ ৰাজনৈতিক অধিকাৰ সংকুচিত হৈ আহিছে৷ অৰ্থনৈতিক ক্ষমতাও সীমিত৷ সংস্কৃতিৰ ওপৰতো এহেজাৰ এটা আপদ নামিছে৷ যেন অসমীয়া জাতিটো এটা ডবা, যাৰ যেনেকৈ মন যায় বজাই গৈছে৷ প্ৰতিৰোধৰ নামত চৌদিশৰপৰা প্ৰতিক্ৰিয়া আহে৷ হাতৰ টিপতে ফেচবুকত ক্ৰিয়া প্ৰতিক্ৰিয়াৰ জোৱাৰ নামে, জনমত গঠনৰো চেষ্টা চলে৷ মন গ’লে কেতিয়াবা হাবিৰপৰা পৰেশ বৰুৱাই মাত দিয়ে৷ প্ৰেছ বিজ্ঞপ্তিৰ প্ৰতিযেগিতা চলে৷ ৰাজনৈতিক দলবোৰৰ মাজত কোনে কিমান সমৰ্থন গোটাব পাৰে তাৰেই সুবিধাজনক ৰাজনীতি চলে৷ ছাত্ৰ সংগঠন, জাতীয় সংগঠনবোৰে ৰাজপথত প্ৰতিবাদী কাৰ্যসূচী গ্ৰহণ কৰে৷ প্ৰতিবাদ, আন্দোলন আদি বেয়াপোৱা বোৰেও জাতিৰ সংকটৰ কথাৰে নিজৰ স্থিতি দোহাৰে৷ কিছুদিন এনেদৰেই পাৰ হয়, তাৰপিচত সকলোৱে বেলেগ বেলেগ কথাত ব্যস্ত হয়৷ এনেদৰেই চলি আহিছে৷ সকলো চলি আছে নিৰবধি, পিছে জাতিটোৰ গতিটোহে মসৃণ নহয়৷ আজিৰ দিনত ৰাজনৈতিক দলবোৰৰ মাজত বিশেষকৈ ৰাষ্ট্ৰীয় ৰাজনৈতিক দলবোৰে অসমীয়া জাতি বা ভাষাক লৈ বৰ দিগদাৰিত পৰে৷ অসমীয়া ভাষাৰ পক্ষত সজোৰে কথা ক’বলৈ সংকোচ কৰে, কিজানিবা আনটো পক্ষই বেয়া পায়৷ এনেদৰেই কিমান দিনলৈ সুৰক্ষিত হ’ব এটা জাতি, ভাষা আৰু সংস্কৃতি? তাতে একোটা ক্ষুদ্ৰ আৰু প্ৰান্তীয় জাতিসত্তাৰ প্ৰতি ৰাষ্ট্ৰৰ গুৰুত্ব আৰু দায়িত্বৰ পৰিমাণটোও আমি বুজো৷ এই কেইদিনত অসমীয়া ভাষা সম্পৰ্কীয় ক্ৰিয়া-প্ৰতিক্ৰিয়া, ঘটনা-পৰিঘটনাবোৰৰ চাৰিটা দিশে মনবোৰ সেমেকাই তুলিছে৷ এই ঘটনাক্ৰমে চাৰিটা দিশ প্ৰতিনিধিত্ব কৰে আৰু এই দিশবোৰে জাতি আৰু ভাষাটোক কিদৰে দুৰ্বল কৰিব পাৰে তাক নতুনকৈ নক’লেও হ’ব নিশ্চয়৷ অসমীয়া ভাষাৰ ভৱিষ্যতক লৈ আমি সন্দিহান হোৱাৰ কাৰণো এয়াই৷ মই দেখা বিপদ কেইটা এনেধৰণৰঃ ১৷ অসমীয়া ভাষাটো ব্যৱহাৰ কৰা ব্যক্তিৰ সংখ্যা দিনে দিনে কমি আহিছে, ২) ভাষাটোৰ প্ৰতি বহুতৰ যেন হীনমন্যতা আছে ৩) ভাষাটোৰ মাজত অধিকভাৱে আৰু সম্পূৰ্ণ অদৰকাৰীভাবে আন ভাষাৰ শব্দই স্থান পাব ধৰিছে আৰু ৪) অসমীয়া আৰু বাংলা ভাষাৰ মাজত প্ৰতিষ্ঠাৰ যুঁজখনত চৰকাৰ আৰু ৰাজনৈতিক দলবোৰে ৰাজনৈতিক স্থিতি গ্ৰহনৰ লগতে ভাষাটোক লৈ চৰকাৰ-বিৰোধীৰ ৰাজনৈতিক উদাসীনতা৷ সাম্প্ৰতিক অসমীয়া ভাষাৰ সংকটৰ মূল কাৰণবোৰ মূলতঃ এই কেইটাই বুলি মই বিশ্বাস কৰো৷\nএতিয়া আহো অলপ পৰিসংখ্যাৰ কথালৈ৷ ভাৰতৰ লোকপিয়লৰ তথ্যবোৰৰ মতে অসমত অসমীয়া ভাষীলোকৰ সংখ্যা উদ্বেগজনকভাৱে হ্ৰাস পাইছে৷ লোকপিয়লৰ তথ্যত প্ৰকাশ পোৱা তথ্য মতে ১৯৯১ আৰু ২০০১ চনত অসমৰ জনসংখ্যা আছিল ক্ৰমে ২২,৪১৪,৩১২ আৰু ২৬,৬৩৮,৪০৭ আৰু শতকৰা বৃদ্ধিৰ হাৰ আছিল আছিল ১৮.৯ আৰু আটাইকেইটা ভাষা ব্যৱহাৰকাৰী লোকৰ বৃদ্ধিৰ হাৰ সমানুপাতিক বুলি ধৰিলে (১৮.৯%), ২০০১ চনত অসমীয়া ভাষী লোকৰ সংখ্যা হ’ব লাগে (হেজাৰত) ১৫,৪২০জন৷ কিন্তু ২০০১ প্ৰকৃত তথ্যলৈ লক্ষ্য কৰিলে দেখা যায় যে অসমীয়া ভাষী লোকৰ সংখ্যা (হাজাৰত) ১৩,১৭৫ জন৷ অৰ্থাৎ ১৯৯১চনৰ পিয়লৰ অনুসাৰে ২০০১ চনত মাতৃভাষা অসমীয়া বুলি লিখিবলগীয়া ২,২৪৫ হেজাৰ লোকে অসমীয়া ভাষাৰ পৰা আঁতৰি গ’ল৷ ১৯৯১ চনৰ পৰা ২০০১চনৰ সময়ছোৱাত অসমৰ প্ৰতি দহহেজাৰ লোকৰ ভিতৰত অসমীয়া ভাষী লোকৰ সংখ্যা ৮৩৭ হ্ৰাস পোৱাৰ বিপৰীতে বাংলাভাষী লোকৰ সংখ্যা ৬২৪ বৃদ্ধি পাইছে, একেদৰে হিন্দীভাষী লোকৰ সংখ্যা ১৩৫, নেপালী ভাষী লোকৰ সংখ্যা ২২৷ পৰিসংখ্যা অনুসৰি ১৯৯১ চনৰ লোকপিয়লত অসমত অসমীয়া ভাষী লোকৰ সংখ্যা আছিল ৫৭.৮১ শতাংশ৷ ২০০১ চনৰ লোকপিয়লত ই হ্রাস পাই ৪৮.৮০ শতাংশ হ’লগৈ৷ শেহতীয়া পিয়লৰ তথ্য মতে হোৱাৰ পাছত ২০১১ চনৰ লোক পিয়লত এই সংখ্যা হ’লগৈ ৪৮.৩৮ শতাংশ৷ নগাঁও, বৰপেটা, দৰং, শোণিতপুৰ, মৰিগাঁও আদি জিলাতো লাখ লাখ লোকে মাতৃভাষা সলাইছে৷ বাংলাভাষী মানুহৰ জনসংখ্যা বৃদ্ধিৰ আঁৰত অনুপ্ৰৱেশ এক কাৰক বুলি বহুতেই কয়৷ তাৰোপৰি নামনি অসমৰ আন একাংশই নতুনকৈ নিজকে মিঞা বুলি পৰিচয় দি নিজৰ মাতৃভাষা বাংলা বুলি লোকপিয়লত লিখিব ধৰিছে৷ তথ্যমতে ১৯৯১ চনৰ লোকপিয়লত অসমত বাংলাভাষী লোকৰ সংখ্যা আছিল ২১.৬৭ শতাংশ, ২০০১ চনত এই সংখ্যা ২৭.৫৪ শতাংশ আৰু ২০১১ চনত হ’লগৈ ২৮.৯২ শতাংশ৷ ২০০১ চনৰ লোকপিয়লত ৰাজ্যখনত হিন্দীভাষী লোকৰ সংখ্যা ৫.৮৯ শতাংশ আছিল যদিও ২০১১ চনত এই সংখ্যা বৃদ্ধি পাই হৈছেগৈ ৬.৭৩ শতাংশ৷ একেবোৰ লোকপিয়লৰ তথ্যমতেই ক্ৰমাৎ একেদৰেই হ্রাস পাইছে জনজাতীয় ভাষীলোকৰ জনসংখ্যাও৷ ১৯৯১ চনৰ লোকপিয়লত অসমত বড়োভাষী জনসংখ্যা আছিল ৫.২৮ শতাংশ৷ পিছে ২০০১ চনত অসমত বড়োভাষী লোকৰ সংখ্যা হ’লগৈ ৪.৮৬ শতাংশ আৰু ২০১১ চনত লোকপিয়লত এই সংখ্যা আৰু হ্ৰাস পায় হ’লগৈ ৪.৫৩ শতাংশ৷ আনহাতে ১৯৯১ চনত ৰাভাভাষী লোকৰ সংখ্যা আছিল ১,৩৯,৫৬৫ জন, ২০০১ চনত এই সংখ্যা বৃদ্ধি পাই ১৬৪৭৭০ জন হৈছিল যদিও ২০১১ চনত হ্ৰাস পাই ১,৩৯,৯৮৬ জন হ’ল৷ এনে পৰিসংখ্যাই যি কথা কয়, তাৰ পাছতো কিদৰে কওঁ সকলো ঠিকে আছে বুলি? পৰিসংখ্যাই মিছা নকয়৷ ঐতিহাসিকভাৱে অসমীয়া ভাষাটোৰ প্ৰধান প্ৰতিদ্বন্দ্বী হৈ আহিছে বাংলাভাষা৷ যিকোনো ভাষাৰ প্ৰতি মই অত্যন্ত শ্ৰদ্ধাশীল আৰু সংবেদনশীল৷ প্ৰতিদ্বন্দ্বী শব্দটো ব্যৱহাৰ এইবাবেই কৰিছো যে আমি নিজৰ ৰাজ্যখনতে দুবাৰ কৈ ভাষাটো হেৰুৱাইছো, সংগ্ৰামৰ মাজেদি ভাষাটোক যথাস্থানত বহুৱাইছিল নিজতকৈ ভাষাটোক ভালপোৱা মনিষীয়ে৷ কিন্তু ক্ৰমাৎ অসমীয়া যেন অসমতে এলাগী হ’বলৈ গৈ আছে, শেহতীয়া কৰ্মকাণ্ডই তেনেকৈ ভাবিবলৈ বাধ্য কৰে৷ বৰাকত এখন অসমীয়া ভাষাৰ হৰ্ডিং সহ্য কৰিব নোৱাৰা পৰিৱেশ হ’ল৷ অসমীয়া হৰ্ডিঙত ক’লা ৰং সনা হ’ল৷ ই বিক্ষিপ্ত ঘটনা নহয়, বৰং অসমীয়া ভাষাটোৰ প্ৰতি সংগঠিত আৰু পৰিকল্পিত আগ্ৰাসন আৰু ক্ষোভৰ মুক্ত প্ৰকাশ৷ এইবাৰ তাতকৈও আচহুৱা ঘটনা৷ বহু বিতৰ্কিত প্ৰদীপ দত্ত ৰয়ে বৰাকৰ এখন অসমীয়া হৰ্ডিং আঁতৰাবলৈ সময়সীমা বান্ধি দিলে৷ ইফালে মুখ্যমন্ত্ৰী ড° হিমন্ত বিশ্ব শৰ্মাই APSCত অসমীয়া ভাষা বাধ্যতামূলক নহয় বুলি সিদ্ধান্ত লোৱাৰ দিনাই অসমতে থকা অসমীয়া ভাষাৰ হৰ্ডিংখন আঁতৰাবলৈ সময়সীমা দিয়া ৪৮ ঘণ্টা নৌহোতেই বৰং মাত্ৰ ২৪ ঘণ্টাতে কৰ্তৃপক্ষই এই কাম ফেৰা কৰি পেলালে। অসমতে এলাগী হ’ল অসমীয়া ভাষা, বৰাকত আঁতৰোৱা হ’ল অসমীয়া ভাষাৰ বেনাৰ৷ বঙালী নেতাৰ ভাবুকিত পেট্ৰ’ল পাম্পটোৰ পৰা প্ৰশাসনে ফালিলে প্ৰধানমন্ত্ৰীৰ ফটো সম্বলিত কোভিড সম্পৰ্কীয় বিজ্ঞাপন৷ আমাৰ প্ৰশ্ন- বৰাক উপত্যকা অসমৰ নহয় নেকি? যদি হয়, তাত কিয় নিষিদ্ধ অসমীয়া ভাষা৷ সাধাৰণ এটা ফেচবুক পোষ্ট চৰকাৰৰ ৰোষত পৰাকৈ দিলেও লগে লগে জে’ললৈ নিয়া প্ৰশাসনে কিয় প্ৰদীপ দত্ত ৰয়ক ইমান দিনে মুকলিলৈ থৈছিল? প্ৰদীপ দত্ত ৰয়ৰ দৰে ব্যক্তিৰ বিপক্ষে বৰাকত কিয় প্ৰতিবাদ নহয়? মৌনতাই সন্মতিৰ লক্ষণ নেকি? অসমীয়া ভাষা ক্ৰমাৎ সংখ্যালঘু হ’বলৈ ধৰিছে৷ সৌ সিদিনা মিঞা পৰিচয় বিচাৰি অসমীয়াক জেনোফ’বিক সজোৱা ‘কবিতা’ লিখাসকলৰ লগতে কলিকতীয়া বুদ্ধিজীৱী আৰু বৰাকৰ প্ৰদীপ দত্ত ৰয়ৰ দৰে মানুহবোৰে অদুৰ ভৱিষ্যতত অসমীয়া ভাষাক কক্ষচ্যুত কৰিবলৈ প্ৰয়াস কৰা নাই বুলি কোন সতে ভাবো?\nএতিয়া আহো অসম লোকসেৱা আয়োগত অসমীয়া ভাষাৰ বিষয়টো লৈ৷ পোনতে কৈ থওঁ মই জনজাতীয় ভূমিপুত্ৰ সকলৰ ভাষাবোৰে আনুষ্ঠানিক আৰু চৰকাৰী পৃষ্ঠপোষকতা পোৱাটো মনে প্ৰাণে বিচাৰো৷ অসমীয়া যদি বৰলুইত, এই জনজাতীয় ভাষা ইয়াৰ নৈ-উপনৈ৷ পৰস্পৰে ইটোৰ পৰা সিটো বিচ্ছিন্ন হ’লেই বিপদ গৈ মহাবিপদ হ’বগৈ৷ সেয়ে APSCত জনজাতীয় ভাষাৰ কাকত থকাটো উচিত বুলি গণ্য কৰো৷ কিন্ত অসমীয়া যিহেতু অসমৰ প্ৰধান আৰু সংযোগী ভাষা, সেয়ে অসমীয়া ভাষাটোৰ প্ৰতি অনীহা কাৰো থাকিব নালাগে৷ শেহতীয়াকৈ অসম লোকসেৱা আয়োগৰ পৰা অসমীয়া ভাষা আঁতৰাই দিয়া সম্পৰ্কত যিবোৰ যুক্তি দিছে তাক মানি ল’ব নোৱাৰি৷ এই সিদ্ধান্তৰ পক্ষত থকাসকলে যুক্তি দিছে অসম লোকসেৱা আয়োগত অসমীয়া ভাষা বা অসমীয়া মাধ্যম পূৰ্বৰ দৰেই আছে। তেওঁলোকৰ মতে কেৱল ভাষা যোগ্যতাৰ ৩০ নম্বৰহে উঠাই দিয়া হৈছে৷ যিটো ব্ৰক্ষ্মপুত্ৰ উপত্যকাৰ প্ৰাৰ্থীসকলৰ বাবে প্ৰযোজ্য আছিল। পূৰ্বপ্ৰচলিত এই বাধ্যবাধকতাৰ বাবে অভিভাৱকৰ কৰ্মসূত্ৰে বাহিৰত অধ্যয়নৰত অসমীয়া ছাত্ৰ-ছাত্ৰীসকলেই বিশেষকৈ এই অসুবিধাৰ সন্মুখীন হৈছিল৷ আনকি তেওঁলোক ন্যায়ালয়ৰ দ্বাৰস্থ হৈছিল বুলি যুক্তি দিছে৷ শেহতীয়া সিদ্ধান্ত হ’ল অসমীয়া ভাষাৰ সমান্তৰালকৈ অসমৰ সহযোগী তথা জনগোষ্ঠীয় ভাষাক চৰকাৰে শক্তিশালী কৰাৰ এক অন্যতম পদক্ষেপ বুলি দাবী কৰিছে৷ আমাৰ প্ৰশ্ন- অসমতেই যদি অসমীয়া বাধ্যতামূলক নহয়, ক’ত হব? সহযোগী ভাষা বোলোতে হিন্দী আৰু বাংলাৰ কথাও আহিব৷ তেনেক্ষেত্ৰত প্ৰশ্ন হ’ল যিখন চৰকাৰে চিকিৎসা বিজ্ঞান আৰু আভিযান্ত্ৰিক পাঠ্যক্ৰম অসমীয়া ভাষাত বা মাধ্যমত পঢ়ুৱাব বুলি সপোন দেখুৱাই, তেনে চৰকাৰ খনে কিয় অসমীয়া ভাষাটোক অন্ততঃ APSCত বাধ্যতামূলক কৰি নাৰাখিলে? যদি কোনোবাই অসমীয়া ভাষাটো আয়ত্ত নকৰাকৈ লোকসেৱা আয়োগৰ অসামৰিক বিষয়া হ’ব খোজে, তাক লৈ চৰকাৰে মূৰ ঘমাব লাগেনো কিয়? এইকৰ্মই অসমত অসমীয়া মাধ্যমৰ ছাত্ৰ-ছাত্ৰীক বিশেষকৈ সাধাৰণ পৰীক্ষাৰ্থীক ক্ষতি কৰিব৷ অসমীয়া মাধ্যমৰ প্ৰতি অনীহাক মজবুট কৰিব৷ ভাষাটোক এনেদৰে বিভিন্ন দিশৰ আগ্ৰাসনৰ পিচতো নিজৰ মানুহেই দানহ হৈ পৰাৰ দৰেই হ’বগৈ৷ আজি গুৱাহাটী উচ্চ ন্যায়ালয়ৰ মাননীয় মুখ্য ন্যায়াধীশৰ আদালতত অসমীয়া ভাষাৰ যোগ্যতা মূলক কাকতখনৰ বিৰুদ্ধে কৰা গোচৰ কেইটাৰ শুনানিৰ দিন আছিল৷ চৰকাৰৰ হাতত বহু যুক্তি মজুত আছিল৷ অসমৰ ৰাজ্য ভাষাটেৱেই যদি আয়ত্ব নকৰে তেন্তে তেওঁ ৰাইজৰ মাজলৈ প্ৰশাসন বা চৰকাৰক নিব কিদৰে৷ চৰকাৰে কেৱল ৰাজনৈতিক কাৰণতেই কাকতখনেই প্ৰত্যাহাৰ কৰি দিলে, প্ৰতিৰোধটো বাদেই দিয়ক, গতিৰোধেই নকৰিলে৷ এনে কথাবোৰ কৈ থাকিব পাৰিম, কিন্তু ই অৰণ্যৰোদনহে নহ’বগৈনে? এতিয়া আহো নিজৰ পক্ষলৈ, নিজৰ পক্ষমানে আমি সাধাৰণ নাগৰিকৰ কথাই কৈছো৷ চৰকাৰে কৰিব পাৰে, নকৰে৷ বহিঃশত্ৰু সদায় সুযোগৰ সন্ধানত কিন্তু আমি? আমি নিজেও এবাৰ চিকুটি চাবৰ হ’ল৷ অসমীয়া মাধ্যমৰ প্ৰতি অসমীয়া মধ্যবিত্তৰ অনীহাই ভয়াৱহৰূপ লৈছে৷ বহুতৰ আকৌ এখোপ চৰা৷ ইংৰাজী মাধ্যমৰ প্ৰতি অহেতুক আকৰ্ষণে সীমা অতিক্ৰম কৰিছে৷ বহুতেই আকৌ অহংকাৰী সুৰতেই নিজৰ সন্তানে কিদৰে অসমীয়া ক’ব নাজানে, গণিব নাজানে বুলি গপত ওফন্দি ফুৰে যেন সেয়া তেওঁৰ সন্তান নহৈ এফ এম ৰেডিঅ’ৰ আৰ জে হে৷ গুৱাহাটী বা তেনে চহৰবোৰৰ অলিয়ে-গলিয়ে বহুতেই এতিয়া কোৱাটো যেন ফেশ্বন হৈ পৰিছে৷ তাৰ মাজতো বহু ব্যতিক্ৰম আছে৷ ইংৰাজী মাধ্যমৰ শিক্ষানুষ্ঠানত দৰাচলতে অসমীয়া ভাষা আৰু বিষয়টোক যথাযোগ্য গুৰুত্ব দিয়া নহয়, ই নিৰ্মম বাস্তৱ৷ তাক লৈ অভিভাৱকসকলৰ চিন্তা নাই, নিজৰ সন্তানে ইংৰাজী কোৱাটোতহে গৌৰৱৰ থল দেখাসকলৰ বাবে এনে বহু উদাহৰণ আছে যিয়ে প্ৰমান কৰে মাতৃভাষা মাধ্যমত শিক্ষালৈও কিদৰে বিশ্বৰ বুকুত দেশ আৰু জাতিৰ মান উজলাইছে৷ মোৰ দৃষ্টিত মাধ্যম যিয়েই নহ’লেও মানুহে মাতৃভাষাৰ প্ৰতি টান এৰিব নালাগে, শিপাৰ পৰা বিচ্ছিন্ন হ’ব নালাগে৷ আনটো ভয়ানক দিশ হ’ল অসমীয়া ভাষাটোত হোৱা প্ৰদূষণ৷ হকে-বিহকে এপাচিমান অদৰকাৰী হিন্দী বা ইংৰাজী শব্দৰ সংযোজনে ভাষাটোক বিনষ্ট কৰিছে৷ ই চিন্তনীয় কথা৷ এই গতিধাৰা চলি থাকিলে জাতি আৰু ভাষাৰ অস্তিত্ব আমি নিজেই বিপন্ন কৰাহে হ’বগৈ৷\nশেষত কওঁ আমি সংঘাট নিবিচাৰো, বহু সাংস্কৃতিক ৰাজ্য অসমত সকলোৱেই সহাৱস্থান কৰিব লাগিব৷ কিন্তু আমি নিজক চিনিবৰ হ’ল৷ উদাৰতা মহৎ গুণ যদিও জাতিটো শেষ ৰক্ষা হ’বলৈ হ’লে আমি উদাৰ হোৱাৰ লগতে সচেতনো হ’ব লাগিব৷ নহ’লে এদিন হাইস্কুলীয়া দিনত পঢ়া এম হেমেলৰ বিখ্যাত ‘The Last Lession’ পঢ়িবলৈ আমিও সাজু থাকিব লাগিব৷ নিজৰ গাত চিকুটি নাচালে হয়তো সেই শেষ পাঠ পঢ়িবলৈ আৰু বেছিতকৈ বেছি পঞ্চাছ বছৰমানহে লাগিব৷\nTags: akhil gogoi motherasom live 24assam ka tazza khabarassam live 24axom live 24the unwanted last lession\nআন্তঃৰাষ্ট্ৰীয় ক্ষেত্ৰখনত অব্যাহত আছে ভাৰতীয় সন্তানৰ দপদপনি, এইবাৰ Twitterৰ CEO হিচাপে ভাৰতীয় সন্তান\nবৰাকত পুনৰ ওলমিল অসমীয়া ভাষাৰ হৰ্ডিং


Apihist in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Apihist ar byavahar, ppali, parshwakriya, upkaar, kriya-pratikriya aaru satarkatabani\nTacof Cold (1 प्रकार उपलब्ध) Tussin Paediatric (1 प्रकार उपलब्ध) Anocream (1 प्रकार उपलब्ध) Coldfiz (1 प्रकार उपलब्ध) Sedoril Plus (1 प्रकार उपलब्ध) Sothrex Plus (1 प्रकार उपलब्ध) Tancet Cold (2 प्रकार उपलब्ध) Tox (3 प्रकार उपलब्ध) Tussin (2 प्रकार उपलब्ध)\nApihist के सारे विकल्प देखें\nApihist की जानकारी\nApihist ৰ লাভ আৰু ব্যৱহাৰসমূহ- Apihist Benefits & Uses in Assamese- Apihist ar laabh aaru byavaharsamuh\nApihist ৰ পালি আৰু সেয়া কেনেদৰে ল'ব- Apihist Dosage & How to Take in Assamese - Apihist ar paali aaru xeya kenedore lobo\nApihist ৰ পাৰ্শ্চক্ৰিয়াসমূহ- Apihist Side Effects in Assamese- Apihist ar parshwakriyasamuh\nApihist সংক্ৰান্ত সতৰ্কতাবাণীসমূহ- Apihist Related Warnings in Assamese- Apihist xonkranta xatarkatabanisamuh\nঅইন দৰৱৰ সৈতে Apihistৰ গুৰুতৰ ক্ৰিয়া-প্ৰতিক্ৰিয়া- Severe Interaction of Apihist with Other Drugs in Assamese- Oinor xoite Apihist ar gurutor kriya-pratikriya\nApihist মতভেদসমূহ- Apihist Contraindications in Assamese- Apihist nishedhsamuh\nApihist ৰ বিষয়ে সততে সোধা প্ৰশ্নসমূহ- Frequently asked Questions about Apihist in Assamese- Apihist ar bikhoye satate xodha prashnasamuh\nখাদ্য আৰু মদৰ সৈতে Apihist ক্ৰিয়া-প্ৰতিক্ৰিয়া- Apihist Interactions with Food and Alcohol in Assamese- khadya aaru modor xoite Apihist kriya-pratikriya\nApihist ৰ লাভ আৰু ব্যৱহাৰসমূহ - Apihist Benefits & Uses in Assamese - Apihist ar laabh aaru byavaharsamuh\nApihist তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nApihist ৰ পালি আৰু সেয়া কেনেদৰে ল'ব - Apihist Dosage & How to Take in Assamese - Apihist ar paali aaru xeya kenedore lobo\nApihist-ৰ উপাদানসমূহ - Apihist Active Ingredients in Assamese - Apihist-ar upadaansamuh\nApihist ৰ পাৰ্শ্চক্ৰিয়াসমূহ - Apihist Side Effects in Assamese - Apihist ar parshwakriyasamuh\nগৱেষণাৰ ভিত্তিত, Apihist ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nApihist সংক্ৰান্ত সতৰ্কতাবাণীসমূহ - Apihist Related Warnings in Assamese - Apihist xonkranta xatarkatabanisamuh\nApihist-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nApihistৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Apihist ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nApihist-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nApihist ৰ স্তন্যপায়ী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nবৃক্কত Apihist কি প্ৰভাৱ দেখা গৈছে?\nবৃক্ক ৰ বাবে Apihist ক্ষতিকাৰক নহয়।\nযকৃতত Apihist কি প্ৰভাৱ দেখা গৈছে?\nApihist গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Apihist ৰ কি প্ৰভাৱ দেখা গৈছে?\nহৃদয় ৰ বাবে Apihist ক্ষতিকাৰক নহয়।\nঅইন দৰৱৰ সৈতে Apihistৰ গুৰুতৰ ক্ৰিয়া-প্ৰতিক্ৰিয়া - Severe Interaction of Apihist with Other Drugs in Assamese - Oinor xoite Apihist ar gurutor kriya-pratikriya\nApihist তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nApihist মতভেদসমূহ - Apihist Contraindications in Assamese - Apihist nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Apihist লোৱা অনুচিত যাতে -\nApihist ৰ বিষয়ে সততে সোধা প্ৰশ্নসমূহ - Frequently asked Questions about Apihist in Assamese - Apihist ar bikhoye satate xodha prashnasamuh\nএই Apihist-এ অভ্য়াস বা নিচাৰ সৃষ্টি কৰে নেকি?\nনহয়, Apihist আসক্তি সৃষ্টি কাৰক বুলি কোনো সাক্ষ্য নাই।\nনহয়, Apihist লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু Apihist লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nApihist য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Apihist ক্ৰিয়া-প্ৰতিক্ৰিয়া - Apihist Interactions with Food and Alcohol in Assamese - khadya aaru modor xoite Apihist kriya-pratikriya\nখাদ্য আৰু Apihistৰ ক্ৰিয়া-প্ৰতিক্ৰিয়া\nখাদ্যৰ সৈতে Apihistৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Apihistৰ মাজৰ প্ৰতিক্ৰিয়া\nApihist লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nApihist ৰ অনুকল্প - Substitutes for Apihist in Assamese\nআপুনি বা আপোনাৰ পৰিয়ালৰ কোনোবাই Apihist লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Apihist ব্যৱহাৰ কৰিছিল নেকি?\nআপুনি কিমান পৰিমাণে Apihist সেৱন কৰিছিল?\nআপুনি Apihist ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Apihist সেৱন কৰে?


2 চমূ3- ইণ্ডিয়ান ৰিভাইচ ভাৰচন (IRV) আচামিচ - 2019\n2 চমূ 3\n2হিব্ৰোণত দায়ূদৰ কেইবাজনো পুত্ৰ জন্মিল। তেওঁৰ বৰ পুত্ৰ অম্নোন, যিজ্ৰিয়েলীয়া অহীনোৱমৰ সন্তান;\n3তেওঁৰ দ্বিতীয় পুত্ৰ কিলিয়াব, কৰ্মিলীয়া মৃত নাবলৰ ভাৰ্য্যা অবীগলৰ সন্তান৷ তৃতীয় অবচালোম, গচুৰৰ তল্ময় ৰজাৰ জীয়েক মাখাৰ সন্তান৷\n4চতুৰ্থ পুত্ৰ অদোনীয়া, হগ্গীতৰ সন্তান৷ পঞ্চম পুত্ৰ চফটিয়া, অবীটলৰ সন্তান,\n5আৰু ষষ্ঠ পুত্ৰ যিত্ৰিয়ম, দায়ূদৰ তিৰোতা ইগ্লাৰ সন্তান। এই সকলো হিব্ৰোণত দায়ূদৰ ঔৰসত জন্মিল।\n6যি সময়ত দায়ূদৰ বংশ আৰু চৌলৰ বংশৰ মাজত যুদ্ধ চলি আছিল, সেই সময়ত অবনেৰে চৌলৰ বংশৰ পক্ষে নিজকে পৰাক্ৰমী দেখুৱাইছিল।\n7কিন্তু অয়াৰ জীয়েক ৰিস্পা নামেৰে চৌলৰ এজনী উপপত্নী আছিল৷ তাইৰ বিষয়ে ঈচবোচতে অবনেৰক ক’লে, “তুমি মোৰ পিতৃৰ উপপত্নীত কিয় গমন কৰিলা?”\n8ঈচ্‌বোচতৰ এই কথাত অবনেৰে অতিশয় ক্ৰুদ্ধ হৈ ক’লে, “মই জানো যিহূদাৰ ফলীয়া কুকুৰৰ মূৰ? আজিলৈকে মই তোমাৰ পিতৃ চৌলৰ বংশলৈ আৰু তেওঁৰ ভাই-বন্ধুসকললৈ দয়া কৰি আছোঁ আৰু তোমাক দায়ূদৰ হাতত শোধাই দিয়া নাই৷ তথাপি তুমি আজি সেই তিৰোতাজনীৰ বিষয়ে মোক দোষী কৰিছা।\n9দায়ূদৰ আগত যিহোৱাই খোৱা শপতৰ দৰে যদি মই তেওঁলৈ কাৰ্য নকৰোঁ, তেনেহলে অবনেৰক তাতকৈয়ো অধিক দণ্ড দিয়ক,\n10চৌলৰ পৰিয়ালৰ পৰা ৰাজ্য হস্তান্তৰ কৰিব আৰু দানৰ পৰা বেৰ-চেবা লৈ, সমগ্র ইস্ৰায়েল আৰু যিহূদাৰ ওপৰত সিংহাসন স্থাপন কৰিব।”\n11তাতে ঈচবোচতে অবনেৰক পুনৰ কোনো কথা ক’ব নোৱাৰিলে; কাৰণ অবনেৰলৈ তেওঁ ভয় কৰিলে।\n12পাছত অবনেৰে দায়ূদৰ ওচৰলৈ তেওঁৰ পক্ষ হৈ কবলৈ দূতবোৰ পঠিয়াই দি কোৱালে বোলে, “এই দেশ কাৰ? আপুনি যদি মোৰ লগত এটি চুক্তি কৰে, তেন্তে চাওঁক মই গোটেই ইস্ৰায়েলক আপোনাৰ ফাললৈ নিবলৈ আপোনাৰ সহায় হম।”\n13দায়ূদে ক’লে, বাৰু, মই তোমাৰ লগত এটি চুক্তি কৰিম, কেৱল এটি বিষয় মই তোমাৰ পৰা বিচাৰো যে যেতিয়া তুমি মোক দেখা কৰিবলৈ আহিবা, তেতিয়া প্ৰথমে চৌলৰ জীয়েক মীখলক নানিলে, মোক দেখা নাপাবা।\n14তেতিয়া দায়ূদে চৌলৰ পুত্ৰ ঈচ্‌বোচতৰ ওচৰলৈ দূত পঠিয়াই কোৱালে, বোলে, “যাক মোলৈ বাগ্দান কৰা হ’ল, মোৰ সেই মীখলক মোক দিয়া, যাৰ বাবে মই পলেষ্টীয়াসকলৰ এশ লিঙ্গাগ্ৰ- চৰ্ম্ম দিলোঁ।”\n15তাতে ঈচ্‌বোচতে মানুহ পঠিয়াই লয়িচৰ পুত্ৰ পল্টীয়েল নামেৰে মীখলৰ স্ৱামীৰ পৰা তাইক লৈ আহিল।\n16তেতিয়া তাইৰ স্ৱামীয়ে তাইৰ পাছে পাছে কান্দি কান্দি বহূৰীমলৈকে তাইৰ লগত আহিল। পাছত অবনেৰে তেওঁক ক’লে, “যোৱা, ঘৰলৈ উভটি যোৱা।” তাতে তেওঁ উভটি গ’ল।\n17পাছত অবনেৰে ইস্ৰায়েলৰ বৃদ্ধ লোকসকলৰ লগত কথোপকথন কৰি ক’লে, “দায়ূদক তোমালোকৰ ওপৰত ৰজা পাতিবলৈ তোমালোকে পূৰ্বতে চেষ্টা কৰিছিলা।\n18এতিয়া তাকে কৰাহঁক৷ কিয়নো যিহোৱাই দায়ূদৰ বিষয়ে কৈছিল, বোলে, ‘মই নিজ দাস দায়ূদৰ হতুৱাই মোৰ প্ৰজা ইস্ৰায়েলক পলেষ্টীয়াসকলৰ হাতৰ পৰা আৰু তেওঁলোকৰ সকলো শত্ৰুৰ হাতৰ পৰাও উদ্ধাৰ কৰিম’।”\n19অবনেৰে বিন্যামীনৰ লোকসকলৰ লগত ব্যক্তিগতভাৱে কথা হ’ল৷ তাৰ পাছত ইস্ৰায়েল বংশ ও বিন্যামীনৰ গোটেই বংশই যি সম্পূর্ণ কৰিবলৈ ইচ্ছা কৰিছিল, সেই বিষয়ে অবনেৰে দায়ূদৰ আগত জনাবৰ বাবে হিব্ৰোণলৈ গ’ল।\n20এইদৰে দায়ূদক দেখা কৰিবলৈ অবনেৰে তেওঁৰ বিশজন লোকক নিজৰ লগত লৈ হিব্ৰোণলৈ আহিল। তাতে দায়ূদে অবনেৰ আৰু তেওঁৰ লগৰ লোকসকলৰ বাবে ভোজ পাতিলে।\n22তাৰ পাছত দায়ূদৰ সৈন্যসকল আৰু যোৱাবে কোনো ঠাইত লুটকৰি উভটি অহিছিল আৰু তেওঁলোকে লগত বহুত লুট দ্ৰব্য আনিছিল৷ তেতিয়া অবনেৰ দায়ূদৰ লগত হিব্ৰোণত নাছিল৷ কিয়নো দায়ূদে তেওঁক বিদায় দিয়াত তেওঁ শান্তিৰে প্ৰস্থান কৰিলে।\n23যেতিয়া যোৱাব আৰু তেওঁৰ লগৰ আটাই সৈন্যদলৰ সৈতে আহিল, লোকসকলে যোৱাবক ক’লে, “নেৰৰ পুত্ৰ অবনেৰ ৰজাৰ ওচৰলৈ আহিছিল; আৰু ৰজাই তেওঁক বিদায় দিয়াত তেওঁ শান্তিৰে প্ৰস্থান কৰিলে।”\n24তেতিয়া যোৱাবে ৰজাৰ আগলৈ আহি ক’লে, আপুনি কি কৰিলে? চাওঁক, অবনেৰে আপোনাৰ ওচৰলৈ আহিছিল! আপুনি তাক বিদায় দি কিয় শান্তিৰে যাবলৈ দিলে?\n25আপুনি নাজানে জানো, যে নেৰৰ পুত্ৰ অবনেৰকে আপোনাক ভূলাবলৈ আৰু আপোনাৰ পৰিকল্পনাসমূহ উদ্‌ঘাতন কৰিবলৈ আৰু আপুনি যি যি কৰি আছে, সেই সকলোৰ বিষয়ে বুজিবলৈহে তেওঁ আহিছিল।\n26যেতিয়া যোৱাবে দায়ূদৰ ওচৰৰ পৰা বাহিৰ ওলাই আহিল, তেতিয়া তেওঁ অবনেৰৰ পাছত দূত পঠিয়াই দিলে আৰু তেওঁলোকে গৈ চিৰা নাদৰ ওচৰৰ পৰা অবনেৰক ওভোটাই আনিলে, কিন্তু দায়ূদে এই কথাৰ বুজ নাপালে।\n28যেতিয়া দায়ূদে সেই কথা শুনিলে, তেতিয়া তেওঁ ক’লে, “নেৰৰ পুত্ৰ অবনেৰ ৰক্তপাতৰ বিষয়ে মই আৰু মোৰ ৰাজ্য যিহোৱাৰ দৃষ্টিত সদাকাললৈকে নিৰ্দ্দোষী।\n29সেই ৰক্তপাতৰ দোষ যোৱাবৰ আৰু তাৰ গোটেই পিতৃ-বংশৰ ওপৰত পৰোক৷ আৰু যোৱাবৰ দেশত প্ৰমেহ ৰোগী, কুষ্ঠী, লাখুটিত ভৰ দিওঁতা, তৰোৱালৰ দ্বাৰায় পৰা, বা খাবলৈ নোপোৱা, এনে প্ৰকাৰৰ লোকৰ অভাব নহওঁক।”\n30এইদৰে যোৱাবে আৰু তেওঁৰ ভায়েক অবীচয়ে, গিবিয়োনৰ যুদ্ধত নিজৰ ভাই অচাহেলক বধ কৰাৰ কাৰণে অবনেৰক বধ কৰিলে।\n31পাছত দায়ূদে যোৱাব আৰু তেওঁৰ লগত থকা সকলো লোকক ক’লে, তোমালোকে তোমালোকৰ কাপোৰ ফালি কঁকালত চট পিন্ধা আৰু শোক কৰি কৰি অবনেৰৰ শৱৰ আগে আগে চলা। আৰু দায়ুদ ৰজাও মৰা শৱৰ চাঙৰ পাছে পাছে গ’ল৷\n32পাছত তেওঁলোকে হিব্ৰোণত অবনেৰক মৈদাম দিলে৷ সেই সময়ত ৰজাই অবনেৰৰ মৈদামৰ ওচৰত বৰ মাতেৰে ক্ৰন্দন কৰিলে আৰু আন সকলো লোকেও কান্দিলে।\n33ৰজাই অবনেৰৰ বিষয়ে বিলাপ কৰি গীত গালে, “অবনেৰো অজ্ঞানৰ দৰে মৰিব লাগেনে?\n34তোমাৰ হাত বন্ধা নাছিল৷ তোমাৰ ভৰিতো বেড়ী লগোৱা নাছিল৷ অন্যায় কৰোঁতা লোকৰ আগত পতিত হোৱা জনৰ দৰে তুমি পতিত থ’লো।” পাছত সকলো লোকে তেওঁৰ কাৰণে পুনৰাই ক্ৰন্দন কৰিলে।\n35পাছত আটাই লোকে বেলি থাকোঁতেই দায়ূদক ভোজন কৰাবলৈ আহিলত, দায়ূদে এই শপত খালে, “বেলি মাৰ নৌ যাওঁতে মই যদি পিঠা বা আন কিবা বস্তুৰেই আস্বাদ লওঁ, তেন্তে ঈশ্বৰে মোক অমুক আৰু তাতোকৈয়ো অধিক দণ্ড দিয়ক।”\n36তাতে সকলো লোকে তেওঁৰ এই ব্যৱহাৰ দেখি সন্তোষ পালে; আৰু ৰজাই যি যি কৰিছিল, তাতো সকলো লোকে সন্তোষ পাইছিল।\n37আৰু নেৰৰ পুত্ৰ অবনেৰক বধ কৰা কথাত ৰজাৰ যে অনুমতি নাই, তাক সকলো লোকে আৰু সকলো ইস্ৰায়েলেও সেই দিনা বুজি পালে।\n38পাছে ৰজাই তেওঁৰ দাসবোৰক ক’লে, আজি যে ইস্ৰায়েলৰ মাজত প্ৰধান আৰু মহান লোক এজন পতিত হ’ল, তাক জানো তোমালোকে নাজানা নে?\n39অভিষিক্ত ৰজা হ’লেও আজি মই দূৰ্ব্বল৷ এইকেইজনলোক আৰু চৰূয়াৰ পুত্ৰসকল মোৰ বাবে অতি পাষবিক৷ যিহোৱাই কুকৰ্ম কৰাসকলক তেওঁলোকৰ অসৎ ব্যৱহাৰৰ কাৰণে পাব লগীয়া উচিত প্ৰতিফল দিয়ক।\n<2চমূ 2\n2 চমূ4>


৬আহাৰ, মঙ্গলবাৰ ইং, ২১ জুন\nসূৰ্য্যোদয় ঘ:- ৪/৩৪/২৮, সূৰ্য্যাস্ত ঘ:- ৬/১৪/১০\nৰাশি:- মীন ৰাশি।\nতিথি :- কৃষ্ণা অষ্টমী, ৰা:ঘ:- ১/১১/৭ লৈ।\nনক্ষত্ৰ :- পূৰ্ব্বাভাদ্ৰপ।ঘ:- ৯/৫১/৫০।\nআদ্যঋতু হলে :- দুৰ্ভগা যোগ।\nমৰণত দোষ:- ত্ৰিপদ।ঘ:- ৯/৫১/৫০ যোৱাত এপদ।\nযাত্ৰা:- ঈশান কোনত নাই ।ৰা:ঘ:- ১/১১/৭ যোৱাত পূৱ দিশত নাই।\nযোগিনী :- ঈশান কোনত ।ৰা:ঘ:- ১/১১/৭ যোৱাত পূৱ দিশত ।\nভক্ষ্যাভক্ষ্য :- নাৰিকল খোৱা নিষেধ।ৰা:ঘ:- ১/১১/৭ যোৱাত লাও খোৱা নিষেধ।\nৰাশিৰ জাতক – জাতিকাসকলৰ আজিৰ দিনটোত ভ্ৰমণৰ সুযোগ লাভ কৰিব, মনৰ আশা পুৰণ হব, লগতে আজি আপুনি নতুন কৰ্মৰ সন্ধান লাভ হোৱাৰ যোগ দেখা যায়।\n২. বৃষ ৰাশি( উ,ব,ই) : – বৃষ ৰাশিৰ জাতক – জাতিকাসকলৰ আজিৰ দিনটোত সজাগ নহলে কৰ্মক্ষেত্ৰ সুযোগ হেৰুৱাব পাৰে, কৰ্মস্থান পৰিবৰ্তন হব পাৰে, যদিও আজি আপোনাৰ সন্মান বৃদ্ধি হোৱাৰ যোগ দেখা যায়।\n৩. মিথুন ৰাশি ( ক,ছ) : – মিথুন ৰাশিৰ জাতক – জাতিকাসকলৰ আজিৰ দিনটোত কৰ্মত আনৰ সহায় সহযোগিতা লাভ কৰিব,ৰোগাৰোগ্য হব, লগতে আজি আপোনাৰ ধন – সন্মান লাভ হোৱাৰ যোগ দেখা যায়।\n৪. কৰ্কট ৰাশি( ড,হ) : – কৰ্কত ৰাশিৰ জাতক – জাতিকাসকলৰ আজিৰ সকলৰ আজিৰ দিনটোত কৰ্মত শুভ হব, প্ৰেমত শুভ হব, সঞ্চয় বাঢ়িব যদিও আজি আপুনি সজাগ নহলে সামান্য পৰিমাণে মনণ উদ্বিগ্ন তাৰ ভাৱ বৃদ্ধি হোৱাৰ যোগ দেখা যায়।\n৫. সিংহ ৰাশিৰ (ম,ট) :- সিংহ ৰাশিৰ জাতক – জাতিকাসকলৰ আজিৰ দিনটোত খেলুৱৈ সকলৰ শুভ হব, যদিও আজি আপুনি সজাগ নহলে মনত সামান্য সন্দেহ ভাৱ বাঢ়িব লগতে সামান্য ব্যয় বৃদ্ধি হোৱাৰ যোগ দেখা যায়।\n৬. কন্যা ৰাশি (প,ঠ) : – কন্যা ৰাশিৰ জাতক – জাতিকাসকলৰ আজিৰ দিনটোত কৰ্মত আনৰ সহায় সহযোগিতা লাভ হব, কৰ্মত শুভ হব যদিও আজি আপুনি সজাগ নহলে সামান্য মনোমালিন্য হোৱাৰ যোগ দেখা যায়।\n৭. তুলা ৰাশি (ৰ,ত): – তুলা ৰাশিৰ জাতক – জাতিকাসকলৰ আজিৰ দিনটোত কৰ্মত সফলতা লাভ কৰিব, মনত শান্তি বাঢ়িব যদিও আজি আপুনি চিকিৎসাৰ ক্ষেত্ৰত সজাগ হোৱাটো ভাল হব।\n৮. বৃশ্চিক ৰাশি (ন,য): – বৃশ্চিক ৰাশিৰ জাতক – জাতিকাসকলৰ আজিৰ দিনটোত\nমনৰ আশা পুৰণ হব যদিও কৰ্মত সামান্য জতিলতা বাঢ়িব, লগতে সজাগ নহলে কৰ্মত সামান্য অপমানিত হোৱাৰ যোগ দেখা যায় ।\n৯. ধনু ৰাশি (ধ,ভ): – ধনু ৰাশিৰ জাতক – জাতিকাসকলৰ আজিৰ দিনটোত সমস্যাৰ সমাধান হব, জনপ্ৰিয়তা বাঢ়িব যদিও আজি আপুনি কৰ্মক্ষেত্ৰ সিদ্ধান্ত গ্ৰহণত সজাগ হোৱাটো ভাল হব।\n১০. মকৰ ৰাশি (খ,জ): – মকৰ ৰাশি জাতক – জাতিকাসকলৰ আজিৰ দিনটোত শত্ৰু নাশ হব যদিও মনত সামান্য ভয় আৰু উদ্বিগ্নতা বাঢ়িব, যদিও আজি আপোনাৰ দ্ৰব্য লাভ হোৱাৰ যোগ দেখা যায়।\n১১. কুম্ভ ৰাশি(গ,শ,স): – কুম্ভ ৰাশিৰ জাতক – জাতিকাসকলৰ আজি দিনটোত ধন বাঢ়িব, সন্মান বাঢ়িব যদিও আজি আপুনি সজাগ নহলে সামান্য খৰচ বাঢ়িব পাৰে লগতে খেতিয়ক সকলৰ সামান্য খেতি কৰ্মত সামান্য জতিলতা সৃষ্টি হোৱাৰ যোগ দেখা যায়।\n১২. *মীন ৰাশি- ( দ,চ) :- মীন ৰাশিৰ জাতক – জাতিকা সকলৰ আজিৰ দিনটোত আত্মীয়ৰ আগমন হব, যদিও আজি আপুনি সজাগ নহলে মনত সামান্য ভয় ভাৱ বাঢ়িব পাৰে লগতে আজি আপুনি স্বাস্থ্যৰ প্ৰতি সজাগ হোৱাটো ভাল হব।


সময়শৃংখল – সুৰঞ্জনা শর্মা – ফটাঢোল\nসময়শৃংখল – সুৰঞ্জনা শর্মা\n“ইয়াত সকলােবােৰ কামেই প্রফেশ্যনেল। আৱেগৰ দাম নাই, দাম আছে সময় আৰু কৰ্মৰ”..।—দিকনির্ণয়কাৰী পুৰুষজনৰ কণ্ঠৰ পৰা প্রয়ােজনাধিক গাম্ভীর্য ভাঁহি\nআহিল। শান্তিপ্রিয় মানুহবােৰে নিশ্চয় এই পুৰুষ কণ্ঠত চকিত হৈ পৰিব। ইমান অহংকাৰী তেওঁৰ এই কণ্ঠস্বৰ। যেন ৰাজপ্রাসাদৰ সিংহাসনত অধিষ্ঠিত এজন ৰজাহে! প্রাচুর্যৰ অহংভাবত জলমল দুচকু! কিদৰে তেওঁ পাহৰিব পাৰে আৱেগক? কিদৰে? কিদৰে? আৱেগৰ সৈতে প্রত্যেক মানুহৰে কিবা নহয় কিবা প্ৰকাৰে সংযােগ থাকেই। সেই কথা কিয় পাহৰি যায় এই পুৰুষে! এই জীৱনত আমি বহুতাে চমকপ্রদ, পৰমাশ্চর্য সংবাদ শুনিবলগীয়া হয়, যিবােৰৰ কিছুমানে কৰে হৃদয় উৎফুল্ল, আৰু আন কিছুমানে কৰে হৃদয় কম্পিত!—অর্থনীতিৰ কথাবােৰ সদায় শুনায় এই বীৰপুৰুষে। বাৰ্টাৰ ছিষ্টেমৰ কথা কৈ কৈ তেওঁৰ আত্মাই যেন আদিম কালৰ সেই সমাজ জীৱনলৈ গতি কৰে। প্রমােদে এই ছিটুৱেশ্যনটো প্রায়ে উপভােগ কৰে। মানুহজনে কথা কৈ থাকি থাকি আপােন পাহৰা হৈ যায়। হুঃ, আগতেই ভাল আছিল অর্থনীতিৰ নিৰ্ভৰযােগ্য সংজ্ঞা নাছিল। টকা-পইচাৰ সৃষ্টি হােৱা নাছিল। তেতিয়া বাৰ্টাৰ ছিষ্টেমত হে বাস্তৱ বস্তুৰ\nআদান-প্রদান হৈছিল। —’Goods were exchanged for goods.’—\nপ্রমােদে জিভাখনেৰে নিজৰ ওঁঠ দুখন তিয়াই ল’লে। সকলােবােৰ শুকান হৈ গৈছে।\nওঁঠ, ডিঙি, শৰীৰ, … জীৱন! অনবৰতে মালিকীস্বত্ব খটুৱাই থকা অনংগ খাৰঘৰীয়াৰ বক্তৃতাত প্রমােদে সুখী হ’ব নােৱাৰে। অফিচ টাইমৰ শেষত সেয়ে সি এক বুজাব নােৱাৰা ধৰণৰ আমনি অনুভৱ কৰে। টকা অবিহনে এই পৃথিৱী অসাৰ। একমাত্র এই কথাটোৱেই কেতিয়াবা প্রমােদক চূড়ান্তভাৱে দুখ দিয়ে।\nমেহনতী মানুহৰ মূৰত কঁঠাল ভাঙি পুঁজিপতিসকল সদায় চহকী হৈ আহিছে। কিমান যে সংগ্রাম এই মেহনতী মানুহবােৰৰ! প্রমােদ যেন আহত হয়। মাকলৈ মনত পৰে তাৰ। চৌকাত জুই ফুঁ‌ৱাই ফুঁ‌ৱাই চাগে চকু জলজলীয়া কৰি তুলিছে। শ্রমজীৱী মানুহৰ মনত আদৰ্শৰ ভৰ বেছি। প্রমােদে জানে সেইকথা। সিও যিহেতু সেই শ্রেণীৰে পৰা অহা নিঃকিন! —গতিকে বহু কথাই তাৰ উপলব্ধিৰ পৰিসৰৰ ভিতৰত সােমায়।\nপ্রমােদৰ মনত পৰে জীৱনৰ দুখ-বিষাদৰ বিবিধ খণ্ড-চিত্ৰৰ কথা। বিচনা বুলিবলৈ আছিল মাথোঁ বাঁহৰ চাং। তাতে থৈলাত ভৰােৱা খেৰৰ তােচক। বাঁহৰ খুঁটি এটাত\nআপােনমনে বহি থাকিছিল সিহঁ‌তৰ পঁজা উজ্বলােৱা চাকিটো। বাঁহৰ খিৰিকী খুলি প্রায়েই প্রমােদে চাই ৰৈছিল ওচৰৰ হাবিখন। সেই হাবিখন কিয় জানাে তাৰ বৰ আপােন আছিল। কিবা এক বনৰীয়া গােন্ধে যেন তাক অহৰহ খেদি ফুৰিছিল। খিৰিকীৰ বাওত\nমুখ থৈ প্রায় সময় প্রমােদ বহি ৰৈছিল। শব্দহীন চিন্তাত সি ডুব যাব ধৰিছিল। সি লেনিন হ’ব খুজিছিল। কৈশােৰ কালৰে পৰা কলিতা ছাৰৰ মুখত সি শুনি আহিছিল—\nলেনিনবাদ হেনাে বিশ্বৰ বৈপ্লৱিক পুনর্গঠনৰ এক তত্ত্ব আৰু পদ্ধতি, চিৰন্তন-বিকাশমান শিক্ষা, অতি প্ৰভাৱশালীমতাদর্শ। বুর্জোৱা সমাজৰ আটাইতকৈ নিপীড়িত সর্বহাৰাসকলৰ বন্ধু এই লেনিনজন প্রমােদৰ আদৰ্শ হৈ পৰিছিল। সর্বহাৰাৰ বাবে তাৰ কিবা কৰিবলৈ\nমন গৈছিল। মজুৰি উপার্জনকাৰী মানুহবােৰত সি খুব বন্ধুসুলভ দৃষ্টিৰে চাইছিল। অকর্মণ্য বাপেকৰ অকালমৃত্যুত মাকে যি যন্ত্রণা পাইছিল—তাৰ বাবে প্রমােদে প্রায়েই ব্যথিত হৈ পৰিছিল। পিছে সিতাে আৰু এই যুগত লেনিন অথবা মার্ক্স হ’ব নােৱাৰে! জীৱনৰ ইমান আকর্ষণী শক্তি যে নিজক বিসর্জি আনক ভবাৰ কথা কল্পনাও কৰিব নােৱাৰি। প্ৰায়েই যুদ্ধ কৰিবলৈ মন গৈছিল প্রমােদৰ গাঁৱৰ ধনীক শ্রেণীটোৰ বিৰুদ্ধে, মহাজন, মৗজাদাৰ অথবা লুভীয়া গাঁওবুঢ়াৰ বিপক্ষে। পিছে সি জানে, যুদ্ধ সদায় ক্ষমাহীন। নির্মম তীব্ৰতাৰে ই কেৱল মাতি আনিব পাৰে ধ্বংসমুখিতা! সি নিমাত\nহৈয়েই থাকিছিল সেয়ে। সকলােৰে তিতা গালি গালাজ খায়াে জীৱনক আকোঁৱালি ধৰিব খুজিছিল সি। বিবিধ অভিজ্ঞতাৰে সিক্ত হৈছিল সি। বাৰে বাৰে যেন\nপৰিস্থিতিয়ে তাক সোঁৱৰাই দিছিল— জীৱনত সঁচাকৈয়ে বাঢ়িছে অর্থনৈতিক সংকট, অভাৱ ঘটিছে সুখী জীৱন চলাই নিবলৈ প্রয়ােজনীয় কেঁচামাল, তথাপি মানুহবােৰ ইমান সুখী, ইমান তৃপ্ত! গৱেষণাত্মক বিশ্লেষণ কৰিবৰ মন যায় প্রমােদৰ। চাহ আৰু\nমুড়িৰে একোটা দিন পাৰ কৰােৱা সেই সময়বােৰ এতিয়াৰ দৰে মুঠেও নহয়। এতিয়া প্রমােদে দেখিছে মানুহবােৰৰ মুখত কেৱল বিদেশী ৰেচিপি, দামী পানীয়, পিজ্জা-বার্গাৰৰ কথা। দেশৰ অৰ্থনীতিৰ কি ইমান দ্রুত পট-পৰিৱর্তন ঘটিছে? অর্থনীতিৰ ছাত্র হিচাপে এই কথা প্রমােদে বহুদিন নিজকে নিজেও সুধিছে। অথচ উত্তৰ নাপায়। ইপিনে খাৰঘৰীয়া কোম্পানীৰ একান্ত বাধ্য কৰ্মচাৰী হৈ প্রমােদৰ সেইচব ভাবিবলৈ অকণমানাে আহৰিও নাই। অনংগ খাৰঘৰীয়াৰ দৰে উদ্যোগপতিয়ে মাথোঁ দিব পাৰে গেম-থিয়ৰিৰ সংজ্ঞা। তেওঁৰ মতে অর্থনীতিত সদায় কনফ্লিক্ট আৰু কম্পিটিচন। বিবিধ ষ্ট্রেটেজিৰ দ্বাৰা নেট গেইন কৰাই সকলাে ফার্ম অথবা প্লেয়াৰৰ লক্ষ্য অনংগ খাৰঘৰীয়াই কৈ থাকে পে’ অফ মেট্রিক্স অথবা অর্থনীতিৰ আৰ্চাৰটাইন বিহেভিয়াৰৰ\nকথা। কিয় জানাে, খাৰঘৰীয়াৰ দৰে দিক্ নিৰ্ণয়কাৰী গহীন মানুহজনৰ গীহন ভাষাবােৰ প্রমােদৰ কিবা ভাল নালাগে। মানুহজনৰ মাজত সঁচায়ে আৱেগ নাই। সকলােবােৰ কামেই তেওঁ প্রফেশ্যনেল ধৰণেৰে কৰে। আচৰিত! চূড়ান্ত অশান্তি অনুভৱ কৰে প্রমােদে। উস্ অসহ্যকৰ!\nহাতত ষাঠি টকা লৈ প্রমােদে বাহিৰ ওলাই আহিল। মাত্র ষাঠি টকা! হিচাপ এটা কৰিছে সি। দৈনিক যাঠি টকাকৈ খৰচ কৰিব লাগিব। তেতিয়া মাহটোৰ ত্রিশ দিনত\nখৰচ হ’ব ত্রিশ পূৰণ যাঠি সমান ওঠৰশ টকা। ঘৰভাৰা সাতশ টকা। ওঠৰশ যােগ সাতশ হ’ল পঁচিশ শ টকা। আনুষংগিক খৰচ পাঁচশ টকা ধৰিলে সমুদায় তিনি হেজাৰ টকাৰ ভিতৰত প্রমােদৰ বাজেট হৈ যায় গতিকে দৈনিক খৰচ কৰিব লাগিব মাত্র ষাঠি টকা, যেনেতেনে। কথাটো ঠিৰাং কৰি সি ভাবে গেম থিয়ৰিৰ কথা। আৰ্চাৰটেইন ইকনমিক্সৰ চেঞ্জিং মার্কেটৰ নিচিনা তাৰ ভাগ্যৰ বজাৰখনতাে আৰু ভাললৈ পৰিৱর্তিত\nনহয়! পৃথিৱী ৰঙীন, অথচ দুখ লগাকৈ ৰহস্যময়। ইয়াত ইজনে আনজনৰ বিহেভিয়াৰৰ ৰহস্য নাজানে। কোনে কি ধাণ্ডাত থাকে কাৰ খবৰ! নতুন নতুন প্রডাক্টৰ পৃথিৱী নামৰ এই চেঞ্জিং মার্কেটখনত সদায় নতুন নতুন কৌশলৰ উদ্ভৱ ঘটোৱা হয়। উস্ অসহ্য! ষাঠি টকাটো হাতত মুঠি মাৰি ধৰি প্রমােদ বজাৰত সােমায়। কি কিনা যায়! গাজৰ, ফুলকবি! ওহাে, দাম বেছি। বেঙেনা, ভাল হ’ব। … শাক, কিনিব পাৰি—\nএটকাত এমুঠা। শাক আৰু বেঙেনা কিনি প্রমােদে বেপাৰীটোলৈ আঠ টকা আগবঢ়াই দিয়ে। এইবাৰ চাউল, হালধি, কাপােৰ ধােৱা চবােন এটুকুৰা, আলু, চাহপাত, ছাৰ্ফ এক্সেল দুপেকেট, ধূপ আৰু পিয়াজৰ লিষ্ট। বস্তুবােৰ অলপীয়াকৈ কিনিলেও সমুদায় সাতচল্লিশ টকা। ষাঠিলৈ থাকিল আৰু মাত্র পাঁচ টকা। হােটেল এখনত সােমাই প্রমােদে চিঙৰা আৰু গৰম চাহৰ অৰ্ডাৰ কৰিলে। ফাষ্টফুড আইটেম এবিধ খাবলৈ তাৰ খুব মন গৈছিল। পিছে হাতত থকা সামান্য টকা পাঁচটাই সেয়া অনুমতি নিদিলে। হােটেলৰ বিল হৈছিল সাত টকা। প্রমােদে দিলে পাঁচ টকা। মালিকটোৱে একো নক’লে। চিনাকি হৈ গৈছে, প্রমােদে সদায় সেইখনতে খায়।… কোনােমতেই মিলাব নােৱাৰি ষাঠি টকাৰ বাজেট। এইদৰে অংক কৰি কৰি খৰচ কৰি জীৱন নিয়াব নােৱাৰি। গাণিতিক সূত্রতটো আৰু জীৱন আবদ্ধ নহয়! তথাপি… উপায় নাই। পেনৰ ৰিফিল এডাল, এলার্ম ঘড়ীৰ বেটাৰী এটাও লগা হৈ আছিল। পিছে ষাঠিটকীয়া দৈনিক বাজেট মিলােৱাৰ স্বার্থত প্রমােদে সেয়া কিনাৰ আশা বাদ দিলে। আচলতে, এদিনীয়া খৰচৰ বাবে ষাঠিটা টকা একোৱেই নহয়। পুনৰ লেনিনৰ কথা ভাবে প্রমােদে। লেনিন। প্রমােদৰ নিজৰ\nমাজতাে প্রতিষ্ঠা কৰিবলৈ মন যায় সৰলতা, বিচক্ষণতা, প্রাণৱন্ততা, জ্ঞানগভীৰতা আৰু যুক্তি তীব্র সামঞ্জস্যতাৰ স্পষ্টতা। অথচ কেতিয়াবা সি হাৰি যায়। ধনীক শ্ৰেণীটোৰ প্রতি তাৰ এক প্রচণ্ড ক্ষোভ উথলি উঠে। আৰু ইয়াকে প্রত্যাহাম হিচাপে লৈ সি জীৱনত প্রচণ্ডভাৱে কৃপণ হ’ব খােজে। সাংঘাতিক ধৰণৰ কৃপণ হ’ব লাগিব। এটকা এটকাকৈ সাঁচিব লাগিব। আৰু জীৱনযুদ্ধত নিজকে এদিন সেই ধনীক শ্ৰেণীটোৰ\nঅন্তর্ভুক্ত কৰাব লাগিব। এই ভাবি প্রমােদ ধনী হ’বলৈ দৃঢ়প্রতিজ্ঞ হয়।\nইণ্টাৰভিউ কক্ষৰ পৰা ওলাই আহি মানিবগটো খুচৰি চালে প্রমােদে। দুশ টকা ৰৈছেগৈ। আজি ইণ্টাৰভিউ দিবলৈ আহি এতিয়া পর্যন্ত তাৰ এশ টকাৰাে অধিক খৰচ হ’ল। তথাপি কথা নাই। ষ্টেটবেংকৰ এই চাকৰিটো যদি হৈ যায় তাৰ আৰু চিন্তা নাই। এমাহতে আহিব বহু পইচা। নম্রতাৰ বাবেও তেতিয়া সি হৈ পৰিব যােগ্য পুৰুষ! জীৱন এনেকুৱাই। টকাইহে পৰিচালনা কৰে সময়! কি নিষ্ঠুৰ এই অর্থসর্বস্ব জীৱন! আচৰিত! আচৰিত! পুনৰ লেনিনলৈ মনত পৰি যায় প্রমােদৰ। মানুহজনক যদি এবাৰলৈ হ’লেও লগ পােৱাৰ সৌভাগ্য হ’লহেঁতেন! কি সাংঘাতিক আদর্শগত জীৱন\nএটাক যে আকোঁৱালি ল’ব পাৰিছিল! প্রতিক্রিয়া সবাতােকৈ অন্ধকাৰময় কালছােৱাতাে তেওঁ মনত আশাৰ ৰেঙণি পুহি ৰাখিব জানিছিল। জীৱনত সিমানখিনি ধৈর্য ধৰাটো সঁচায়ে বৰ কষ্টকৰ। প্রমােদে উপলব্ধি কৰে কথাবােৰ। তাৰ ষাঠিটকীয়া এই দৈনিক\nজীৱনটোলৈ নম্রতা কিয় কোনাে নাৰীয়েই চাগে আহিব নােৱাৰিব। গতিকে, কিবা এটা কৰাৰ প্ৰয়ােজনীয়তা আছে। অচিৰেই! বেংকৰ চাকৰিটো নহ’লেও ব্যৱসায় জাতীয় কিবা কৰি হ’লেও সি টকা ঘটিব লাগিব। ধনী হ’বই লাগিব। অনংগ খাৰঘৰীয়াৰ মালিকীস্বত্ত্বৰ এই প্রাইভেট কোম্পানীত আৰু কিমানদিন কাম কৰিব পৰা যায়! মাথোঁ গালি-গালাজ! কেৱল সময় হিচাপৰ হুংকাৰ। প্রফেশ্যনেলিজি। প্রফেশ্যনেলিজিম্! উস্ পাগল হৈ যাব সি এনেকৈ। আৱেগ নােহােৱাকৈ কাম কৰি বাৰু সুখ পােৱা যায় নে? লেনিন জীয়াই থকাহেঁতেন চাগে এই অনংগ খাৰঘৰীয়াটোৰ\nমুখত চূণ দিলেহেঁতেন। যত চব পুঁজিপতিসােপা। প্রমােদে মানিবেগটো পেণ্টৰ পকেটত ভৰাই খােজ লয় বাটে বাটে। ৰিক্সাত উঠিবলৈ মন যায়, নােৱাৰে। ষাঠি টকাৰ বাজেটে সেয়া হ’বলৈ নিদিয়ে। আজি এনেয়েও বেছিকৈয়ে খৰচ হৈ গ’ল ইণ্টাৰভিউ বুলি। হায় জীৱন! অর্থ অবিহনে সঁচাই অর্থহীন। প্রাইভেট কোম্পানীত চাকৰি কৰি কৰি সি যেন মানসিকভাৱে ঘূণীয়া হৈ পৰিছে। অনবৰতে মানসিক হেঁচা। গালি-গালাজ। কেতিয়াবা মালিকী-পক্ষৰ বিৰুদ্ধে প্রমােদৰ প্রচণ্ড বিদ্রোহ কৰিবলৈ মন যায়। কিন্তু তৎমূৰ্হুততে সি নিজক\nচম্ভালি লয়। পেটৰ দায়ত এই সহ্য অথবা ধৈর্যগুণ মানুহৰ বাবে বাঞ্ছনীয়। এতিয়া সকলােবােৰ এনেকুৱাই। স্বার্থসর্বস্ব!\nহেলনীয়াকৈ চকীখনত বহি প্রমােদে কম্পিউটাৰৰ মণিটৰত চকু ফুৰালে। অলপ আগেয়ে গার্ডটোৱে দি থৈ যােৱা চাহৰ কাপটোত এশােহা মাৰিলে। নম্রতাক ফোন\nএটা কৰি সি কৈ দিলে, আজি তাৰ ঘৰলৈ যাওঁতে অলপ পলম হ’ব। মিঃ দাসগুপ্তাৰ ঘৰত নৈশ পার্টি আছে। ইপিনে নম্ৰতাৰাে হেনাে বান্ধৱী এগৰাকীৰ ঘৰত নিমন্ত্রণ আছে, বান্ধৱী ফেশ্বন ডিজাইনাৰ— আজি ক’ৰবাত হেনাে শ্ব’ আছে। গতিকে নম্রতাও নাথাকে হেনাে ঘৰত। পােনতে কথাটো জানিব পাৰি প্রমােদে ভালেই পালে। টেনশ্যন ফ্রি হৈ পৰিল। নহ’লে নম্ৰতাৰ বাবেই সি দাস গুপ্তাৰ পার্টি মিছ কৰিব লগাত পৰিলহেঁতেন। অলপ পাছতে প্রমােদৰ আকৌ কিবা এটা যেন মনত পৰিল। চে’লফোনত নাৰায়ণৰ নাম্বাৰটো টিপিলে। ড্রাইভাৰ নাৰায়ণক সি কৈ থৈ দিলে, আজি নিয়ৰৰ স্কুলত গেমছ আছে, গতিকে তাক আনিবলৈ নাৰায়ণে আজি অলপ পলমকৈ গ’লেও হ’ব। ফোনকলটো শেষ কৰি প্রমােদে পুনৰ কম্পিউটাৰৰ স্ক্রীনত চকু থ’লে। উস চকু দুটা বিষােৱা যেন লাগিছে। ভাগৰাে লাগিছে তাৰ যথেষ্ট। এনেতে হঠাৎ তাৰ কেবিনলৈ সােমাই আহিল এক আলৰ বৃদ্ধ মানুহ। কুঁ‌জা। চুলিৰে শুকুলা। আওপুৰণি পাছবুকখন প্রমােদলৈ আগুৱাই দি তেওঁ ক’লে, “বােপাই, পাছবুকত কিমান টকা আছে আপডেট কৰি দিয়াচোন। ল’ৰাটোক আহিবলৈ ক’লোঁ, সিও নাহিল। ময়াে এইবােৰৰ একো\nআওভাও নাপাওঁ। দিয়াচোন, টকাটো চাই দিয়া বােপাই!” প্রমােদৰ চাৎকৈ খঙটো উঠি গ’ল। হাৰে, সি হ’ল এইটো বেংকৰ ব্রাঞ্চ মেনেজাৰ। তাৰ কাম পাছবুক আপডেট কৰা নহয়তাে! এতিয়া প্রমােদ চৌধুৰী ষ্টেট বেংকৰ ব্রাঞ্চ মেনেজাৰ। টকা-পইচা, গাড়ী-ঘৰ, পত্নী নম্রতা, পুত্র নিয়ৰ সকলাে আছে তাৰ। এতিয়া এনেধৰণৰ সৰু-সুৰা কামবােৰৰ বাবে তাৰ হাতত সময় নাই। এনেধৰণৰ একো নজনা বুঢ়ামখাই এই বেংকতে ভিৰ কৰি মৰেহি— প্রমােদে ভােৰতােৰালে। —“এইটো মােৰ কাম নহয়, বাহিৰত যাওক, গ’ আউট।” —এইদৰে কৈ বুঢ়াজনক উপেক্ষা কৰি প্রমােদে পাছবুকখন একে আজোৰে দলিয়াই দিলে। সেইখন গৈ বুঢ়াৰ ভৰিত পৰিল। বুঢ়াৰ দুচকুত প্রমােদে তৎক্ষণাৎ দেখিলে এজাক নিশাৰ ছাঁ। তথাপি সি একো নাভাবিলে। এনেকুৱা সৰু সৰু মানুহৰ ইম’শ্যনক গুৰুত্ব দিলে প্রমােদৰ আৰু নচলে এতিয়া। অফিচ ছুটীৰ সময় হৈছে। চকীৰ পৰা উঠি প্রমােদ যাবলৈ ওলাল। বেংকৰ\nপৰা ওলায়ে সি ভাবিলে, “বুঢ়াই ইয়াত ইমশ্যন ফালি থাকিলে হ’ব কিটো, সি জীৱনৰ পৰাই শিকিছে— লাইফটোত প্রফেশ্যনেল হােৱা উচিত। আৱেগিক হ’লে নচলে।”\n—তৎক্ষণাৎ লিফটেৰে নামি আহি প্রমােদে নিজৰ কাৰত বহিল। মিঃ দাসগুপ্তাৰ পার্টি এটেণ্ড কৰিবলৈ হ’লে সি অলপ ফ্রেছ হৈ ল’ব লাগিছিল। কিন্তু এতিয়া ঘৰলৈ গৈ ফ্রেছ হৈ ঘূৰি আহি পার্টি এটেণ্ড কৰাৰ আৰু সময় নাই। গতিকে সি গাড়ীৰ ভিতৰতে মূৰটো এবাৰ ফণিয়ালে। তাৰ পিছত কাৰৰ পৰা নামি মুচী এটাৰ ওচৰত জোতা পলিশ্ব কৰিবলৈ ওলাল। পলিশ্ব কৰা হােৱাৰ শেষত প্রমােদে এটকীয়া মুদ্ৰা দুটা দলি মাৰি দি\nকাৰত উঠিবলৈ আহিল। মুচীয়ে কিন্তু চিঞৰি থাকিল, —“চাহাব, কম চে কম পাঁচ টকা এটাতো দি যাওঁক। ইমান মেহনত কৰি জিন্দেগী জী আছে, আপোনালোকে\nআমাক লুটি-পুটি গাড়ী কিনিছে, ঘৰ কিনিছে। হু চাল্লা, খেক থুই। নালাগে যাওঁক, এই দুই টকাও লৈ যাওঁক আৰ কামত আহিব। সময়ে এদিন চবকে ঠগিব চাহাব, আপনাকো…।” মুচীটোৰ কথাবােৰ যেন প্রতিধ্বনিত হৈ পৰিল। মুচীটোৱে দলি মাৰি ওভােতাই দিয়া এটকীয়া দুটা হাতৰ মুঠিত ভৰাই প্রমােদে আহি নিজৰ কাৰত বহিল।\nমিঃ দাসগুপ্তাৰ পার্টি ইতিমধ্যে আৰম্ভ হৈছিল। বিভিন্নজন ব্যৱসায়ী-সম্ভ্ৰান্ত উদ্যোগপতিৰে ভৰপূৰ সেই পার্টি। প্রমােদে তাত চামিল হ’বৰ যত্ন কৰিলে। দাসগুপ্তা\nপ্রমােদৰ বহুদিনৰ চিনাকি নহয়। প্রমােদৰ বেংকৰে বিভিন্ন ট্রেনজেকশ্যন কৰিবলৈ আহি এদিন চিনাকি হ’ল। সম্পর্কটো থাকি গ’ল। ইয়াত আটাইবােৰ সভ্রান্ত মানুহ। ৰমণীয় পার্টি! প্রমােদে কিন্তু অলপ অসহজবােধ কৰিলে। ইমান বেছি ব্যয়বহুল পার্টিটোত দামী দামী মানুহবােৰৰ মাজত সি নিজকে কমদামী যেন অনুভৱ কৰিলে। মিঃ দাসগুপ্তাই দুবাৰকৈ “হেল্ল’, খালেনে”– এইধৰণৰ বাক্য দুষাৰিমান ক’লে প্রমােদক, তাৰ বাহিৰে\nবাকী কাৰােৰে সৈতে প্রমােদৰ চিনাকিও নাই। চুকৰ চকী এখনত প্রমােদ বহি থাকিল। মিঃ ব্যানার্জী-তেওঁৰ পত্নী, হাজৰিকা, শইকীয়া আটাইবােৰ দামী মানুহ। তেওঁলােকৰ কথা পতা বা খােজ কঢ়াৰ কৌশলেই বেলেগ। কি অত্যাধুনিক কায়দা-কৌশল! বাহ! আধা-আধি কায়দা-কিটিপ প্রমােদে বুজিয়েই নাপালে। মিঃ দাসগুপ্তাৰ এই পাৰ্টিলৈ নহা হ’লেই ভাল আছিল।\n“সময়ে এদিন সকলােকে ঠগিব”–এজন সাধাৰণ মুচীৰ মুখৰ অসাধাৰণ বাক্যশাৰী প্রমােদৰ মনলৈ আহিল। কথাষাৰ সঁচা নে সময় আগুৱাই গৈ আছে। গৈয়েই আছে। সময়ৰ এই প্রবাহমান স্রোতত সি বাৰু সুখী হ’ব পাৰিছে নে? আগৰ সেই অনংগ খাৰঘৰীয়াৰ কোম্পানীত দিনে-ৰাতিয়ে কাম কৰি ধনী হােৱাৰ স্বপ্ন দেখা সময়বােৰত সি সুখী আছিল নে এতিয়াৰ এই যন্ত্রসর্বস্ব ভাগ-দৌৰৰ লাইফ-পার্টি নাইবা এনজয়মেণ্টক\nলৈ সি সুখী হ’ব পাৰিছে! তাৰাে আগৰ সেই গাঁৱৰ নৈৰ পাৰে পাৰে ল’ৰি ল’ৰি উমলি জামলি ফুৰি খৰি ফালি অবলা মাকক সহায় কৰি দিয়া অর্থনীতিৰ সংজ্ঞা নজনা নিঃকিন অথচ সৰল জীৱনটো সুখৰ আছিল নে এতিয়াৰ কেৱল টকা-পইচাৰ পিছে পিছে ল’ৰি ল’ৰি যান্ত্রিক হৈ পৰা অতিব্যস্ত জীৱনটো সুখৰ! প্রমােদে একো সমিধান নাপালে। জীৱনত এনে এক সময় আহিছিল যেতিয়া সি এদিনত যাঠি টকা খৰচ কৰি\nকৃপণ হৈ হ’লেও অনংগ খাৰঘৰীয়াৰ দৰে সম্পত্তিশালী হ’বলৈ প্ৰচুৰ কষ্ট কৰিব খুজিছিল। এদিন সকলাে সমস্যা পূৰণ হ’ল। প্রতি ষাঠি মিনিটত সি ষাঠি টকাৰ অধিক খৰচ কৰিব পৰা হ’ল। অথচ, সময়স্রোতত জীৱন যন্ত্র হৈ গ’ল। অর্থনীতিৰ সংজ্ঞা বিচৰা প্রমােদে হাঁহিবলৈ পাহৰি পেলালে। যান্ত্রিক হৈ পৰিল প্রমােদ একালৰ প্ৰেয়সী আৰু এতিয়াৰ পত্নী নম্রতাও। যন্ত্র হৈ পৰিল পুত্র নিয়ৰাে। মুচীটোৰ দৰে অথবা বৃদ্ধ বেংকৰ গ্রাহকজনৰ দৰে সৰলতা, খােলা হাঁহি মাৰিব পৰাকৈ প্রমােদ আৰু এতিয়া সৰল হৈ থকা নাই। মুচীটোৰ বাবে এটকীয়া মুদ্ৰা দুটাৰ মূল্য নাই অথচ প্রমােদে তেনে বহু এটকীয়াৰ বাবে বহু ৰিক্সাচালক, ঠেলাৱালা, দর্জী, ধােবাৰ সৈতে দৈনিক কাজিয়া কৰি আহিছে— ধনী হােৱাৰ স্বাৰ্থত।… মিঃ ব্যানার্জীয়ে নৈশ পার্টিত চলি থকা ডান্সত পূর্ণোদ্যমে অংশগ্রহণ কৰিছে। ক্ষণিকতে প্রমােদৰ মিঃ ব্যানার্জী হ’বলৈ মন গ’ল। মিঃ ব্যানার্জীৰ দৰে উদ্যোগপতি হ’বলৈ যথেষ্ট কষ্ট কৰিব লাগিব।… পিছে তৎমূহুৰ্ততে প্রমােদে নিজৰ ভাব সলাই পেলালে। অনংগ খাৰঘৰীয়া হ’ব খুজি খুজি সি হাঁহি আৰু\nআহৰি হেৰুৱাই পেলালে। এতিয়া মিঃ ব্যানার্জী হ’ব খুজিলে সি জীৱন হেৰুৱাব লাগিব।…\nএনেতে পার্টিত চলি থকা টিভিৰ স্ক্রীনত ভাঁহি আহিল এক ব্রেকিং নিউজ “চহৰৰ বিখ্যাত উদ্যোগপতি অনংগ খাৰঘৰীয়াৰ আত্মহত্যা”। বাৰে বাৰে স্ক্রীনত ভাঁহি আহিল—খাৰঘৰীয়াৰ চিলিং ফেনত ওলমি থকা মৃতদেহ। মৃতদেহটোৱে যেন ৰঙীণ পার্টিটোক ইতিকিং কৰিছে। উস্! প্রমােদ আচৰিত হ’ল। যাৰ বিষয়ে ভাবি আছিল—সেই মানুহজনৰ মৃত্যুৰ খবৰ… হঠাতে অনংগ খাৰঘৰীয়াৰ দৰে প্রচণ্ড অহংকাৰী, আত্মাভিমানী, গৌৰৱী মানুহজনেই বাৰু আত্মহত্যা কৰিছেনে? কাৰাে ওচৰত সেও নমনা মানুহজনে মৃত্যুৰ ওচৰত এনেকৈ স্ব-ইচ্ছাই সেও মানিলেনে? অনংগ খাৰঘৰীয়াই সদায় কৈছিল, “জীৱনৰ সকলাে কামেই প্রফেশ্যনেল, ইয়াত আৱেগৰ দাম নাই, দাম আছে সময় আৰু কৰ্মৰ— অথচ শেষ মুহূর্ত আৱেগিক হৈয়ে তেওঁ মৃত্যুক বৰিলে।\nপার্টি এৰি প্রমােদে ওলাই আহি নিজৰ গাড়ীত বহিল। ধীৰ গতিৰে গাড়ী চলাই গৈ থাকি সি ভাবিলে, প্রত্যেক মানুহৰ জীৱনতে চাগে কোনাে এক নহয় এক সময়ত\nজীৱনৰ সেইছােৱা সময়লৈ উভতি যাবলৈ মন যায়— যি ছােৱা সময় জীৱনৰ অমূল্য সময় আছিল— য’ত কষ্ট আছিল কিন্তু ক্লান্তি নাছিল, য’ত স্বপ্ন আছিল কিন্তু হতাশা নাছিল, য’ত প্রশ্ন আছিল— উত্তৰ নাছিল— আৰু উত্তৰ বিচাৰি বিচাৰি এসময়ত মানুহে সেই সময়কে হত্যা কৰে। হঠাতে, প্রমােদে তাৰ জীৱনাদর্শ লেনিনক মনত পেলাব বিচাৰিলে। পিছে আচৰিত! লেনিন তাৰ স্মৃতিত এতিয়া ধূসৰ হৈ পৰিছে। …সময়ৰাে চাগে শৃংখল থাকে। এটি এটি শিকলিৰে ঘেৰ খাই থাকে সময়। আৰম্ভণি-শেষ-আকৌ আৰম্ভণি; শিকলিৰ দৰে সময়! প্রমােদে ভাবিলে, বহুদিন নম্রতা, নিয়ৰ\nআৰু সি একেলগে বহি এসাঁজ খােৱা নাই। সেই দিনবােৰ ঘূৰাই পােৱা হ’লে! বহুদিন বেমাৰী মাক আৰু অবিবাহিতা ভনীয়েকৰ খা-খবৰ লােৱা নাই। সেই সময়বােৰ আকৌ ঘূৰাই পােৱা হ’লে! আগৰ সেই কষ্টকৰ অথচ নির্ভেজাল-অযান্ত্রিক সময়বােৰ আকৌ\nঘূৰাই পােৱা হ’লে।… প্রত্যেকৰে চাগে এনে হয়। নতুন সময় অতিক্রমি পুনৰ পুৰণি সময়লৈ উভতি যাবলৈ মন যায়। শিকলিৰ দৰে এইসময়!…প্রমােদে ভাবিলে, মুচীটোৱে ঠিকেই কৈছিল – সময়ে এদিন সকলােকে ঠগিব, সকলােকে।— আৰু ই এনেদৰেই জাহিৰ কৰি থাকিব তাৰ চূড়ান্ত অহংভাব – সময় স্বাধীন— টকাৰেও ইয়াক কিনিব নােৱাৰি…। সময় চিৰ আকর্ষণীয়— আৰু মৃত্যুৰ দৰেই ৰহস্যময়!\n« খোজ খাজানা খোজ – ডলী তালুকদাৰ\nআহে সংগীসৱ আকাশে কি বাদ্য বাজত : নিৰ্মালি সন্দিকৈ »


বঁটা-বাহন, আদৰ, সম্বৰ্ধনাই নষ্ট কৰিলে নেকি কেৰিয়াৰ? দেশতে চতুৰ্থত ৰ’ল বিশ্বজয়ী হিমা\nবঁটা-বাহন, আদৰ, সম্বৰ্ধনাই নষ্ট কৰিলে নেকি কেৰিয়াৰ? দেশতে চতুৰ্থ হোৱাত চিন্তিত হিমাৰ অনুৰাগী\nগুৱাহাটী , March 4, 2019 9:06 pm\nবিশ্ব এথলেটিকছত স্বৰ্ণ, এছিয়ান গেইমছত ৰূপৰ পদক জয়েৰে বিৰল গৌৰৱ আৰু সন্মানৰ অধিকাৰী হোৱা দেশৰ দৌৰৰাণী, অসমৰ হিমা দাসৰ কেৰিয়াৰ ক্ষতিগ্ৰস্ত কৰিছে নেকি তেওঁ পোৱা সন্মান, আদৰ, বঁটা-বাহনে? শেহতীয়াকৈ হিমাৰ এটা অতি দুৰ্বল প্ৰদৰ্শনৰ পিছত খেলুৱৈগৰাকীৰ লাখ লাখ অনুৰাগী এই দুশ্চিন্তাত ভুগিছে।\nযোৱা ২ ফেব্ৰুৱাৰিত পাঞ্জাবত অনুষ্ঠিত ইণ্ডিয়ান গ্ৰাঁ প্ৰিত দৌৰৰাণীগৰাকীয়ে নিজৰ দেশৰে সতীৰ্থ খেলুৱৈসকলৰ মাজত চতুৰ্থ স্থানত ৰয়। তেওঁক চেৰ পেলাই ভি কে ভিছমায়াই স্বৰ্ণ (৫৩.৮ ছেকেণ্ড), এম আৰ পূভম্মাই ৰূপৰ (৫৪.০৬ ছেকেণ্ড) আৰু প্ৰাচী চৌধুৰীয়ে (৫৪.৪৯ ছেকেণ্ড) ব্ৰঞ্জৰ পদক পায়। ইয়াৰে পূভম্মা আৰু প্ৰাচী আছিল দেশৰ হৈ জাকাৰ্টাত স্বৰ্ণ জিনা ৰিলে দৌৰটোৰ হিমাৰ সতীৰ্থ।\n২ ফেব্ৰুৱাৰিৰ প্ৰতিযোগিতাখনত হিমাই তেওঁৰ ৪০০ মিটাৰ দৌৰ কেৰিয়াৰ সৰ্বনিম্ন প্ৰদৰ্শন কৰে। সময় লয় ৫৫.১৯ ছেকেণ্ড, য’ত তেওঁৰ শ্ৰেষ্ঠ সময় আছিল ৫০.৭৯ ছেকেণ্ড।\nউল্লেখযোগ্য যে যোৱা বছৰ অনূৰ্ধ্ব-২০ বিশ্ব প্ৰতিযোগিতাত স্বৰ্ণ পদক অৰ্জনৰ পিছতে আগষ্ট-ছেপ্তেম্বৰত জাকাৰ্টাত অনুষ্ঠিত এছিয়ান গেইমছতো ঈৰ্ষণীয় সফলতা পোৱাৰ পিছত আদৰ, সন্মান, বঁটা-বাহন, চাকৰি আদিৰ এক প্ৰকাৰৰ বৰষুণ পৰিছিল হিমাৰ ওপৰত।\nকিন্তু তাৰ পিছতে উদীয়মান, প্ৰতিভাশালী হিমাৰ প্ৰদৰ্শনৰ গ্ৰাফ এইদৰে নিম্নগামী হোৱাত উদ্বিগ্ন হৈছে অনুৰাগীসকল।\nঅৱশ্যে খেলুৱৈগৰাকীৰ এই অৱনমনৰ শংকা আগতীয়াকৈ কৰিছিল তেওঁৰ শুভাকাংক্ষী অসমৰ ৰাইজে। এছিয়ান গেইমছৰ সফলতাৰ পিছতে অসমৰ বঁটা-বাহন, সম্বৰ্ধনা, আদৰ-সন্মানৰ মাজত ডুব গৈ থকা পাঞ্জাবৰ পাটিয়ালাত চলি থকা অলিম্পিকৰ প্ৰস্তুতি শিবিৰত উপস্থিত থাকিবলৈ হিমাক শেষ সকীয়নি দিব লগীয়া হৈছিল এথলেটিকছ ফেডাৰেইশ্যন অব ইণ্ডিয়াই।\n“হিমাই খেলত মনোযোগ নিদি যদি অন্য বঁটা বাহন,অনুষ্ঠান আদিত ব্যস্ত থাকে তেতিয়া হিমা আগন্তক টকিঅ’ অলিম্পিকৰ সপোন সপোন হৈয়ে থাকিব।” এয়া আছিল হিমাই শিবিৰত যোগদান নকৰাক লৈ অসন্তুষ্ট ফেডাৰেইশ্যন সভাপতি আদিল ছুমাৰিঅ’ৱালাৰ মন্তব্য।\nমন কৰিব লগীয়া যে বঁটা-বাহন, আদৰ, সম্বৰ্ধনাই উদীয়মান ক্ৰীড়াবিদৰ কেৰিয়াৰ নষ্ট কৰাৰ উদাহৰণ ভাৰত তথা অসমত কম নহয়।


GoDaddy ত Domain Name Renewal কেনেকৈ কৰিব?\nHomeতথ্য প্ৰযুক্তি (Information Technology)GoDaddy ত Domain Name Renewal কেনেকৈ কৰিব?\nGoDaddy হৈছে আমেৰিকান ব্যৱসায়িক ইণ্টাৰনেট সংস্থা, যত Web Hosting আৰু Domain পঞ্জীয়ন কৰা হয়। GoDaddy ৰ সম্পৰ্কে কিছু কথা আৰু GoDaddy ৰ পৰা Domain Name কেনেকৈ কিনিব আৰু গুগল ব্লগাৰত GoDaddy ৰ Domain Name কেনেকৈ সংযোগ কৰিব আদিৰ বিষয়ে পূৰ্বতে আলোচনা কৰি অহা হৈছে। আজি আলোচনা কৰিম GoDaddy ত Domain Name কেনেকৈ Renewal কৰা হয়।\nGoDaddy ত Domain Name Renewal কৰিবলৈ হলে প্ৰথমে - আপোনাৰ মোবাইল বা লেপটপ/কম্পিউটাৰত ইণ্টাৰনেট ব্ৰাউজাৰ খুলি Search কৰিব Godaddy.com বা Godaddy.in, (মই লেপটপত GoDaddy Domain Name Renewal প্ৰক্ৰিয়া দেখুৱাইছো।), ইণ্টাৰনেট ব্ৰাউজাৰত Search কৰাৰ পিছত যিকোনো এটা ৱেবচাইটত Godaddy.com বা Godaddy.in ত ক্লিক কৰিব। (Godaddy.com বা Godaddy.in ত ক্লিক কৰিলে একেটা ৱেবচাইটেই পাব, in.godaddy.com বুলি URL ত দেখাব)।\nতাৰ পিছত GoDaddy ৱেবচাইটত প্ৰৱেশ কৰি Sign In Option ত ক্লিক কৰা মাত্ৰকেই ওলাব New Customer আৰু Registered Users । আপুনি যিহেতু GoDaddy ত Domain Name Renewal কৰিবলৈ আহিছে গতিকে ইতিমধ্যে আপোনাৰ GoDaddy ত একাউন্ট আছেই, সেয়ে Registered Users ৰ তললৈ থকা Sign In বুটামত ক্লিক কৰিব।\nতাৰ পিছত Username or Customer আৰু Password দি Sign In Option ত ক্লিক কৰিব।\nএই প্ৰক্ৰিয়াৰ পিছত আপোনাৰ GoDaddy ত Sign In হ'ব আৰু ওপৰলৈ থকা আপোনাৰ ব্যৱহাৰকাৰী নাম (Username) ক্লিক কৰিব। Username ত ক্লিক কৰি দিয়াৰ লগে লগেই ওলাব ACCOUNT :- My Products, Renewals & Billing, Account Setting ইত্যাদি। আপুনি Domain Name Renewal কৰিবলৈ Renewals & Billing Option ত ক্লিক কৰিব।\nRenewals & Billing Option ত ক্লিক কৰা পিছতেই ওলাব Manage Your Billing আৰু তললৈ আপোনাৰ Domain Name ওলাব। আপুনি যিটো Domain Name Renew কৰিব সেই Domain Name টোৰ কাষতে থকা বাকচত (√ চিন) ক্লিক কৰি ওপৰলৈ থকা Add to Cart Option ত ক্লিক কৰিব।\nAdd to Cart Option ত ক্লিক কৰা পিছতে Screen ৰ কাষতে ওলাব Basket (1) আৰু তললৈ Your Items - Subtotal, Domain Renewal (Domain Name) লগতে কেইবছৰৰ বাবে Domain Renewal কৰিব বাচনি কৰি Continue to Cart বুটামত ক্লিক কৰিব।\nContinue to Cart বুটামত ক্লিক কৰা পিছত Puchase আৰু তলত Domain Name আৰু Renew Year ওলাব, তাৰ পিছত Checkout Option ত ক্লিক কৰিব।\nCheckout Option ত ক্লিক কৰা পিছত Payment Options সমূহ ওলাব, (মই UPI যোগেদি Payment কৰিম, সেয়ে UPI যোগেদি Payment কৰা পদ্ধতিৰ বিষয়ে উল্লেখ কৰিছোঁ)।\nPayment Options ৰ তললৈ থকা UPI Option ত ক্লিক কৰিব।\nUPI Option ত ক্লিক কৰা পিছত Domain Name, Renewal Year, Total (INR) আদি ওলাব, Complete Purchase বুটামত ক্লিক কৰিব।\nComplete Purchase বুটামত ক্লিক কৰা পিছত ইণ্টাৰনেট ব্ৰাউজাৰৰ Pop up Window ত Order No, Billing Information, Payment Information আদি ওলাব। Payment Information ত Credit Cards, Debit Cards, Net Banking, Mobile Payments, Wallet, UPI আদি Options ওলাব। Payment Information ৰ তললৈ থকা UPI Option ত ক্লিক কৰিব।\nUPI Option ত ক্লিক কৰাৰ পিছত Virtual Payment Address ওলাব তাত আপোনাৰ UPI ID দি দিব আৰু Make Payment বুটামত ক্লিক কৰিব।\n(Virtual Payment Address ৰ লগতে Pay By QR Code ৰ যোগেদিও Payment কৰিব পাৰে)। Virtual Payment Address ৰ তলত লিখা থাকে - You will recieveapayment request from CCAvenue in your UPI payment App. Kindly authorize and confirm the request to complete payment । Make payment বুটামত ক্লিক কৰা পিছত আপোনাৰ UPI ID সংযোগ হৈ থকা মোবাইলৰ এপ্লিকেচন খুলি Payment request পৰীক্ষা কৰি UPI ID যোগেদি Pay কৰিব।\n(UPI ID যোগেদি Pay কৰোঁতে সকলো চালি-জাৰি চাইহে Pay কৰিব। GoDaddy Renewal total payment আৰু UPI ID request Money একেই হৈছেনে চাব আৰু Payment Gateway আদি চাইহে Pay কৰিব)। UPI এপ্লিকেচনৰ যোগেদি Payment প্ৰক্ৰিয়া সম্পূৰ্ণ হোৱাৰ পিছত লেপটপ/কম্পিউটাৰত Loading... হৈ থাকিব আৰু সেই সময়ত ইণ্টাৰনেট ব্ৰাউজাৰ Back আৰু Refresh নকৰিব।\nতাৰ পিছত Gateway Timeout ওলাব আৰু Close Window কৰি দিব। Close Window কৰি দিয়াৰ পিছত Receipt ওলাব আৰু Order, Date, Number, Payment আদি ওলাব।\nএনেকৈয়ে GoDaddy ত Domain Name Renewal কৰা হয়। (GoDaddy ত Payment হোৱাৰ পিছত সকলো Update হওঁতে কিছু সময়ৰ প্ৰয়োজন হয়, গতিকে কিছু সময় অপেক্ষা কৰিব।) ধন্যবাদ।